Allied Ge Marketing Manager Anhenunnah Nisbaiykoh Dhekki Vaahaka "Salhieh Noon" - Vaguthu\nނިއުޝާދު - ފޮޓޯ: މިހާރު\nއެލައިޑް އިންޝްއަރެންސްގެ މާކެޓިން މެނޭޖަރު ނިއުޝާދު ޝަރީފް އޭނާގެ ކައިވެންޏަށް 11 އަހަރު ފުރުމާއި ދިމާކޮށް އަންހެނުންނަށް ހަދިޔާ ކުރަން ގަތް އެއްޗެހި ދައްކާލުމަށް ޓްވިޓާގައި އާއްމުކުރި ވީޑިއޯއަކާއި ގުޅިގެން މީސް މީޑިއާގައި އޭނާ އަށް ވަރަށް ބޮޑަށް ފާޑުކިޔުން އަމާޒުވެއްޖެއެވެ.\nނިއުޝާދު ޓްވިޓާގައި އާއްމުކުރި ވީޑިއޯގައި އޭނާ ދައްކާލާފައި ވަނީ އަލިފާނުން ރައްކާތެރިވުމަށް ބޭނުންކުރާނެ ބައެއް ތަކެއްޗެވެ. މައްސަލައަކަށްވީ ތަނެއްގައި އަލިފާން ރޯވުމާއި އަންހެނުންނާއި ހަމަހަމަ ކުރުމުންނެވެ. ނިއުޝާދުގެ ވީޑިއޯގައި އޭނާ މަސައްކަތް ކޮށްފައި ވަނީ އަންހެނުންނަކީ "އަލިފާންހައި ނުރައްކާތެރި އެއްޗެއް" ކަމަށް ވިސްނައިދޭން ކަމަށް ފާޑުކިޔާ ފަރާތްތަކުން ބުނެއެވެ.\nނިއުޝާދު އޭނާގެ އަނބިމީހާ އަށް ދޭން ކަމަށް ބުނެ ތިން ހަދިޔާއެއް ދައްކާލިއެވެ. ފުރަތަމަ ހަދިޔާއަކީ ފަޔާ ބްލެންކެޓެކެވެ. "މިއީ އަންހެނުން ރުޅިއައިމަ، މާބޮޑަށް ހޫނުގަދަވީމަ، އަލިފާންރޯވީމަ އަލިފާން ނިއްވަން ބޭނުންކުރެވިދާނެ އެއްޗެއް." ކަމަށް ނިއުޝާދުގެ ވީޑިއޯގައި ބުނެފައި ވެއެވެ.\nދެވަނަ ހަދިޔާއެއްގެ ގޮތުގައި ނިއުޝާދު އޭނާގެ އަންހެނުންނަށް ދިނީ "ގޭސް އެލާމް" އެކެވެ. ތިން ވަނަ ހަދިޔާއެއްގެ ގޮތުގައި ނިއުޝާދު ދިނީ އެންޓިފަޔާ ފުޅިއެކެވެ. "ދެން އޮތީ އެންމެ ފައްކާ އެތި. މިއީ ކައިވެނިކޮށްގެން އުޅޭއިރު މާބޮޑަށް މައްސަލަޖެހުނީމަ ހަމަ ރާސްލާފައި ނިއްވާލަންވީ. އެންޓިފަޔާއެއް." ނިއުޝާދު ވީޑިއޯގައި ބުނެއެވެ.\nWe need to consider such gifts, in addition to the flowers and cakes. Also @kudaako is going to kill me 😂 pic.twitter.com/trZkzlf5MH\nނިއުޝާދަށް ފާޑުކިޔައި ޕޯސްޓް ކުރި ބައެއްމީހުން ބުނީ ނިއުޝާދު ބޭނުން ކޮންމެ ހަދިޔާއެއް އަނބިމީހާއަށް ދެވިދާނެ ކަމަށާއި ނަމަވެސް ނިއުޝާދުގެ ވިސްނުމަކީ އަންހެނުންނަކީ ރުޅިގަދަ ބައެއްކަން ސާބިތުކޮށްދިނުން ކަމަށެވެ. "އޭނާގެ ޓްވީޓަށް ޖަވާބުދިން ބައެއް މީހުން އޭނާ އަށް ތާއިދުކޮށް މިއީ ސަޅި ވާހަކަތަކެއް ކަމަށް ހަދަނީ އޭނާ އަކީ މަތީ މަގާމެއްގައި ހުރި މަޝްހޫރު މީހަކަށް ވުމުން. އާދައިގެ މީހަކު އާއްމުކުރި ވީޑިއޯއެއްނަމަ އެމީހަކު މިހާރު ރޮލާ ކާލާފާނެ." އެކަކު ބުންޏެވެ.\nއިތުރު މީހަކު ބުނީ ނިއުޝާދުގެ ވާހަކަ ސަޅި ނޫންކަމަށާއި އޭނާގެ ވާހަކަތަކީ އަންހެނުން ކުޑައިމީސް ކުރުމުގެ ގޮތުން ދެއްކި ވަރަށް ތާކުންތާކު ނުޖެހޭ ވާހަކަތަކެއް ކަމަށެވެ.\nނޮވެމްބަރު 26, 2020 12:39\nއެމީހަކަށް ދެއްކޭނީ އެމީހަކަށް ދިމާވެފަ ހުރި ކަންތަކުގެ ވާހަކައެވެ. ދައްކާފާ ހުރި ވާހަކަތަކުން ލަފާކުރެވެނީ އޭނާގެ އަބިމީހާއަކީ އޭނާއަށް ކޮންޓްރޯލުނުކުރެވޭ ވަރުގެ ރުޅިގަދަ އަންބެއްގެ ގޮތުގައެވެ.\nނޮވެމްބަރު 26, 2020 12:55\nއަންހެނުން މައިތިރި ކުރަން ނޭގޭ ދޯ؟؟ ވައިފުގެ އެނިވާސަރީ ވެސް އިސްތިހާރު ކުޅެގެން ދޯ ހޯދަނީ.... ބޯ ހަމަ ޖެހޭ ސޮރެއްތަ މީ؟؟؟\nނޮވެމްބަރު 28, 2020 16:12\nމޭ ﷲ ގައިޑް ހިމް އާމީން\nނޮވެމްބަރު 26, 2020 13:11\nސޯވަޓް... މަޖާ ހެން ހީވަނީ.. ޖިންސީ ގޯނާ ކުރާ މީހުންގެ ކަންތަށް ބޮޑީ... މިދެން އެވަރު ކަމެއް ނޫން... ޑޮމެސްޓިކް އެބިއުސް ނޫން ވިއްޔާ ކޮންކަމެއް...\nނޮވެމްބަރު 26, 2020 13:23\nހައް ހާ ނިއު އަތަށް ގޮވީ\nނޮވެމްބަރު 26, 2020 13:54\nއަނެއްކާ އޭނައަށް އަންހެނެއްގެ ފަރާތުން ހިތުންނުފިލާވަރުގެ ބޮނޑިއެއް ލިބިފައި އޮތުން ވަރަށް ގާތް! މަގޭ ސިމްޕަތީ ބޮނޑި ބުއި މީހާއަށް!\nނޮވެމްބަރު 26, 2020 15:26\nތީގަނެޠް އެއްވެސް މައްސަލައެއް. ޙަމަކަންތައް ބޮޑުކުރަންވެގެން އުޅޭބައެއް ދިވެހިންނަކީ. ގޭތެރޭގެ ބަދިގޭގައި މަސައްކަތް ކުރާ އަންހެނަކަށް ދޭން އެއްމެރަނގަޅު ހަދިޔާއަކީ ހަމަ ތިތަކެތި.\nނޮވެމްބަރު 26, 2020 15:29\nދެން ފެންނާނީ 11 އަހަރުގެ ކައިވެނީގެ ހަދިޔާ ގެ ސަބަބުން ވަރިވެއްޖެ... އެހެން ކަންނޭނގެ.\nނޮވެމްބަރު 26, 2020 18:13\nމިއަކުން އެއްވެސް މައްސަލަ އެއް ނުފެނުން\nދެއްކުންތެރިކަން.. އަންހެނުން އިސްތިހާރު ކޮއްލިގޮތް މޮޅު..\nނޮވެމްބަރު 26, 2020 18:58\nޓިޕިކަލް މޯލްޑިވިއަންސް...ހަޖަމް ނުކުރެވެނީ...\nނޮވެމްބަރު 26, 2020 20:18\nނިއު މެނަށް ރުޅި ގަނޑު މަދުކޮށްލަން ނޭންގެނީ ދޯ ހީހީހީ 😂😂😂😂\nނޮވެމްބަރު 26, 2020 21:00\nތި އެޑްގަ މައްސަލައެއް އުޅޭކަމަކަށް ޕާސަނަލީ ޤަބޫލް ނުކުރެވޭ. ގުޑް ފޯ ބިސްނަސް ޔޫސް\nނޮވެމްބަރު 26, 2020 22:18\nސާބަހޭ ދިވެހިންނައް. މީހަކު ސާރކެސްޓިކް ގޮތަކަށް ދިން ހަމަ އެންމެ ރަނގަޅު ހަދިޔާ އެއް ވިއްޔަ. އަގު ބޮޑެތި ސެންޓާ ފޯނާ ނޫންވީމަދޯ. މި ހީވަނީ މިހާރު ހަބަރުގަ ލިޔާނެ އެއްޗެއް ނުލިބިގެން އުޅޭ ނޫސްވެރިންތަކެއް ހެން. އަންހެނުން ރުޅި ގަދަ ކަމުން މީމްސް ހަދަން އޯކޭ. މަޖަލަކަށް މީހަކު އޭނަގެ އަންހެނުންނައް އެއްޗެކޭ ބުނީމަ ފަލަ ސުރުހީ އަށް. މިއޮތީ ވާ ކަމެއް ދެން. ދެމަފިރިއަކަސްވެސް ދޫނުކުރޭ. މީގަ ހެއްވައީ އޭނަ އޯކޭ އޭނަ އަންހެނުން އޯކޭ އެކަމަކު ވަގުތު ނޫހުގެ މަރިޔަމް ޝާނީ އަށް ވަރަށް ބާރު ކޮށްފި މި ކަމުން. މަށަށް ހީވަނީ އެ މަންޖެ މާ ރުޅި ގަދަ ވީމަ މާ އޮފެންޑެޑް ވީހެން މިކަމުން..😒\nނޮވެމްބަރު 26, 2020 23:23\nގޯ ބެކް ހޯމް ކެރެންސް.\nމީހަކު ލޯބިން ކަމެއް ކޮށްލިޔަސް ކަލޭމެން އޭނަގެ ނޭފަތުގަ ހިފާތި! ބޯ ހަލާކު. ގައުމުގައި މީހުން ރަހީނު ކޮއްގެން ގެންގުޅޭ މީހުންގެ ވާހަކަ ދައްކަބަލަ. ރޭޕު ކުރާ މީހުންގެ ވާހަކަ ދައްކަބަލަ. މުޖުތަމައުގަ މިކަހަލަ މައްސަލަ ތަކައް ހައްލު ހޯދަބަލަ. މީހަކު ފޮޑިއެއް ޖެހިޔަސް ނޫހުގަ ޖަހާތި. ޕްރައޯރިޓީ އޮންނަނީ ވަރަށް ބޮޑަށް އޮޅިފަ. ގައުމު ހަލާކު ވަނީ އެހެންވެ. މިހެން ބުނީމަ ހަޖަމުނުވާނެ. ސަލާމަތެއް ނެތް.\nމި ވީޑިއޯގަ މައްސަލައެއް އުޅޭކަމަށް ހީވަންޏާ އަމިއްލަދިރިއުޅުމުގަ ތި ހުރެވުނީ ވަރަށް ގިނަ މައްސަލަގަނޑެއްގެ ތެރޭގަ.\nނޮވެމްބަރު 27, 2020 09:02\nތިރީގަ ކޮމެންޓްކޮއްފަ އިން އަލްޖިބްރާވެސް ހޫނުފެނަށް! އަންހެނުން ގެންގުޅެން ޖެހެނީ ކޮންޓުރޯު ކޮށްގެން ކަމަށް ބުނެވިއްޖެ ދޯ؟\nބޮޑުކޮންފުންޔެއްގެ މާކެޓިން މެނެޖަރުކަމަށް ތަޖުރިބާނެތް ޅަކުއްޖެއް ލީމަ ވާނެގޮތް\nނޮވެމްބަރު 27, 2020 09:30\nޕަރސަނަލް ލައިފް ހިފައިގެން އޮފީހަށް ދިޔައީމަ ވާނެގޮތް ތިވަނީ.\nނޮވެމްބަރު 27, 2020 11:59\nށޯއޮފް ކުރަން ކުރާ ކަންތަ ކުގަ ބަރަ ކާތެއް ނުލައްވަވާނެ.\nއަހަރެންގެ ހަބީ ލޯބިވާ ކަން އިނގޭ ބަލާލާ ގޮތުންވެސް. އެހެރަ ގިރާލާ މީރު ސައިތަށްޓަ ކުންވެސް. ދުވަހަ ކު ނުޖެހޭ ހެނދުނުވެސް ހަވީރު ވެސް އަމިއްލަ އަށް ސައިތަށި ގިރަން. ވަރަށް ލޯބިން ހަބީ ކޮށްދޭ ކަމެއް އެވެސް. ގްރޯސަރީ ށޮޕިންގް ކޮއްގެން އަންނަ އިރު ޗޮ ކްލެޓެއް ، މީރު ބިސް ކިޓް ޕެ ކެޓެއް ، ލޮލީ ޕޮޕް އެއް ވިއަސް ގެނެސްދޭ. ޕެޑް ފޮށި ވެސް ގަނެގެން ގެނެސްދޭ އެއްފޮށި ހުސް ނުވަނީސް. ދުވަހަ ކުވެސް ފާހާނާ ދޮންނަން ،ގޭގެ މޮޕް ޖަހަން ނުޖައްސާ. ކުދިން ފެންވަރުވާ ކުޑަ އިރު .\nވީ ކް އެންޑްގަ ކައް ކަން ވެސް ހެލްޕްވޭ. ކައިވެންޏަށް 18 އަހަރު ވެއްޖެ.5 ކުދިން ލިބިއްޖެ. 40 އަހަރު ވެއްޖެ. ތިހުރިހާ އެނިވާސަރީ އަ ކާ ވާ ސަރީ އެއް ހަދަން ނުޖެހޭ. ޢީދު ހަދިޔާ ދޭ އަގު ބޮޑު ސެންޓާ ގޯލްޑް. ކޮންމެ ދުއަހަ ކީ އަހަރުމެންނަށް ހާއްސަ ދުއަހެއް.\nކޮއް ކޯ ދައިތަ ބުނަން މި އުޅެނީ އުފަލާ ހިތް ހަމަ ޖެހުމާ ލޯތްބަ ކީ ވެސް ﷲ ލޯބިވެވޮޑިގަންނަވާ އަޅުންނަށް އް ކަލާނގެ މިންވަރު ކުރައްވާ އެއްޗެއް.ނި ކަން ﷲގެ ރުހުމާ ލޯބި ހޯދަން ޓްރައި ކކޮށްބަލަ. އޭރަށް ނުޖެހޭނެ ގަދަ ކަމުން "ލޯބި" ގަނެ ނޯސް ތަ ކުގަ އަނބި މީހާގެ ރުހުން ހޯދަން ސޭލް އަޅުވާ ކަށް. އަހަރެންގެ ހަބީދެ ކެ އެއްމެ ލޯބިވަނީ ބަރާބަރަށް ނަމާދު ކޮށް ގުރުއާން ކިޔަވާ އަދި ކުދިންނަށް ވެސް ކުރާ ގަދަރާ ލޯތްބީގެ ސަބަބުން.ސޯށަލް މީޑިއާ އަށް ށޯ އޮފް ކުރަން ބޭ ކާރު ވަގުތު ދުއްވާލާ ކަށް ނުޖެހޭ ދެ މީހުންވެސް، ވީ ލަވް ޓް ކީޕް އަވާ ޕްރައިވެޓް ލައިފް އަ ޕްރައިވެޓް❤\nނޮވެމްބަރު 28, 2020 09:57\nނިއުޝާދުގެ އަންހެނުންނަކީ އެހާރުޅިގަދަ މީހެއްކަމަށް މަށަށް ގަބޫލު ކުރެވުނީ. 11 އަހަރު ވަންދެން އެރުޅިގަނޑު މައިތިރިވޭތޯ މަސައްކަތްކޮށް އެކަން ނުވީމާ ކުރިކަމެއްކަމަށް ބެލެވެނީ. އެއީ ހުރިހާ އަންހެނުންނަށް ކުރި މަލާމާތެއްނޫން. ސީދާ ނިއުޝާދުގެ އަންހެނުންނަށް ދިން އިންޒާރެއް.\nނޮވެމްބަރު 28, 2020 12:46\nއެލައިޑްގެ ލޯގޯ ޖެހި ޓީޝާޓެއްލައިގެން ތިކަން ކުރި ސަބަބެއް ނުވިސްނުނު. މިސޮރު ބޯހަމަ ޖެހޭތަ؟؟ މުޅި އެލައިޑްގެ ރެޕިއުޓޭޝަންވެސް ޚަރާބުކޮށްފި.\nނޮވެމްބަރު 29, 2020 09:05\nމި މަޖާކޮށްލަން ދައްކާ ވާހަކަ! ކިހިނެތް ވެގަނެގެންތަ މީހުންތަ މި އުޅެނީކީ އެއް! ކޮންމެހެނަކުން ސީރިޔަސްލީ ދައްކާ ވާހަކަ އެއް ނޫން! ހިޔުމަރ އެޕްރިސިއޭޓު ކުރަން ނޭނގޭ މީހުން ދައްކާ ދެ އުޅިއެއް ނުވާ ވާހަކަ! ނިޔުސާދު ގަނދަ ހަމަ!\nނޮވެމްބަރު 29, 2020 09:21\nދެމަފިރިން ޖައްސަން އުޅުން ކަޑަ. ކިހިނެތް އެހެން މީހެއްގެ ހިތުގަ ވާކަންކަން މާނަތިކުރަނީ؟ ތަންކޮޅެއް ޒިންމާދާރު ވާންވެއްޖެނޫންތޯ؟. ަަަަަަަަަަަަަަަަަަަަަަަަަަަަަަަަަަަަަަަަަަަަަަ\nނޮވެމްބަރު 29, 2020 12:07\nހަޖަމް ކޮށްބަލަ ދިވެހިންނޭ، އެއީ އެސޮރު އެހެން ކުރި ކަމެއް ނޫނޭ. އެއީ އޭނާގެ އަންހެނުންނާ ދެމީހުން ގެ ސަމާސާއެއް ކުޑަ އިސްތިހާރަކާއެކު. ދެން ބަޔަކު މިވަރަށް މޮޔަވާން ޖެހޭ ސަބަބެއް ނުވިސްނުނު، އަންހެނުންނަށް ކޮން އަނިޔާއެއް ކިޔާކަށް؟ މާ ފެމިނިސްޓް ވެގެން ނޫޅެބަލަ\nނޮވެމްބަރު 30, 2020 05:42\nތިއީ ތިވަރުގެ މަގާމަކަށް ކުފޫހަމަވާ މީހެއްނޫން. ހަދހިޔާގެ ތަކެތި ރަގަޅު. ނަމަވެސް މީނަގެވާހަކަ ސުމެއް.\nޑިސެމްބަރު 2, 2020 03:41\nޢެމަޤާމަކީ އެސޮރު އެ ކުންފުންޏަށް ދިއުމުގެ ކުރިން ރާއްޖޭގަ އޮތް މަޤާމެއް ކަމެއްވެސް ބަޔަކު ނުދަނޭ. އެ މަޤާމުގެ ހައިބަތު އެހާ ބޮޑުވީ އެސޮރާ ހެދިކަން މުޅި ރާއްޖެއަށް އެނގޭ. މޮޅެތި ވާހަކަ ދައްކާތީ ބައެއް ފަހަރު ތައުރީފް އަނެއް ބައި ފަހަރު މަލާމާތް ލިބޭނީ. ދުނިޔޭގެ އާދަ.\nޑިސެމްބަރު 1, 2020 21:01\nހަހަ މަޖާ ވީޑިއޯއެއް. ހެޕީ އެނިވާސަރީ.


Internet ge agu budha dhuvahu heyo kuranee\nމަބުރޫކު: މާދަމާ އިންޓަނެޓްގެ އަގަށް ގެންނަ ބަދަލު އިއުލާން ކުރާނެ --\nއިންޓަނެޓްގެ އަގަށް ގެންނަން ނިންމާފައިވާ ބަދަލު އަންނަ ބުދަ ދުވަހު އިއުލާން ކުރުމަށް ހަމަޖެހިފައިވާ ކަމަށް ސަރުކާރުން މިރޭ ބުނެފި އެވެ.\nމިދިޔަ ހަފުތާގެ ބުދަ ދުވަހު ހަވީރު ނޫސްވެރިންނާ ބައްދަލްކުރައްވާ ވާހަކަދައްކަވަމުން ރައީސް އިބްރާހިމް މުހައްމަދު ސޯލިހް ވަނީ މިދުވަސްވަރު އިންޓަނެޓްގެ އަގު ހެޔޮ ކުރައްވާނެ ކަމުގެ އިޝާރާތެއް ކުރައްވާފައެވެ.\nކޮވިޑް-19އާ ގުޅޭ ސަރުކާރުގެ ތަރުޖަމާނު މަބުރޫކު އަޒީޒު މިރޭ ވިދާޅުވީ ޓެލެކޮމް ކުންފުނިތަކާ މިކަމުގައި ސަރުކާރުން ކުރަންޖެހޭ މަޝްވަރާތައް މިހާރު ނިމިފައިވާ ކަމަށެވެ. އެ މަޝްވަރާތަކާއެކު އަންނަ ބަދަލުތައް ފެށޭނީ މި ފެށޭ މަހުގެ އެއްވަނަ ދުވަހުން ފެށިގެން ކަމަށެވެ. ގެންނަ ބަދަލުތައް މާދަމާ އިއުލާން ކުރާނެ ކަމަށް ވެސް މަބުރޫކު ވިދާޅުވި އެވެ.\nއިންޓަނެޓްގެ އަގު ހެޔޮ ކުރުމަކީ ރައީސް ސޯލިހުގެ ރިޔާސީ ވައުދެކެވެ. އަދި މިހާރު ދުނިޔޭގައި ފެތުރެމުންދާ ކޮވިޑް19 އާ ގުޅިގެން އިންޓަނެޓް އަގު ހެޔޮ ކުރުމުގެ އަޑު ވަނީ ވަރަށް ބޮޑަށް ގަދަވެފައެވެ. ކޮވިޑުން ރައްކާތެރިވުމަށް އެންމެ ގޭގައި ތިބުމަށް ސިއްހީ މާހިރުން އިލްތިމާސް ކުރަމުންދާއިރު އެކަމަށް ބާރު އެޅުމުގެ ގޮތުން ގައުމުތަކުން ދަނީ އިންޓަނެޓްގެ އަގު ވަރަށް ބޮޑުތަނުން ހެޔޮ ކުރަމުންނެވެ. އަދި ބައެއް ގައުމުތަކުގައި އިންޓަނެޓް ހިލޭ ލިބޭނެ އިންތިޒާމްވެސް ވަނީ ހަމަޖައްސާފައެވެ. މި ސަރުކާރުން އިންޓަނެޓް އަގު ހެޔޮކުރާނެ ކަމަށް ބުނެފައިވަނީ 2023 ވަނަ އަހަރުއެވެ.\nދިރާގު އުރީދޫ އެޗްޕީއޭ + ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު


تَدْوِيْنُ السُّنَّةِ النَّبَوِيَّةِ 54 – DhiSalafiyyah\nއަދި އެޤިސްމުގެ ދެވަނަ ފަޞްލުގައްޔާއި ތިންވަނަ ފަޞްލުގައި ގެންނަވާފައިވަނީ ޙަދީޘް ލިޔުން ނަހީކުރައްވާފައިވާ ބަސްފުޅުތަކެވެ. އެއީ އެކަމާ ގުޅުންހުރި ޙަދީޘްތަކާއި ޞަޙާބީ ބޭކަލުންނާއި ތާބިޢީ ބޭކަލުންގެ ބަސްފުޅުތަކެވެ.\nއަދި ދެވަނަ ޤިސްމުގެ ފުރަތަމަ ފަޞްލުގައި ގެންނަވާފައިވަނީ ކީރިތި ޤުރުއާން ފިޔަވާ އެހެން އެއްޗެއް ލިޔެރައްކާތެރިކުރުމަކީ އެދެވިގެން ނުވާކަމެއްކަމުގައި އެބޭކަލުން ބަޔާންކުރައްވި ސަބަބު އަންގައިދޭ ރިވާޔަތްތަކެވެ.\n“(ޙަދީޘް) ލިޔުމަކީ އެދެވިގެންވާކަމެއް ނޫންކަމުގައި ފުރަތަމަ ޖީލުތަކުގައި އުޅުއްވި ބައެއް ބޭކަލުން ވިދާޅުވަމުން ދިޔައީ ކީރިތި ޤުރުއާނާ އެއްހަމަ އެއްޗެއްގެ ގޮތުގައި އެއްވެސް އެއްޗެއް ނުހެދުމަށެވެ. ނުވަތަ ކީރިތި ޤުރުއާން ދޫކޮށްލާފައި އެހެން އެއްޗެއްގައި މީސްތަކުން މަޝްޣޫލުވެދާނެތީއެވެ. އަދި އެދުވަސްވަރުގައި ޢިލްމީ ފޮތްތަކާއި އެފޮތްތައް ލިޔުން ނަހީކުރެވުނީ ފިޤުހުވެރިމީހުން މަދުވީމައެވެ. އަދި ވަޙީއާއި އެނޫންތަކެތި ވަކިކުރަން އެނގޭމީހުން އޭރު މަދުވީމައެވެ. އެހެނީ އޭރުގައި އުޅުނު ރަށްފުށު މީހުންކުރެ ގިނަމީހުންނީ ދީނުގައި ފިޤުހުވެރި ބައެއް ނޫނެވެ. އަދި ޢިލްމުވެރިންގެ އަރިހުން އުނގެނުނު ބައެއްވެސް ނޫނެވެ. އެހެންކަމުން އެބައިމީހުންނަށް ލިބޭ ފަތްފުށްތަކުގައިވާ ތަކެއްޗަކީ ކީރިތި ޤުރުއާންކަމަށް ހީކުރުމުގެ ނުރައްކާތެރިކަން އޭރު ވަރަށް ބޮޑެވެ.”\nއަދި ދެވަނަ ޤިސްމުގެ ދެވަނަ ފަޞްލު ފައްޓަވަމުން އެހެން ސަބަބުތަކެއްވެސް ބަޔާންކުރައްވާފައިވެއެވެ. އެއީ:\n“އޭރު މީސްތަކުންނަށް އަމުރުވެވުނީ ސުންނަތްތައް ހިތުދަސްކުރުމަށެވެ. އެހެނީ އޭރު ސަނަދު ވަރަށް ކުރެވެ. އަދި (ނަބިއްޔާ ﷺ ގެ) ދުވަސްވަރާ އެދުވަސްވަރު މާދުރެއް ނޫނެވެ. އަދި ލިޔާ އެއްޗެއްގެ މައްޗަށް ހަމައެކަނި ބަރޯސާވުން އެބޭކަލުންނަށް ނަހީކުރެވުނެވެ. އެހެނީ އޭގެ ސަބަބުން ހިތުދަސްކުރުން އެކީ އުވިގެން ގޮސްފާނެތީއެވެ. އެއީ ނުލިޔާނަމަ ހިތުދަސްކުރުމުގެ ބާރު ގަދަވެއެވެ. އެއީ އިންސާނާ ދާ ކޮންމެ ތަނަކަށްމެ އޭނާގެ ހިތުދަސްކުރުން ގެންދެވޭނެއެވެ. އެހެންކަމުން ސުފްޔާން އައްޘައުރީ ވިދާޅުވިއެވެ. “ޢިލްމު ރައްކާކުރުމަށްޓަކައި ފޮތްފުށްތައް މިއީ ރަނގަޅުތަނެއް ނޫނެވެ.”\nއެއާއެކު ސުފްޔާނުވެސް (ޙަދީޘް) ލިޔުއްވިއެވެ. ލިޔާ އެއްޗަކަށް ބަރޯސާވުން ދޫކޮށްލާ ހިތުދަސްކުރުމަށް ސުފްޔާނު އަމުރުކުރައްވާފައި ޙާލު އެކަލޭގެފާނުވެސް ލިޔުއްވީ ރައްކާތެރިކަމުގެ ގޮތުންނާއި ކަށަވަރުކުރުމުގެ ގޮތުންނެވެ. ސަލަފުންގެ އެތައް ބޭކަލުންނެއް އެފަދައިން ޙަދީޘް ލިޔެ އެދަސްކޮށް ރަނގަޅަށް ޔަޤީންވުމުން އެލިޔުއްވި އެއްޗެއް ފޮހެލައްވައެވެ. އެއީ ލިޔުމަށް ބަރޯސާވުމުން ހިތުދަސްކުރުމުގެ ބާރުދެރަވެ ހިތުދަސްކޮށްފައިވާ އެއްޗަކަށް ސަމާލުކަން ދިނުމުން ދުރުހެލިވެވޭތީއެވެ.\n މިދެފަޞްލުގައި ޚަތީބުލް ބަޣްދާދީވަނީ ވަރަށް ގިނަ ބަސްފުޅުތަކެއް ގިނަ ސަނަދުތަކަކުން ގެންނަވާފައެވެ. ނަމަވެސް އޭގެ ގިނަ ރިވާޔަތްތައް ޞައްޙައެއް ނޫނެވެ. އައްޝައިޚް ޢަބްދުއްރަޙްމާނު އަލްމުޢައްލިމީ-رحمه الله – ވަނީ އެކަން ބަޔާންކުރައްވާފައެވެ. އެގޮތުން ޞަޙާބީ ބޭކަލުންގެ އަރިހުން ވާރިދުވެފައިވާ ބަސްފުޅުތައް ދިރާސާކުރެއްވުމަށްފަހު ވިދާޅުވެފައިވަނީ އެއީ ބަލިކަށި ރިވާޔަތްތަކެއްކަމުގައެވެ. އެއަށްފަހު ވިދާޅުވިއެވެ. މިބަސްފުޅުތައް ޞައްޙަވިނަމަ ވާނީ ތިމަންމެން ބުނި ބަހަށް ލިބޭ ޙުއްޖަތަކަށެވެ. އެހެނީ ނަބިއްޔާ ޙަދީޘް ލިޔުމަކީ މުޅިން މަނާކަމެއްކަމުގައި ޙަދީޘްކުރެއްވިނަމަ އަބޫބަކުރުގެފާނު ޙަދީޘްތަކެއް އެއްކުރައްވާފައި ދެން އެއަންދަވާނުލެއްވީހެވެ. އަދި ޢުމަރުގެފާނުވެސް އެކަމަށް ޢަޒުމުކަނޑައަޅުއްވާފައި އެކަން ދޫކޮށްނުލެއްވީހެވެ. އަދި އެނޫންބޭކަލުންވެސް ލިޔުއްވާފައި އެލިޔުއްވި އެއްޗެއް ފުހެ ނުލެއްވީހެވެ. އަންދަވާލި ބޭކަލުން އަންދަވާލި ސަބަބު އަދި ފުހެލެއްވި ބޭކަލުން ފުހެލެއްވި ސަބަބުން މިރިވާޔަތްތަކުގައި ޞަރީޙަކޮށް ބަޔާންކުރެއެވެ. އޭގެ ތެރޭގައި ﷲ ގެ ރަސޫލާ ނަހީކުރެއްވުމުން އެފަދައިން ޢަމަލުކުރެއްވީކަމުގައި އެއްވެސް ބޭކަލަކު ޞަރީޙަކޮށް ވިދާޅުނުވެއެވެ.\nބައްލަވާ: الأنوار الكاشفة ص: 37 – 39\n ބައްލަވާ: تقييد العلم ص: 57.\n تقييد العلم ص: 58، އަދި ހަމައެފަދައިން الجامع لابن عبد البر 1 / 69. ގައިވެއެވެ.


ރޯދައިގެ މަތިވެރިކަން – Haftha\nރޯދައިގެ މަތިވެރިކަމާއި ބެހޭ ގޮތުން އެތަކެއް ޙަދީޘެއް ވާރިދުވެފައިވެއެވެ. އެގޮތުން ބުޚާރީ މުސްލިމުގައި އައިސްފައިވާ ޞައްޙަ ޙަދީޘްތަކުގެ ތެރެއިން އެއް ޙަދީޘެއްގައި ވެއެވެ.\nމާނައަކީ: ”އަބޫ ހުރައިރާ ރިވާކުރެއްވިއެވެ. ރަސޫލުﷲ ޞައްލަﷲ ޢަލައިހި ވަސައްލަމަ- ޙަދީޘްކުރެއްވި އަޑު އަހަރެން އެހީމެވެ. ﷲ ޢައްޒަ ވަޖައްލަ ވަޙީކުރެއްވިއެވެ. ރޯދަ ފިޔަވައި، އާދަމުގެ ދަރިއާ ކުރާ ކޮންމެ ޢަމަލަކީވެސް އޭނާއަށްޓަކާ ވާ އެއްޗެކެވެ. ރޯދައަކީ ތިމަން ރަސްކަލާނގެއަށްޓަކާ ވާ އެއްޗެކެވެ. އަދި އެ ކަމަށްޓަކާ ތިމަންރަސްކަލާނގެ އޭނާއަށް ހެޔޮޖަޒާ ދެއްވާނަމެވެ.”\nމުސްލިމުން ކުރާ ހުރިހާ ހެޔޮކަމަކީ ވެސް ﷲގެ ވަޖުހުފުޅަށްޓަކާ ކުރެވޭ ކަމަކަށް ވާތީ، މި ޙަދީޘްގައި އޮތް އަސްލު މާނައަކީ ކޮބައިކަމާ މެދު ޢިލްމުވެރިންގެ ޚިޔާލު ތަފާތުވެފައިވެއެވެ. މި ގޮތުން ބައެއް ޢިލްމުވެރިން ވިދާޅުވެފައި ވަނީ، ޙަދީޘްގެ މުރާދަކީ، ރޯދައަކީ ނަމާދާއި ޙައްޖާއި ޞަދަޤާތް ދިނުންފަދަ ބޭރުފުށަށް ފެންނަ އަޅުކަންތަކާ ޚިލާފު، އެއްވެސް ކަހަލަ ދެއްކުންތެރިކަމެއް އޭގެ ތެރެއަށް ނުވެއްދޭނެ އަޅުކަމެއް ވާހަކައެވެ. އަނެއްބައި ޢިލްމުވެރިން ވިދާޅުވީ އޭގެ މުރާދަކީ، ރޯދައަކީ ﷲ ނުން އެއްވެސް އިލާހަކަށް އަޅުކަމުގެ ގޮތުގައި ކުރެވުނު ކަމެއް ނޫންވާހަކައެވެ. ހީވާ ގޮތުން ބޮޑަށް ރަނގަޅީ ފުރަތަމަ މާނައެވެ.\nމުސްލިމް ރިވާކުރެއްވި އެހެން ޙަދީޘެއްގައިވެއެވެ.\nމާނައަކީ: ”ރޯދަވެރިއާއަށް ދެ އުފަލެއް ލިބެއެވެ. ރޯދަ ވީއްލާވަގުތު ލިބޭ އުފަލާއި، އޭނާ ހައްދަވައި ބޮޑު ކުރެއްވި ކަލާނގެ އާއި ބައްދަލު ކުރެވޭ ވަގުތު ލިބޭ އުފަލެވެ.”\nބުޚާރީ މުސްލިމްގައިވާ އެހެން ޙަދީޘެއްގައިވެއެވެ.\nނަމަވެސް، އެންމެ ޞައްޙަ ރައުޔެއް ކަމަށް ބެލެވޭ ރައުޔަކީ، އިބްނު ޢައްބާސްގެ ރައުޔެވެ. މި ރައުޔު ދެކޭ ގޮތުގައި، ލައިލަތުލް ޤަދްރި ވިލޭރޭ ޤުރުއާން ބާވައިލެއްވުނީ، ލައުޙުލް މަޙްފޫޡުން ދުނިޔޭގެ އުޑުގެ ބައިތުލް ޢިއްޒާ އަށެވެ. މި ބާވައިލެއްވުމަކީ، އެއްފަހަރާ އެއްކޮށް ބާވައިލެއްވުނު ބާވައިލެއްވުމެކެވެ. ދެން ފަހުން ވަކިވަކިން ޤުރުއާން ބާވައިލެއްވުނީއެވެ.\nއައްޝަޢްބީ އަދި މުޙައްމަދު ބިން އިސްޙާޤު ވިދާޅުވި ގޮތުގައި، ޤުރުއާނަށް ވަނީ އެންމެ ބާވައިލެއްވުމެކެވެ. ދެ ބާވައިލެއްވުމެއް ނޫނެވެ. ބާވައިލެއްވުމުގެ ފެއްޓުމަކީ، ސޫރަތުލް ޢަލަޤް ގެ ފުރަތަމަ ހަތަރު އާޔަތެވެ. މި ހަތަރު އާޔަތް ބާވައިލެއްވުނީ، ލައިލަތުލް ޤަދްރި ވިލޭރޭގައެވެ.\nރަމަޟާން މަހަކީ، ސުވަރުގޭގެ ދޮރުތައް ހުޅުވި ނަރަކައިގެ ދޮރުތައް ލެއްޕޭ މަހެވެ. ބުޚާރީގެ ”ޚަލްޤުފެއްޓެވުން” ކިތާބުގެ ގެ އިބިލީހުގެ ސިފައާއި ބެހޭ ބާބުގައި އައިސްފައިވާ ޙަދީޘް އެއްގައިވެއެވެ.\nإِذَا دَخَلَ رَمَضَانُ فُتِّحَتْ أَبْوَابُ الْجَنَّةِ وَغُلِّقَتْ أَبْوَابُ جَهَنَّمَ  وَسُلْسِلَتْ  الشَّيَاطِينُ\nމާނައަކީ: ”ރޯދަމަސް އައުމުން ސުވަރުގޭގެ ދޮރުތައް ހުޅުވި، އަދި ނަރަކައިގެ ދޮރުތައް ލެއްޕޭނެއެވެ. އަދި ޝައިޠާނުންތައް ކަސްތޮޅު އެޅުވޭނެއެވެ.”\nބުޚާރީގެ ރޯދަ ބާބުގައި އައިސްފައިވެއެވެ.\nމާނައަކީ: ”ތެދުވެރި އީމާންކަމަކާއެކު، ﷲގެ ދަރުމައަށް އެދި ރަމަޟާންމަހު ރޯދަ ހިފައިފި މީހެއްގެ ވޭތުވެދިޔަހާ ފާފައެއް ފުއްސެވިއްޖެއެވެ.”


Sergio Ramos PSG aai gulhijje\nއޮފިޝަލް: ސާޖިއޯ ރާމޯސް ޕީއެސްޖީއާއި ގުޅިއްޖެ\nސާޖިއޯ ރާމޯސް: ޕީއެސްޖީއަށް ބަދަލުވީ ދެއަހަރުގެ ކޮންޓްރެކްޓެއްގައި -- ފޮޓޯ: ސްކައި ސްޕޯޓްސް\nރިއަލް މެޑްރިޑާއި ހަދާފައިވާ އެއްބަސްވުމުގެ މުއްދަތު ހަމަވެ، ސާޖިއޯ ރާމޯސް ޕެރިސް ސެއިންޓް ޖާމައިން (ޕީއެސްޖީ) އާއި ގުޅިއްޖެ އެވެ.\nއުމުރުން 35 އަހަރުގެ ސާޖިއޯ ރާމޯސް ޕީއެސްޖީއާއި ގުޅުނީ ދެ އަހަރުގެ މުއްދަތަކަށެވެ. ކުރިން ރިއަލް މެޑްރިޑްގައި އޭނާ އާއި އެއްކޮށް ކުޅުނު ނަވާސް، ޑިމާރިއާ، އަޝްރަފް ހަކީމީގެ އިތުރުން ސްޕެއިންގެ ބާނެޓް، ސާޖިއޯ ރިކޯ، ސަރާވިއާ އަދި ހެރޭރާ އާއި އެއް ޓީމަކަށް ބަދަލު ވުމަކީ ރާމޯސްއަށް ކުޅުމުގައި ލިބޭނެ ވަރަށް ބޮޑު ފަސޭހަ އެކެވެ.\nޕިއެސްޖީގައި ވެސް ރާމޯސް ކުޅޭނީ ޖާޒީ ނަންބަރު ހަތަރަކަށެވެ. ރާމޯސް ބުނީ ދަނޑުމަތީގެ އިތުރުން ވެސް ނަންބަރު ހަތަރަކާއި އޭނާ އާއި މިހާރު އޮތީ ވަރަށް ބޮޑަށް ގުޅިފައި ކަމަށެވެ.\nހަތަރު ފަހަރެއްގެ މަތިން ޔުއެފާ ޗެމްޕިއަންސް ލީގު ނަގާފައިވާ ރާމޯސް އަކީ ޕީއެސްޖީން ޗެމްޕިއަންސް ލީގު ކާމިޔާބު ކުރުމަށް ލިބޭ ވަރަށް ހިތްވަރަކަށް ވާނެ އެވެ. ނޭމާ އާއި އެމްބާޕޭ ހިމެނޭ ގޮތަށް އަތުރާލެވިފައިވާ ޕީއެސްޖީގެ ހިފަހައްޓާ ނުލެވޭ ވަރުގެ ވަރުގަދަ އެޓޭކް ލައިނާއެކު ސާޖިއޯ ރާމޯސް ޓީމާއި ގުޅުމަކީ ޑިފެންސް ލައިނު ވަރުގަދަ ވާނެ ކަމުގެ ހެއްކެކެވެ.\nބުދަ ދުވަހު ރާމޯސް ފްރާންސަށް ދަތުރުކޮށް، ރަސްމީ ސިފައެއްގައި ޕީއެސްޖީ އާއި ގުޅިފައި ވާއިރު، ސަޕޯޓަރުން ހުރީ 16 އަހަރުގެ ދިގު ތާރީހަކަށް ފަހު ރިއަލް މެޑްރިޑާއި ވަކިވި ރާމޯސް ޕީއެސްޖީއަށް ކުޅޭތަން ބަލާލާން ކެތްމަދުވެފަ އެވެ.\nޔޫރޯ 2020 ގައި ސްޕެއިން ޓީމުން ރާމޯސްއަށް ޖާގަ ނުލިބުމުން އޭނާ ޖެހުނީ ޕީއެސްޖީ އާއެކު އެއްބަސް ވުމަކަށް އާދެވެންދެން ރިއަލް މެޑްރިޑްގައި މަޑު ކުރާށެވެ. ރާމޯސް ނެތް ކަމުގެ ފަޅުކަން މިފަހަރުގެ ސްޕެއިން ޓީމުގެ ޑިފެންސް ލައިނުން ވަރަށް ބޮޑަށް ދެއްކި އެވެ.\nސްޕެއިންގެ ޓީމަށް ނުނެގުނު ނަމަވެސް އޭނާ ވަނީ އެ ދުވަސްތަކުގެ ބޭނުން ހިފައި ވަރަށް ރަނގަޅަށް ފަރިތަކޮށްފަ އެވެ. އެއީ އޭނާގެ އާ ޓީމާއެކު ކާމިޔާބު ހޯދަން ރަނގަޅު ކުޅުމެއް ދެއްކުމަށްޓަކަ އެވެ.\nފްރާންސް ސްޕެއިން ރެއާލް މެޑްރިޑް + ޕީއެސްޖީ


ކުޅުދުއްފުށީގައި މީހެއްގެ ގަޔަށް ވަޅި ޖަހައިފި | Sandhaanu\nކުޅުދުއްފުށީގައި މީހެއްގެ ގަޔަށް ވަޅި ޖަހައިފި\nނޮވެމްބަރ 5, 2020\nކުޅުދުއްފުށީސިޓީގައި ޒުވާނެއްގެ ގަޔަށް ވަޅި ޖަހައި ޒަޚަމްކޮށްލައިފި އެވެ.\nފުލުހުން ބުނީ އިއްޔެގެ 11:30 ހާއިރު ތޫނު އެއްޗަކުން ހަމަލާދީ ޒަޚަމް ކޮށްފައިވާ އުމުރުން 22 އަހަރުގެ މީހަކު ކުޅުދުއްފުށީ ރީޖަނަލް ހޮސްޕިޓަލަށް ގެންގޮސް ފަރުވާދެމުން ދާކަަމަށެވެ.\nމައުލޫމާތު ލިބިފައިވާ ގޮތުގައި މިހާދިސާ ހިގާފައިވާނީ އެރަށު ފިހާރައެއްގެ ތެރޭގައެވެ. ޒަޚަމް ވެފައިވަނީ ފިހާރައިގައި މަސައްކަތްކުރާ މީހެކެވެ. އަދި އޭނާ ޒަޚަމް ކޮށްލީވެސް އެ ފިހާރައިގައި އޭނާއާ އެކު މަސައްކަތް ކުރަމުންދާ މީހެއްކަމަށް މައުލޫމާތު ލިބެއެވެ. މި ހާދިސާގައި ޒަޚަމްވި މީހާގެ ކަންފަތްާރިއަށް ވަޅި ހަރާފައިވާކަމަށް ވެއެވެ.\nމި މައްސަލައާ ގުޅިގެން ފުލުހުންވަނީ ވަޅި ޖެހި މީހާ ހައްޔަރުކޮށްފަ އެވެ. ފުލުހުން ބުނީ މި މައްސަލައާއި ގުޅިގެން 28 އަހަރުގެ ފިރިހެނެއް ހައްޔަރުކޮށް މައްސަލަ އިތުރަށް ތަހުގީގުކުރަމުންދާ ކަމަށެވެ.


ކޮވިޑް-19 ދިފާޢު: އިތުރު 1600އަށް ވުރެ ގިނަ މީހުން ވެކްސިންގެ ދެ ޑޯޒު ފުރިހަމަކޮށްފި – Dhen.mv\nކޮވިޑް-19 ދިފާޢު: އިތުރު 1600އަށް ވުރެ ގިނަ މީހުން ވެކްސިންގެ ދެ ޑޯޒު ފުރިހަމަކޮށްފި\nރައުފާ ރަޝީދު May 21, 2021 - 8:50 am\nރާއްޖެއިން އިތުރު 1،600އަށް ވުރެ ގިނަ މިހުން ކޯވިޑް-19ގެ ވެކްސިންގެ2ޑޯޒް ފުރިހަމަކޮށްފިއެވެ.\nހެލްތް ޕްރޮޓެކްޝަން އެޖެންސީ (އެޗްޕީއޭ)ގެ ތަފާސްހިސާބުތަކަށް ބަލާއިރު، ވޭތުވެދިޔަ 24ގަޑިއިރު ތެރޭ ވެކްސިންގެ ދެވަނަ ޑޯޒް އަތޮޅުތަކުގެ ސެންޓަރުތަކުން ޖަހައިފައި ވަނީ 1،338 މީހުންނެވެ. އަދި މާލެ ސަރަޙައްދުން ވެކްސިން ޖަހައިފައި ވަނީ 306 މީހުންނެވެ. މިއާ އެކު އިއްޔެ ވެކްސިންގެ ދެވަނަ ޑޯޒް ޖެހި މީހުންގެ ޖުމްލަ އަދަދަކީ 1،644 މީހުންނެވެ. އަދި ރާއްޖެއިން ދެވަނަ ޑޯޒް ފުރިހަމަކުރި މީހުންގެ އަދަދު ވަނީ 151،079 އަށް އަރާފައެވެ.\nވޭތުވެދިޔަ 24ގަޑިއިރު ވެކްސިންގެ ފުރަތަމަ ޑޯޒް 467 މީހުން ވަނީ ޖަހައިފައެވެ. މީގެ ތެރޭގައި ހިމެނެނީ މާލެއިން ވެކްސިން ޖެހި 239 މީހުންނާއި އަތޮޅުތަކުން ވެކްސިން ޖެހި 228 މީހުންނެވެ. މިއާ އެކު ވެކްސިންގެ ފުރަތަމަ ޑޯޒް ޖެހި މީހުންގެ ޖުމްލަ ޢަދަދު ވަނީ 304،861އަށް އަރައިފައެވެ.\nކޮވިޑް-19 ވެކްސިން އަދާހަމަ


#Column : Islaamee shareeathuge gaanoon thah - Insaaniyyathah huri rahmatheh -2- One Online\nކްރިމިނަލް ކޯޓު --- ވަން ފޮޓޯ: މުހައްމަދު އައުޒަމް\nއިސްލާމީ ޝަރީޢަތުގެ ޤާނޫނުތައް - އިންސާނިއްޔަތަށް ހުރި ރަހްމަތެއް - 2\nއެހެންކަމުން އިސްލާމީ ޤާނޫނުތައް ތަންފީޒުކުރުމަކީ ދުނިޔެއަށް ހުރި ސަރާސަރު ރަހުމަތެކެވެ. އެއީ އެއްވެސް ހާލެއްގައި އިންސާނިއްޔަތަށް ކުރިމަތިވާ ނުރައްކަލެއް ނޫނެވެ. ބުރައެއްވެސް ނޫނެވެ. އެއްވެސް ބަޔަކު ކަންބޮޑުވެގެން އުޅޭންޖެހޭ ކަމެއްނޫނެވެ. އިސްލާމްދީނަކީ ރަހްމަތުގެ ދީނެވެ. އަމަންއަމާންކަމާއި ސަލާމަތުގެ ދީނެވެ. ސަމާޙަތުގެ ދީނެވެ. މުސްލިމުންނަށްޓަކައެވެ. އިސްލާމީ ޤައުމުތަކުގައި ދިރިއުޅޭ ޣައިރު މުސްލިމުންނަށާއި އިސްލާމީ ޤައުމުތަކާ އަވައްޓެރި ޤައުމުތަކަށްޓަކައިވެސްެމެއެވެ.\nޢަބްދުﷲ ފާރޫޤު ޙަސަނަށް ލައްކަޝުކުރުހުރި! ވަރަށް ފުރިހަމަ! ޝުކުރިއްޔާ!!!\nމަދީނާގެ އިސްލާމީ ދައުލަތުން ކުރިމަތިލާންޖެހުނު އެންމެ މުހިންމު ތިންމައްސަލަ - 7


Report: "Nasruge Dhuwas - Alhuvethikamah Dhivehin faalhugai noonekey buni dhuwas" Report: "Nasruge Dhuwas - Alhuvethikamah Dhivehin faalhugai noonekey buni dhuwas"\n"ނަޞްރުގެ ދުވަސް - އަޅުވެތިކަމަށް ދިވެހިން ފާޅުގައި ނޫނެކޭ ބުނި ދުވަސް"\n3 ނޮވެމްބަރ 1988 ގައި ސިފައިންގޭގެ މައި މަރުކަޒަށް ހަމަލާތައް ދީފައި - ފޮޓޯ : މާސް މީޑިއާ\nމިއަދަކީ މީގެ ތިރީސް އަހަރުކުރިން ދިވެހިރާއްޖޭގެ މިނިވަންކަން ނަގާލަން، ދިވެހި ޚާއިނުންގެ މަދުބަޔަކާއި، ބޭރުގެ ކުލީ ޓެރަރިސްޓުންގެ ބަޔަކު ދިން ޢުދުވާނީ ޙަމަލާ ނާކާމިޔާބުކޮށްލައި، ދިވެހި ސިފައިން ދިވެހި ޤައުމަށް ނަސްރުހޯދައިދިން ދިވެހިންގެ ނަސްރުގެދުވަހެވެ. އިސްލާމްދީނާއި، ދިވެހި ޤައުމުގެ ދުޝްމަނުންގެ ނުބައި ހީލަތްތެރި ރޭވުން ނާކާމިޔާބުވެ، އަޅުވެތިކަމަށް ނޫނެކޭ ދިވެހިން ބުނެ، ޙައްޤަށް ނަޞްރު ލިބުނުދުވަހެވެ.\n3 ނޮވެމްބަރުގެ ޢުދުވާނީ ޙަމަލާއަކީ ފަހުގެ ތާރީޚުގައި ރާއްޖޭގެ މިނިވަންކަމަށް ލޮޅުން އަރުވާލި އެންމެ ބިރުވެރި ޙާދިޘާއެވެ. ދިވެހިންގެ މަދުބަޔަކު އަޑީގައި ތިބެގެން ހިންގި މި ޢުދުވާނުގައި ސިފައިންގެ ތެރެއިން 8 ބޭކަލަކާއި އާންމު ރައްޔިތުންގެ ތެރެއިން 11 ބޭކަލަކު ޝަހީދުވިއެވެ. މި ދުވަހަކީ ރާއްޖެއަށް ކުރިމަތިވި އެންމެ ބިރުވެރި، އެންމެ ނުރައްކާތެރި ޢުދުވާނީ ޙަމަލާއާ ދިވެހިން ކުރިމަތިލީ ދުވަހެވެ. ސްރީލަންކާގެ ޓެރަރިސްޓު ޖަމާޢަތަކާއި ގުޅިގެން ހިންގި މި ނުރައްކާތެރި ބަޣާވާތުގައި 18 ވަރަކަށް ގަޑިއިރު ވަންދެން ރާއްޖޭގެ ވެރިރަށް މާލޭގެ މައްޗަށް އަތްގަދަކޮށްލައިގެން ތިބީ ޤައުމުގެ ޢަދާވަތްތެރި ދުޝްމަނުންނެވެ. ބަޣާވާތުގައި ބައިވެރިވި ދިވެހިންގެ މަދުބަޔަކާއެކު ސްރީލަންކާގެ ބާޣީ ޖަމާއަތެއްކަމަށްވާ "ޕްލޯޓް" ގެ 80 މީހުން ހިމެނުނެވެ. ޚާއިނުން ހަނގުރާމަ ކުރަމުން ގެންދިޔައީ މުޅި ޤައުމު އެބައިމީހުންގެ އަތްމަޗަށް ގެންދިއުމަށްޓަކައެވެ.\nމި ޢުދުވާނީ ޙަމަލާ ރާވައި ހިންގުމުގައި އިސްކޮށް ތިބީ ދިވެހި ޤައުމަށް ޣައްދާރުވި ދިވެހިންގެ މަދުބަޔަކާއި ސްރީލަންކާގައި އޭރު އޮތް ތަމަޅަ ޓެރަރިސްޓް ޖަމާޢަތެއްކަމަށްވާ ޕީޕަލްސް ލިބަރޭޝަން އޮފް ޓެމިލް އީލާމް (ޕްލޮޓު) ޖަމާޢަތެވެ.\nއެދުވަހު 18 ވަރަކަށް ގަޑިއިރު ވަންދެން ދިވެހި ރާއްޖޭގެ ވެރިރަށް މާލެ، ހަނގުރާމައިގެ މައިދާނެއްގެ ގޮތުގައި އޮތެވެ. ޒަމާނީ ހަތިޔާރާއެކު ހަމަލާދެމުންދިޔަ ދުޝްމަނުންގެ މައި އަމާޒަކީ ދިވެހި ސިފައިންގެ މައި މަރުކަޒު. މިޢުދުވާނީ ޙަމަލާއިން ދިވެހި ޤައުމާއި ރައްޔިތުން ދިފާޢުކުރުމަށް ނުކުތް ސިފައިންގެ ލަޝްކަރުގެ 8 ބޭފުޅަކު ޝަހީދުވިއެވެ. އެދުވަހު ދުޝްމަނުންނަށް ސިފައިންގެ މައިމަރުކަޒު ނުހިފުނީ ހިތްވަރުގަދަ ބަޠަލު ހދ. ކުޅުދުއްފުށީ މާވާގޭ ޝަހީދު ކޯޕަރަލް ޙުސައިން އާދަމް ސިފައިންގެ ދޮރާށި ބެލެހެއްޓެވުމުގައި ޝަހީދުވަންދެން ހަނގުރާމަކުރެއްވުމުންނެވެ. އެދުވަހު ދިވެހި ޤައުމަށް ލިބުނު ނަޞްރުގެ ހަޤީޤީ ސަބަބަކީ އެންމެ 20 އަހަރުގެ މި ޒުވާން ބަޠަލު ދައްކުވައިދިން މިހިތްވަރުގަދަ ޢަމަލެވެ. އެ ބިރުވެރި ދުވަހު ޢާންމު މަދަނީންގެ ތެރެއިން ދުޝްމަނުން ޝަހީދުކޮށްލި 11 ދިވެހިންނާއެކު ޖުމްލަ 19 ދިވެހިންގެ ޠާހިރުލެއިން މި ފަޚުރުވެރި ދިވެހި ބިން ފެވިގެންދިޔައެވެ. އަދި މިޙަމަލާގައި 39 ދިވެހިންވަނީ ޒަޚަމްކޮށްލާފައެވެ.\nނޮވެމްބަރު3ގެ ބާޣީންނާއި ދުޝްމަނުންގެ މަޤްޞަދަކަށްވީ މުޅި ދިވެހި ޤައުމު އެމީހުންގެ އަތްމަށްޗަށް ގެންދިއުމެވެ. މި ޢުދުވާނީ ހަމަލާގެ މޭސްތިރިޔަކީ ހ. ހާޖަރާގޭ ބާޣީ ޢަބްދުﷲ ލުޠުފީއެވެ. ޢަބްދުﷲ ލުޠުފީއާއެކު ދިވެހިންގެ6މީހަކު އެކިގޮތްގޮތުން މިކަމުގައި އެހީތެރިވެފައިވެއެވެ. ލުޠުފީގެ އިތުރުން މިޙަމަލާގައި ހިމެނޭ މީހުންނަކީ ސަގަރު އަޙްމަދު ނާޞިރާއި، ޢަބްދުﷲ ޝާހިދާއި ކަރޯ ޢައްބާސް އިބްރާހީމާއި، މުޙައްމަދު ނަޢީމް ( ޕައިލޮޓް ނަޢީމް )އާއި ސިއްކަ އަޙްމަދު އިސްމާޢީލް މަނިކާއި ޢުމަރު ޖަމާލެވެ.\nމި ޢުދުވާނާ ގުޅިގެން އޭރުގެ ރައީސުލްޖުމްހޫރިއްޔާ އަލްއުސްތާޛް މައުމޫން ޢަބްދުލްޤައްޔޫމާއި ސިފައިންގެ އިސްވެރިން، ދިވެހިރާއްޖެ މިއުދުވާނުން ދިފާޢުކުރެއްވުމަށްޓަކައި ބޭރުގެ ޤައުމުތަކުގެ އެހީތެރިކަން ހޯއްދަވަން މުހިންމު ބުރަ މަސައްކަތްޕުޅެއް ކުރެއްވިއެވެ. ދިވެހި ސަރުކާރުން އެހީއަށް އެދުނު ގައުމުތަކުގެ ތެރެއިން އެންމެ އަވަހަށް ރާއްޖެއަށް އެހީ ފޯރުކޮށްދެވުނީ އަވައްޓެރި އިންޑިއާއަށެވެ.\nއެހެންނަމަވެސް އިންޑިއާ ސިފައިން އައިއިރު ދިވެހި ސިފައިންވަނީ ހަނގުރާމައިން ނަޞްރުހޯދާފައި. ބާޣީންނާއި ޓެރަރިސްޓުންވަނީ އޭރު ފިލައިގެން ދިއުމުގެ މަސައްކަތް ފަށާފައެވެ. ބަޣީންގެ ތެރެއިން މަރުނުވެ ތިބިމީހުން ސަރުކާރުގެ މަތީ މަޤާމުތަކުގައި އޭރު ތިއްބެވި ބައެއް ބޭބޭފުޅުން ހިމެނޭގޮތުން ދިވެހިންގެ ބަޔަކު ރަހީނުންގެ ގޮތުގައި ގޮވައިގެން ފިލަންދަނިކޮށް އެމީހުންނާ ކުރިމަތިލައި ރަޙީނުން ސަލާމަތްކޮށް ބާޣީން ހައްޔަރުކޮށްފައިވަނީ އިންޑިއާ ސިފައިންގެ ދެމަނަވަރުގެ އެހީގައެވެ.\nމިއީ އޭރު ރާއްޖޭގައި އޮތް ޤާނޫނީ ވެރިކަން ވައްޓާލުމަށްޓަކާ ދިވެހިންގެ މަދުބަޔަކު ހިންގި ޢުދުވާނީ ހަމަލާއެކެވެ. ރާއްޖޭގެ ވެރިކަން އަތުލައިގަތުމަށް ދުޝްމަނުން ދިން މިޢުދުވާނީ ޙަމަލާ ނާކާމިޔާބުވި ދުވަސް ރާއްޖޭގެ ނަސްރުގެދުވަހުގެ ގޮތުގައި ފާހަގަކުރަންފެށީ 1989 ނޮވެމްބަރު3ވަނަ ދުވަހުން ފެށިގެންނެވެ.


JSC ah haaziruvaan Uthama Fandiyaaru dhekolhu hahdhavaifi\nއުއްތަމަ ފަނޑިޔާރު: ޖޭއެސްސީއަށް ވަޑައިނުގަންނަވަން ވަނީ ނިންމަވާފަ - ފޮޓޯ: މުހައްމަދު އަފްރާހް | އަވަސް\nޖުޑީޝަލް ސާވިސް ކޮމިޝަން (ޖޭއެސްސީ)އިން ބަލަމުންދާ ޝަކުވާތަކާ ގުޅިގެން ސުވާލު ކުރުމަށް އެ ކޮމިޝަނަށް ހާޒިރުވާން އެންގި އެންގުމަށް އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ ދެކޮޅު ހައްދަވައިފި އެވެ.\nޖޭއެސްސީއިން އުއްތަމަ ފަނޑިޔާރުގެ އިތުރުން ސުޕްރީމް ކޯޓުގެ އެހެން ތިން ފަނޑިޔާރަކަށް ވެސް ހާޒިރުވާން އެންގި އެވެ. އޭގެ ތެރެއިން ބައެއް ފަނޑިޔާރުން އިއްޔެ ހަވީރާއި ރޭ އެ ކޮމިޝަނަށް ހާޒިރުވެފައިވެ އެވެ.\nނަމަވެސް އުއްތަމަ ފަނޑިޔާރު ޖޭއެސްސީއަށް ފޮނުއްވި ސިޓީއެއްގައި އެކަމަށް އިއުތިރާޒުވެވަޑައިގަންނަވާ ކަމަށް ވަނީ ވިދާޅުވެފަ އެވެ. އުއްމަތަ ފަނޑިޔާރު، ޖޭއެސްސީއަށް ހާޒިރު ކުރުމަކީ އެ ކޮމިޝަނަށް ލިބިގެންވާ ބާރެއް ނޫން ކަމަށް އެމަނިކުފާނު އެ ސިޓީގައި ވިދާޅުވެފައިވެ އެވެ. އަދި ހާޒިރުވާން އަންގާ ފޮނުވާފައިވާ އަމުރަކީ ބާތިލް އަމުރެއް ކަމަށް ވިދާޅުވެފައިވެ އެވެ.\nއޭގެއިތުރުން ޖޭއެސްސީއިން ބަލަން ނިންމާފައިވާ ޝަކުވާތަކުގެ ތެރޭގައި ޖޭއެސްސީއަށް ބެލުމުގެ އިހްތިސޯސް ލިބިފައިވާ ސުލޫކީ މައްސަލައެއް ނެތް ކަމަށް ވެސް އެމަނިކުފާނު ފާހަގަ ކުރައްވާފައިވެ އެވެ. ޖޭއެސްސީއިން ބަލަން ނިންމާފައިވަނީ ސުޕްރީމް ކޯޓުގެ ނިންމުންތަކެއްގެ މައްސަލަތަކެއްކަން ފާހަގަ ކުރައްވަމުން އުއްތަމަ ފަނޑިޔާރު ލިޔުއްވާފައިވަނީ ކޯޓުގެ ނިންމުމެއް ސައްހަތޯ ނުވަތަ ނޫންތޯ ބެލުމުގެ ދައުރެއް ޖޭއެސްސީއަށް ނެތް ކަމަށެވެ. އެފަދަ މައްސަލައެއް ބެލުމުގެ އިޖުރާއަތެއް ޖޭއެސްސީއިން ހިންގާނަމަ އެއި ޣައިރު ދުސްތޫރީ ކަމެއްގެ ގޮތުގައި ސިފަ ކުރެއްވި އެވެ.\nޖޭއެސްސީއިން ބަލަން ނިންމާފައިވަނީ ސުޕްރީމް ކޯޓުން އިހުތިސޯސުން ބޭރުކޮށްފައިވާ ކަންކަން ބެލުމަށް އެ ކޮމިޝަނުން އެކުލަވާލި ކޮމެޓީގެ ރިޕޯޓްގައި ހިމެނޭ މައްސަލަތަކުގައި ހިމެނިވަޑައިގަންނަވާ ސުޕްރީމް ކޯޓު ފަނޑިޔާރުންގެ މައްސަލަތަކެވެ.\nޖޭއެސްސީއިން އެގޮތަށް ނިންމުމުގައި ސައުތު އެފްރިކާގެ ރިޓަޔާޑް ޖަސްޓިސް ޔޮހާން ކްރީގްލަރ މަސައްކަތް ފުރިހަމަ ކުރުމަށްފަހު ހުށަހަޅާފައިވާ "އެސެސްމެންޓް އޮފް ދަ ޖަސްޓިސް ސެކްޓަރ ރިފޯމް ޕްރޮޕޯޒަލްސް" ރިޕޯޓްގައު ފާހަގަކޮށްފައިވާ ނުކުތާތަކަށް ރިއާޔަތްކޮށްފައިވާ ކަމަށް ކޮމިޝަނުން ބުންޏެވެ. އޭނާ ވަނީ އެ ރިޕޯޓްގައި ސުޕްރީމް ކޯޓުގެ ފަނޑިޔާރުން ވަކި ކުރަން ލަފާ ދެއްވާފަ އެވެ.\nމި ތަހުގީގު ކުރިއަށް ގެންދާއިރު އިހުތިސޯސުން ބޭރުކޮށްފައިވާ އިތުރު ކަމެއް ފާހަގަ ކުރެވިއްޖެނަމަ އެކަމެއް ވެސް ތަހުގީގު ކުރާނެ ކަމަށް ޖޭއެސްސީއިން ބުންޏެވެ. އަދި ސުޕްރީމް ކޯޓުގެ ބައެއް ދުސްތޫރީ މައްސަލަތަކުގައި ނިންމާފައިވާ ނިންމުންތަކާ ގުޅިގެން ޖޭއެސްސީގެ މަސައްކަތްތައް ކުރިއަށް ގެންދިޔުމުގައި ކުރިމަތިވާ ދަތިތައް ފާހަގަކޮށް ރައްޔިތުންގެ މަޖިލީހުގެ ޖުޑިޝަރީ ކޮމެޓީއާ މަޝްވަރާ ކުރުމަށް ވަނީ ނިންމާފަ އެވެ.\nޖޭއެސްސީއިން ސުޕްރީމް ކޯޓާ ގުޅޭ ގޮތުން ތައްޔާރުކުރި ރިޕޯޓް އާންމުކޮށް ރައްޔިތުންގެ މަޖިލީހަށް ހިއްސާކޮށްފައިވެ އެވެ. އެ ރިޕޯޓްގައިވާ ގޮތުން 17 މައްސަލައެއް ފާހަގަކޮށްފައިވެ އެވެ.\nއޭގެ ތެރޭގައި ރައްޔިތުންގެ މަޖިލީހުގެ ކުރީގެ ނައިބު ރައީސް އަދި ދިއްގަރު ދާއިރާގެ މެމްބަރު އަހުމަދު ނާޒިމްގެ މައްޗަށް ދައުވާކޮށް ކްރިމިނަލް ކޯޓަށް ހުށެހެޅި މައްސަލަ ބަލައި ނުގަތުމަށް ނިންމި ނިންމުމަށް ހައިކޯޓުން ތާއިދުކޮށް، އެ މައްސަލަ ސުޕްރީމް ކޯޓުގައި އިސްތިއުނާފު ކުރުމުގެ މުއްދަތު ހަމަވިތާ ހަތް މަސް ފަހުން ދައުލަތުން ކުރި އިސްތިއުނާފު ސުޕްރީމް ކޯޓުން ބަލައިގަނެ ނާޒިމްގެ މައްޗަށް ކުށް ސާބިތުވާކަމަށް ކަނޑައެޅުމަށްފަހު އެ ނިންމުން ތިން އަހަރު ފަހުން އަލުން ބަލައި ބަދަލުކުރީ ގާނޫނާ ހިލާފަށް ކަމަށް ވެސް ޖޭއެއްސީގެ އެ ރިޕޯޓުގައިވެ އެވެ.\nމީގެ އިތުރަށް ރިޕޯޓުގައި ބުނީ އިސްތިސްނާފުކުރުމުގެ މުއްދަތު ކުޑަކޮށް، އެ މުއްދަތާ ގުޅޭގޮތުން ކޯޓު ތަކުގެ ގާނޫނާއި ވަޒީފާއާ ބެހޭ ގާނޫނާއި ޓެކްސް ނެގުމާއި ބެހޭ އިދާރީ ގާނޫނާއި މައުލޫމާތު ހޯދައި ލިބިގަތުމުގެ ގާނޫނުގައި ކަނޑައަޅާފައިވާ މާއްދާތައް ސުޕްރީމް ކޯޓުން ބާތިލް ކޮށްފައިވަނީ ގާނޫނާ ހިލާފަށް ކަމަށެވެ.\nއަދި ރައީސުންނާއި ނައިބު ރައީސުންނާއި ވަޒީރުންނާއި މިނިވަން މުއައްސަސާތަކުގެ މެމްބަރުންނާއި މަޖިލީހުގެ ރައީސުންނާއި އަދި ފަނޑިޔާރުންގެ އިތުބާރު ނެތް ކަމާމެދު ރައްޔިތުންގެ މަޖިލީހުން ނިންމާ ކޮންމެ ނިންމުމެއް ސައްހަވާނީ އެ ނިންމުމެއް ސުޕްރީމް ކޯޓުން ކަނޑައެޅި ނިންމުމަކީ ވެސް ގާނޫނާއި ހިލާފު ނިންމުމެއް ކަމަށް ރިޕޯޓުގައި ބުނެފައިވެ އެވެ.\nމީގެކުރިން ޖޭއެސްސީއިން ވަނީ ސުޕްރީމް ކޯޓުގެ ފަނޑިޔާރު ކަމުގެ ހުންނެވި އަބްދުﷲ ދީދީގެ މައްސަލައެއް ބަލައި އޭނާ ވަކި ކުރަން ރައްޔިތުންގެ މަޖިލީހަށް ހުށަހަޅަން ނިންމާފަ އެވެ. އޭނާ މިހާރު ވަނީ ފަނޑިޔާރު ކަމުން ވަކިކޮށްފަ އެވެ. އޭގެ އިތުރުން އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ، ޖޭއެސްސީގެ ރައީސްކަން ވެސް ކުރައްވާ ސުޕްރީމް ކޯޓުގެ ފަނޑިޔާރު އަބްދުﷲ އަރީފާއި ފަނޑިޔާރު އާދަމް މުހައްމަދުގެ މައްސަލައެއް ބެލުމަށްފަހު އެ ތިން ފަނޑިޔާރުންނަށް ނަސޭހަތް ދިނުމަށް ވެސް ޖޭއެސްސީއިން ވަނީ ނިންމާފަ އެވެ.


ޒީރޯ ޑިގްރީ ނާޝިދުގެ ޖަނާޒާ ބާއްވައިފި – Dhuvas Online\nޒީރޯ ޑިގްރީ ނަޝީދު -- ފޮޓޯ: މުހައްމަދު އަބްދުﷲ ޝަފީގު\nޒީރޯ ޑިގްރީ ނާޝިދުގެ ޖަނާޒާ ބާއްވައިފި\nރޭ ނިޔާވި ރާއްޖޭގެ މަޝްހޫރު މިއުޒިކް ލެޖެންޑު އަހުމަދު ނާޝިދު (ފުލޫ ނާޝިދު) ގެ ޖަނާޒާ ބާއްވައިފި އެވެ.\nމިރޭ އިޝާ ނަމާދަށް ފަހު އާސަހަރާގައި ބޭއްވި ނާޝިދުގެ ޖަނާޒާގައި ގިނަ އަދަދެއްގެ ބަޔަކު ބައިވެރިވެފައިވެ އެވެ. ނާޝިދު ނިޔާވީ ކެންސަރު ބައްޔަށް ފަރުވާ ހޯދަމުން ދަނިކޮށް އިއްޔެ ކުއްލި އަކަށް ހާލު ސީރިއަސް ވެގެން އޭޑީކޭ ހޮސްޕިޓަލަށް ގެންގޮސް ފަރުވާ ދެމުން ދަނިކޮށް ހަވީރު އެވެ.\nނާޝިދުއަށް ކިޑްނީގެ ކެންސަރު ޖެހިފައިވާކަން އެނގުނީ މީގެ ފަސް ވަރަކަށް އަހަރު ކުރިންނެވެ. އޭގެ ފަހުން އޭނާ ލަންކާގައި ދިރިއުޅުމަށް ފަހު ރާއްޖެއަށް ބަދަލުވިތާ އަދި ވީ އަހަރެއްހާ ދުވަހެވެ.\nނިޔާވި އިރު އޭނާގެ އުމުރަކީ 53 އަހަރެވެ.\nނާޝިދު ނިޔާވުމާ ގުޅިގެން އޭނާގެ އާއިލާއަށް ރައީސް އަބްދުﷲ ޔާމީން ވެސް ވަނީ މިއަދު ތައުޒިޔާ ފޮނުއްވާފަ އެވެ. އޭނާގެ އާއިލާއަށް ތައުޒިޔާ ފޮނުއްވައި މިއަދު ރައީސް ވިދާޅުވީ، ނާޝިދު މި ދުނިޔެ ދޫކުރެއްވުމަކީ ރާއްޖޭގެ މިއުޒިކުގެ ދާއިރާއަށް ލިބިގެންދިޔަ ވަރަށް ބޮޑު ހީނަރުކަމެއް ކަމަށެވެ.\nނާޝިދު ދިވެހި މިއުޒިކީ ދާއިރާއަށް ކޮށްދީފައިވާ ހިދުމަތްތަކުގެ އަގު ވަޒަން ކުރުމުގެ ގޮތުން މިދިޔަ މަހުގެ 21 ވަނަ ދުވަހުގެ ރޭ ވަނީ ފަންނާނުންތަަކެއް ގުޅިގެން “އަ ޓްރިބިއުޓް ޓު ނާޝިދު” ގެ ނަމުގައި ޝޯއެއް ވަނީ ބާއްވާފައި އެވެ. އެ ޝޯ ބަލާލަން ނާޝިދު ދިޔަ އެވެ.


Nappy gai nurakkaatheri chemical eh | Mihaaru\nތުއްތު ކުއްޖަކު ނެޖީ ޖަހާފައި.\nކުޑަކުދިންގެ ނެޕީގައި ނުރައްކާތެރި ކެމިކަލެއް\n25 ޖެނުއަރީ 2019 - 09:09\nއެތަނުން ބުނީ ނުރައްކާވާ މިންވަރަށް ނެޕީތަކުން ކެމިލްގެ މާއްދާއެއް ކަމަށްވާ ގްލައިފޮސޭޓް ފެނިފައިވާ ކަމަށާއި އެކަމަށް ސަމާލުވާން އެދޭ ކަމަށެވެ. އަދި މިކަމަށް ކަމާ ބެހޭ ފަރާތްތަކުން ވެސް ވީހާ އަވަހަކަށް ފިޔަވަޅު އަޅަންޖެހޭ ކަމަށާއި ނޫން ނަމަ ނެޕީގެ ސަބަބުން ތުއްތު ކުދިންނަށް ސިއްހީ ބޮޑެތި މައްސަލަތަކެއް ކުރިމަތި ވެދާނެ ކަމަށް ވެސް ބުނެފައިވެ އެވެ.\nއެންސެސް އިން ބުނި ގޮތުގައި ނެޕީގައި އެކުލެވޭ ނުރައްކާތެރި ކެމިކަލްގެ ސަބަބުން ކުދިންގެ ހަންގަނޑަށް ގެއްލުވުންވުމުގެ ފުރުސަތު ބޮޑެވެ. ނަމަވެސް ކެމިކަލް ފެނުނީ ކޮން ބްރޭންޑްތަކެއްގެ ނެޕީއަކުން ކަމެއް ހާމަކޮށްފައެއް ނުވެ އެވެ.\nމިއީ ނެޕީގެ ރައްކާތެރިކަމާ ބެހޭ ގޮތުން މިހާތަނަށް ހެދި މި ބާވަތުގެ ފުރަތަމަ ޓެސްޓެވެ.\nއެންސެސްގެ އިންޒާރާ ގުޅިގެން ފްރާންސްގެ ހެލްތު މިނިސްޓަރު އެގްނޭޒް ބުޒީން ވިދާޅުވީ ނެފީތަކުން މި ވަގުތު ނުރައްކަލެއް ނެތް ކަމަށެވެ.\n"މިހާތަނަށް އެކަހަލަ އެއްވެސް މައްސަލައެއް ފާހަގަކުރެވިފައެއް ނެތް. އެހެންވެ މި ވަގުތު ދޭން އޮތް އިރުޝާދަކީ ކުރިއެކޭ އެއްގޮތަށް ނެޕީ ބޭނުން ކުރުމަކުން މައްސަލައެއް ނެތޭ،" މިނިސްޓަރު އޭއެފްޕީ އަށް ވިދާޅުވި އެވެ.\nނަމަވެސް ހެލްތާއި ފިނޭންސާއި ތިމާވެއްޓާ ބެހޭ މިނިސްޓްރީ ގުޅިގެން ނެރުނު ބަޔާނެއްގައި ބުނީ ނެޕީ އުފެއްދުމުގެ މަސައްކަތް ހަރުދަނާކޮށް، ޒިންމާދާރު ފިޔަވަޅުތަކެއް އެޅުމަށް ކުންފުނިތަކަށް 15 ދުވަހުގެ މުއްދަތެއް ދީފައިވާ ކަމަށެވެ.\nއިތުރު ލިޔުންތައް ސިއްހަތު ފްރާންސް ވިހަ ކެމިކަލް ކެމިކަލް


"Indian Idol 12" ige hageegai Amit Kumar falhaa aruvaalaifi\nއަމިތު ކުމާރު ޝޯގެ ހޯސްޓް އަދިތުޔާ އާއި ބައެއް ބައިވެރިންނާއެކު\nސޮނީ ޓީވީން ދައްކާ މިއުޒިކް ރިއަލިޓީ ޝޯ "އިންޑިއަން އައިޑޮލް" ގެ 12 ވަނަ ސީޒަން މިހާރު ކުރިޔަށް ދާއިރު މި ޝޯގެ ހަގީގަތް ލަވަ ކިޔުންތެރިޔާ އަމިތު ކުމާރު ފަޅާ އަރުވާލައިފި އެވެ.\nއެންމެ ފަހުން ދެއްކި ދެ އެޕިސޯޑުގައި ބައިވެރިވީ އަމިތު އެވެ. އެއީ އޭނާގެ ބައްޕަ އަދި ކުރީގެ މަޝްހޫރު ލަވަކިޔުންތެރިޔާ އަށް ޓްރިބިއުޓް ދިނުމަށް ބޭއްވި ދެ އެޕިސޯޑަށް ވާތީ އެވެ. ނަމަވެސް މި ދެ އެޕިސޯޑުގައި ޝޯގެ ބައިވެރިންނާއި ޖަޖުން ކިޝޯރު ކުމާރުގެ ލަވަތައް ކީލެއް ހުތުރު ކަމުން ބެލުންތެރިން ސޯޝަލް މީޑިއާގައި ވަރަށް ބޮޑަށް މަލާމާތް ކޮށްފައި ވެއެވެ. ޚާއްސަކޮށް ލަވަކިޔުންތެރިޔާ ހިމޭޝް ރޭޝަމްޔާ އާއި ނެހާ ކައްކަރް ލަވަކީލެއް ވަރަށް ހުތުރު ކަމަށް ބުނެ ވަރަށް ގިނަ ބަޔަކު އެމީހުންނަށް ވެސް މަލާމަތް ރައްދު ކޮށްފައި ވެއެވެ. އަދި ޝޯގެ ބައިވެރިންގެ ލަވަކިޔާފައި ވަނީ އުންމީދުކުރި ވަރަށް ނޫން ކަމަށް ބެލުންތެރިން ގަބޫލު ކުރެ އެވެ. އަދި މިއީ ކިޝޯރު ފަދަ ލަވަކިޔުންތެރިޔަކަށް އިހްތިރާމް ކުޑަ ކުރުމެއް ކަމަށް ވެސް ކިޝޯރުގެ ފޭނުން ބުނެފައި ވެއެވެ.\nމި ހުރިހާ ފާޑުކިޔުންތަކެއް އަމާޒުވާން ފެށުމުން އަމިތު ކުމާރު ވަނީ މި ޝޯގެ ހަގީގަތް ވަރަށް ރަނގަޅަށް ހާމަކޮށްފަ އެވެ. އަމިތު ބުނި ގޮތުގައި ޝޯގައި އޭނާ ޝޯގެ ބައިވެރިންނަށާއި ޖަޖުންނަށް ތައުރީފު ކުރާތީ ފެނުނަސް ހަގީގަތުގައި އޭނާއަކަށް ޝޯގައި އޭނާގެ ބައްޕަގެ ލަވަތައް ކީ ގޮތެއް ކަމަކު ނުދެ އެވެ. އަދި މިފަހަރުގެ ސީޒަންގެ ބައިވެރިންގެ ފެންވަރު ވަރަށް ދަށް ކަމަށް އަމިތު ބުންޏެވެ.\nއަމިތު ބުނި ގޮތުގައި އޭނާ އެގޮތަށް ކަންތައް ކުރީ ޝޯ އުފައްދާ ފަރާތުން އެގޮތަށް ކަންތައް ކުރަން އޭނާ ކިބައިން އެދިގެންނެވެ.\nމިއީ ކިޝޯރަށް ޓްރިބިއުޓް ދޭ އެޕިސޯޑުތަކަކަށް ވާތީ ޝޯގެ ކޮންމެ ބައިވެރިޔަކަށް ވެސް ވަރަށް ތައުރީފު ކުރުމަށް ޝޯ އުފައްދާ ފަރާތުން އެދިފައިވާ ކަމަށާއި އޭނާ އެ ޝޯގައި ބައިވެރިވީ ފައިސާ ދީގެން ކަމަށް ވެސް އަމިތު ބުންޏެވެ.\nއަމިތުގެ މި ވާހަކަ ތަކުން ރިއަލިޓީ ޝޯތަކުގެ އަނދިރި ފަރާތް ވަރަށް ބޮޑަށް ވަނީ ހާމަވެފަ އެވެ. އިންޑީއާގެ ރިއަލިޓީ ޝޯތަކުގައި އަބަދުވެސް ޝޯގެ ބައިވެރިންގެ ފަގީރު އަދި ނިކަމެތި ދިރިއުޅުން ދައްކައިގެން ބެލުންތެރިންނަށް އަސަރު ކުރުވައިގެން ޝޯ ބަލާ މީހުންގެ ސަމާލުކަން ހޯދަން މަސައްކަތްކުރާ ކަމަށް ގިނަ ބަޔަކު އަބަދުވެސް ތުހުމަތު ކުރެ އެވެ. އަދި ފައިސާ ދީގެން ޝޯ އަށް ޚާއްސަ މެހެމާނުންގެ ގޮތުގައި ލަވަކިޔުންތެރިންނާއި މިއުޒިކް ޑައިރެކްޓަރުން ގެނެސްގެން ޝޯގެ ބައިވެރިންގެ ނެތް ހުނަރަށް ތައުރީފު ކުރުވާ ކަމުގެ ތުހުމަތު ވެސް ބައެއް މީހުން ކުރާތާ ކިތަންމެ ދުވަހެކެވެ. މިއީ ހަގީގަތުގައި ވެސް މިކަން ވަމުންދާ ގޮތް ކަން ފަޅާ އަރުވާލާފައި މިވަނީ އަމިތު އެވެ.\nމީގެ ކުރިން ވެސް އިންޑިއަން އައިޑޮލް 12 އަށް ސޯޝަލް މީޑީއާގައި ގިނަ ބަޔަކު ފާޑުކިޔާފައި ވެއެވެ. ޝޯގެ ބައިވެރިއެއް ކަމަށްވާ ސަވާއީ ބަޓް އަށް ޚާއްސަ ގޮތްތަކެއް ގެންގުޅޭ ކަމަށް ބުނެ އާއި ޝޯ އިން މިހާރު ވަކިވެފައިވާ ނަޗީކޭޓް ލޭލޭ ޝޯ އިން ބޭރުކޮށްލި ގޮތާ ހިތް ހަމަނުޖެހިގެންނެވެ. އަދި ޝޯގެ އިތުރު ދެ ބައިވެރިން ކަމަށްވާ ޕަވަންދީޕް ރާޖަން އާއި އަރުނީތާ ކާންޖީލާލްގެ ފޭކް ލޯބީގެ ވާހަކައެއް އުފައްދައި އެމީހުން ހަގީގަތުގައި ލޯބިވެގެން އުޅޭކަމަށް ދައްކަން މަސައްކަތް ކުރާތީ އެވެ.\nމި ހުރިހާ ފާޑުކިޔުންތަކެއް އަމާޒުވެފައި ވަނިކޮށް އަމިތު ކުމާރު ދެއްކި ވާހަކަ ތަކުގެ ސަބަބުން ޝޯ އަށް ވަނީ އިތުރު މައްސަލަތަކާ ކުރިމަތިވެފަ އެވެ.\nޝޯއަށް ކުރިމަތިވެފައިވާ މި ހުރިހާ ފާޑުކިޔުންތަކެއް އަދި ޝޯގެ ޕްރޮޑިއުސަރުން ވެސް އަދި ސޮނީ ޗެނަލުން ވެސް އެއްވެސް އެއްޗެކޭ ބުނެފައެއް ނުވެ އެވެ.\nޝޯ ހޯސްޓް ކުރަން އަދިތުޔާ އަލްވަދާއު ކިޔައިފި\n"ސާރޭގާމާޕާ"ގެ މިފަހަރުގެ ޓްރޮފީ ނީލަންޖަނާ އަށް


International vaki kulhivaru mubaaraih baavan bid kuraanan: Minister\nއައިއޯއަޖީ ގެއްލުނަސް ވަކިވަކި މުބާރާތްތައް ހޯސްޓް ކުރާނަން: މަހުލޫފް\nމިދިޔަ އަހަރު ބޭއްވި އިންޑިއަން އޯޝަން އައިލެންޑް ގޭމްސް ބައްލާވަ ލެއްވުމަށް މިނިސްޓަރު މަހްލޫފް މޮރިޝަސްއަށް ކުރެއވި ދަތުރުގެ ތެރެއިން ރާއްޖޭގެ ޓީޓީ ޓީމުގެ ދެ ކުޅުންތެރިންނާ ވާހަކަ ދައްކާލަނީ -- ފޮޓޯ: އެމްއޯސީ\nކޮވިޑް-19 އާ ގުޅިގެން، ދިމާވި ކަންތައްތަކުގެ ސަބަބުން އިންޑިއަން އޯޝަން އައިލެންޑް ގޭމްސް ބޭއްވުމުގެ ފުރުސަތު ރާއްޖެއަށް ގެއްލުނަސް، ވަކިވަކި ކުޅިވަރުތަކުގެ އިންޓަނޭޝަނަލް މުބާރާތްތައް ރާއްޖޭގައި ބޭއްވުމުގެ ފުރުސަތު ތަނަވަސްވެފައިވާ ކަމަށް ސްޕޯޓްސް މިނިސްޓަރު އަހްމަދު މަހުލޫފް ވިދާޅުވެއްޖެ އެވެ.\nމިއަދު ހަވީރު ބޭއްވި އޮލިމްޕިކް ކޮމިޓީގެ ޖެނަރަލް އެސެމްބްލީގައި ވާހަކަ ދައްކަވަމުން މަހުލޫފް ވިދާޅުވީ، މިހާރުވެސް ތިން ކުޅިވަރަކުން އިންޓަނޭޝަނަލް މުބާރާތްތައް ބޭއްވުމަށް ރާއްޖެއަށް ބިޑް ކާމިޔާބު ކުރެވިފައިވާ ކަމަށެވެ. އެގޮތުން އޭޝިއަން ސާފިން ޗެމްޕިއަންޝިޕް، ބޮޑީ ބިއުލްޑިންގެ އޭޝިއަން ޗެމްޕިއަންޝިޕާއި ސެންޓްރަލް ޒޯން އަންހެން ވޮލީބޯޅަ މުބާރާތް ރާއްޖޭގައި ބޭއްވުމުގެ ބިޑް ރާއްޖެއަށް ކާމިޔާބު ވެފައިވާ ކަމަށް ވިދާޅުވި އެވެ.\nމަހުލޫފް ވިދާޅުވީ އިތުރު އެހެން ކުޅިވަރުތަކުންވެސް އިންޓަނޭޝަނަލް މުބާރާތްތައް ރާއްޖޭގައި ބޭއްވުމަށް ބިޑް ކުރުމަށް ހަމަޖެހިފައިވާ ކަމަށެވެ. އެގޮތުން ޓީޓީގެ ސައުތު އޭޝިއަން ޖޫނިއާ ޗެމްޕިއަންޝިޕް ނުވަތަ ކޮމަންވެލްތުގެ ޖޫނީއާ ޓީޓީ ޗެމްޕިއަންޝިޕް ބިޑް ކުރުމަށް ޓީޓީ އެސޯސިއޭޝަނާއެކު މަސައްކަތް ކުރަމުންދާ ކަމަށާއި އަދި ބެޑްމިންޓަން އެސޯސިއޭޝަނާ ގުޅިގެން ބެޑްމިންޓަންގެ އިންޓަނޭޝަނަލް މުބާރާތްވެސް ބިޑް ކުރުމަށް ހުށަހަޅުއްވާނެ ކަމަށް މިނިސްޓަރު ވިދާޅުވި އެވެ.\n"އަޅުގަނޑުމެންގެ އެތުލީޓުންނަށް ރާއްޖޭގައި ސަޕޯޓަރުންގެ ކުރިމަތީގައި އިންޓަނޭޝަނަލް މުބާރާތްތަކުގައި ވާދަ ކުރުމުގެ ޖާގަ ހޯދުމަށް ކުރަން ޖެހޭ ހުރިހާ މަސައްކަތެއް ކުރާނަން." މިނިސްޓަރު ވިދާޅުވި އެވެ.\nމިނިސްޓަރު އިތުރަށް ވިދާޅުވީ، އޮލިމްޕިކް ކޮމީޓީ އާއި އެސޯސިއޭޝަންތަކާއެކު މަޝްވަރާ ކުރުމަށް ފަހު ކެބިނެޓަށް ހުށަހަޅައިގެން ނިންމީ 2025 ށް ގޭމްސް ލަސްކޮށް ދިނުމަށް ހުށަހަޅަން ކަމަށެވެ. ރާއްޖެއިން އެގޮތަށް ހުށަހެޅުމުން މަޑަގަސްކަރައިން 2013 ގެ ގޭމްސް ބާއްވަން ތައްޔާރަށް އޮތް ކަމަށް ހާމަ ކުރުމުން އައިއޯއައިޖީގެ ގޭމްސް ކައުންސިލުން ފާސް ކުރީ މަޑަގަސްކަރައަށް ގޭމްސް ބަދަލު ކުރުމަށެވެ.\nމިނިސްޓަރު ވިދާޅުވީ އިންޑިއަން އޯޝަން އައިލެންޑް ގޭމްސް 2023 ގައި ރާއްޖޭގައި ނުބޭއްވުނަސް، އެފަދަ އެހެން ފުރުސަތުތައް ހޯދުމަށް ކުރިއަށް އޮތްތާންގައި މަސައްކަތް ކުރައްވާނެ ކަމަށެވެ. އިންޓަނޭޝަނަލް ސްޓޭންޑަޑަށް ހަދާ އިންޑޯ ކުޅިވަރު ހޯލްތަކެއްގެ މަސައްކަތް އަންނަ އަހަރު ފެށުމަށް ތައްޔާރު ވަމުންދާކަމަށް ވިދާޅުވި އެވެ. އެގޮތުން، ޓީޓީގެ ހޯލް އާއި ނެޓްބޯޅައަށް ހާއްސަކޮށް ރާއްޖޭގައި ފުރަތަމަ ފަހަރަށް ހަދާ އިްނޑޯ ހޯލް އާއި ބެސްކެޓަށް ހާއްސަކޮށް ހަދާ އިންޑޯ ހޯލްގެ މަސައްކަތް ފެށިގެންދާނެ ކަމަށް މިނިސްޓަރު ވިދާޅުވި އެވެ.\nއޮލިމްޕިކް ކައުންސިލް އޮފް އޭޝިއާ އަހުމަދު މަހްލޫފު


Mugahriru Kamun MP Easa Vaki Kurumuge Massakaiy Fashaifi - Vaguthu\nމުގައްރިރު ކަމުން އީސަ ވަކިކުރުމުގެ މަސައްކަތް ފަށައިފި\nރައްޔިތުންގެ މަޖިލިހުގެ ކެންދިކުޅުދޫ ދާއިރާގެ އެމްޑީޕީގެ މެމްބަރު އަހުމަދު އީސަގެ ގެވެށި އަނިޔާގެ މައްސަލައިގައި އިޖުތިމާއީ ކޮމެޓީގެ މުގައްރިރުކަމުން އޭނާ ވަކިކުރުމުގެ މަސައްކަތް ފަށާފައިވާ ކަމަށް ރައްޔިތުންގެ މަޖިލިހުގެ ބައެއް މެމްބަރުން މިއަދު ވިދާޅުވެއްޖެއެވެ.\nއީސަގެ ކުރީގެ އަނބިކަނބަލުން އަދި ނައިބް ރައީސް ފައިސަލް ނަސީމްގެ އެއްބަނޑު އެއްބަފާ ކޮއްކޯފުޅު އަސްރާ ނަސީމް (އަސޫ) އަށް ގެވެށި އަނިޔާ ކުރި ކަމަށް ތުހުމަތު ކުރެވޭ މައްސަލައިގައި އަސްރާ އިއްޔެ ވަނީ އީސައާ ދެކޮޅަށް ފުލުހުންނަށް ބަޔާން ދެއްވައިފައެވެ. އެ މައްސަލައިގެ ތަހުގީގު ފުލުހުން ފެށި ނަމަވެސް އީސަ ފުލުހުންގެ ބެލުމުގެ ދަށަށް ނުގެންދާތީ ބައެއް އާންމުން ވަނީ ކަންބޮޑުވެފައެވެ.\nއިޖްތިމާއީ ކޮމިޓީގެ ނައިބު މުގައްރިރު އަދި ރައްޔިތުންގެ މަޖިލިހުގެ މަޑަވެލި ދާއިރާގެ އެމްޑީޕީގެ މެމްބަރު ހުސައިން ފިރުޝާން ވިދާޅުވީ މުގައްރިރު އީސަގެ މައްޗަށް ބޮޑު ތުހުމަތެއް ކުރެވިފައިވާތީ އޭނާ މަގާމުން ވަކި ކުރުމުގެ މަސައްކަތް ފަށާފައިވާ ކަމަށެވެ.\nމަޖިލީހުގެ އަމީންއާއްމު ފާތިމަތު ނިއުޝާ ވިދާޅުވީ އީސަ މުގައްރިރު ކަމުން ވަކި ކުރުމަށް ކޮމިޓީގެ ތިންބައިކުޅަ އެއްބައި މެންބަރުންގެ ސޮޔާއެކު އެ ކަމުގެ ނޯޓިސް މަޖިލީހުގެ އިދާރާއަށް ލިބިފައިވާ ކަމަށެވެ.\nމަޖިލިހުގެ ގަވައިދުގައިވާ ގޮތުން މުގައްރިރު ކަމުން އީސަ ވަކި ކުރެވޭނީ ކޮމިޓީ މެމްބަރުންގެ މެދުގައި ނަގާ ވޯޓުގައި އޭނާއާ ވަކި ކުރަން ފެންނަ ކަމަށް ކޮމިޓީގެ އަޣުބިއްޔަތު ލިބިއްޖެ ނަމައެވެ.\nއީސަ ދިރިއުޅޭ އިމާރާތުގައި އުޅޭ މީހަކު ބުނީ، އަންގާރަ ދުވަހުގެރޭ ދަންވަރު އެކެއް ޖަހާކަން ހާއިރު އީސަ ދިރިއުޅުއްވާ އެޕާޓްމެންޓުން ހަޅޭކުގެ އަޑު އިވިގެން ބަޔަކު ފުލުހުންނަށް ރިޕޯޓްކުރި ކަމަށެވެ. އެއް އެޕާޓްމެންޓެއްގައި ދިރިއުޅުއްވިޔަސް ދެމީހުން ވަނީ ވަރިވެފައެވެ. ނަމަވެސް އަދިވެސް ކޯޓުން ވަރިކޮށެއް ނުދެއެވެ.\nވަރިވެފަ ތިބި ބަޔަކު ވަރިކުރާކަށްނުޖެހެ. ދެން ޖެހޭނީ ވަރި ސާބިތުކުރަން. ދެން ދާނީ އެކަން.\n65 ސުޕަރމެޖޯރިޓި އާއިއެކު ކިބުރުވެރުވެރިފަ މިމީހުންނޫން އެންމެންނަކީ ހައްގެއްވެސް އޮތްބައެއްނޫން ކޮވިޑުބަލީގަ މޫޅިގައުމު މިއޮއްފަނާވަނީ މީ އެބައިމީހުންވިސްނަންވެސްބޭނުން ކަމެއްނޫން ކޮވިޝީލްޑުވެކުސިނެކޭ ވެންޓިލޭޓަރުތަކޭ ހަމައެއްގޮތް ކޮބާތޯ އިންޑިއާއެމްބަސީ ކުޑަމިނުން 29ހާސް ޑޯޒުހޯދަދީބަލަ އޭރުންވެސް އެތައްބައެއްގެ ހައްގު ލިބޭނެ ރައްޔިތުންގެސަކުވާ އަޑުއަހާނެ ބައެއްނެތް މައްސަލައެއްވެއްދިއަސް ކޮއްލަނީ ބޭރު ދިވެހިރައްޔިތުންނޭ ސިޔާސީމީހުންގެ މަކަރު ދެނެގަނޭ...\nމިކަހަލަ މަސްތުވާމީހުން މެމްބަރުކަމުންވެސްވަކިކުރޭ އިއްޒަތްތެރި މާތް މެމްބަރުންނޭ ރައްޔިތުންނޭ\nމެއި 20, 2021 13:25\nރޯޔަލްރޭޕް އަދިވެސްދަނީކުރިއަށް ތަހްގީގު ކުރިއަށްދަނީ މައުލޫމާތު އިތުރަށްހޯދަނީ ބުރިޖްއަޅަން ޕްލޭންހަދަނީ ޖަގަހަހަދަންރާވަނީ އިތުރުފުލެޓްއަޅާދޭނެމީހުންހޯދަނީ ސްޕާގެޚިދުމަތްދޭނެބަޔެއްހޯދަނީ ބަޖެޓުއިތުރަށްހުސްވާނެގޮތެއް ހޯދަނީ ދަރަނިދައްކަންލޯނުދޭނެބަޔެއްހޯދަނީ ރައިއްޔަތުންއަތުން އަދިވެސްއިތުރަށް ރުފިޔާފައިސާހޯދޭނެގޮތެއްބަލަނީ!!!!!! މިނޫންވަރެއްއެބަވޭތޯ؟؟؟؟؟؟


REPORT: Faisaa Chaapu kurun ; Gulhigen kulhunu drama eh\nފައިސާ ޗާޕު ކުރުމުގެ ޑްރާމާ، ގުޅިގެން ކުރިކަމެއް\nއަންނަ އަހަރު އިތުރަށް ފައިސާ ޗާޕު ކުރަން ވަނީ ހުއްދަ ދީފައި: މީގެ ސަބަބުން އިންފްލޭޝަން މަތިވާނެ\nކޮވިޑް-19 އިގެ ސަބަބުން ދުނިޔެކޭ އެއްގޮތަށް ރާއްޖޭގެ އިކޮނޮމީ ވެސް "ކޮލެޕްސް" ވި އެވެ. ހަރަދު ބޮޑު ދައުލަތުގެ ހިންގުމަށް ބޭނުންވާ ފައިސާ ނުލިބި ހާލުގަ ޖެހުނެވެ. ދައުލަތަށް ލިބޭ އާމްދަނީ 50 ޕަސެންޓް ގެއްލިގެން ދިޔަ އެވެ. ފުލުފުލުގައި އަދި ކޮވިޑުގެ ވޭރިއަންޓްތަކާއެކު ވިހިވިހީގައި ސަރުކާރު ހިންގަން ބޭނުންވާ ފައިސާ ހޯދަން ދަތިވެ ގާތްގަނޑަކަށް ހާލުގަ ޖެހުނެވެ. އެހެންވެ ލޯނު ނަގަން ޖެހުނެވެ. ހިލޭ އެހީ އަށް ހޯދަން ސަލާން ޖަހަން މަޖުބޫރުވި އެވެ. މިކަމުގެ ތެރޭގައި ޕަބްލިކް ބޭންކު އެކައުންޓް (ޕީބީއޭ) އިން 4.4 ބިލިއަން ރުފިޔާ އޯވަޑްރޯ ނުވަތަ ޗާޕު ކުރަން އެންމެ ފަހުން ސަރުކާރުން ނިންމި އެވެ.\nމިކަން ކުރަން ނިންމީ ހަރަދަށް ޒިންމާވުމުގެ ގާނޫނުގެ ތިން މާއްދާއެއް ސަސްޕެންޑު ކުރުމަށްފަހު އެވެ. ފުރަތަމަ ފަސް ކޮށްދިނުން ތިން ވަނަ ފަހަރަށް މިވަނީ މުއްދަތު އިތުރު ކޮށްދީފަ އެވެ. އެންމެ ފަހުން މި ތިން މާއްދާތައް ސަސްޕެންޑް ކޮށްދޭން ފިނޭންސް މިނިސްޓްރީން އެދުނީ އޭޕްރީލް 2023 އާ ހަމަ އަށެވެ. ނަމަވެސް މި މުއްދަތު ވެރިކަމުގެ ދައުރު ނިމޭ ހިސާބަށް ދަންމާލަން މަޖިލީހުން ފުރުސަތު ދީފަ އެވެ.\nބޮޑު މި ނިންމުގެ އަޑީގައި ފޮރުވިފައިވާ ސިއްރެއް ވާނެ އެވެ. މި މާއްދާތައް ފަސް ކުރުމާ އަހަރުގެ އާމްދަނީއާ ގުޅޭ ހިސާބެއް ވެސް އޮންނާނެ އެވެ. ސަސްޕެންޑް ކުރި މާއްދާތަކުގައި ބުނާ ވާހަކަ ތަކެއް ވެސް ވާނެ އެވެ. އަދި ފަސް ކުރުމުން ވާނީ ގޮތެއް ވެސް އޮންނާނެ އެވެ. މި ހުރިހާ ކަމަަކަށް ބަލާއިރު މިއީ ދައުލަތުން އާމްދަނީ ހޯދަން ފެނުނު އާ ވޭރިއަންޓެކެވެ.\n"މިކަމުގެ ސަބަބުން މަރުކަޒީ ބޭންކް ވަކި ގާނޫނަކުން މިނިވަންކޮށްފަ ބޭއްވުމުގެ ބޭނުން ކެނޑިއްޖެ. މިއީ އައިއެމްއެފް ފަދަ އިދާރާތަކުން ބަލާނެ ކަމެއް. މިއީ މުސްތަގުބަލަށް ހެދި ބޮޑު ގޯހެއް،" ފައިސާ ޗާޕު ކުރުމަށް ދިން މުއްދަތު ތިން ވަނަ ފަހަރަށް އިތުރު ކުރުމާ ބެހޭ ގޮތުން ކުރީގެ ގަވަނަރު އަހުމަދު ނަސީރު ވިދާޅުވި އެވެ.\nއޯވަޑްރޯވް ކުރަން ސަރުކާރަށް ފުރުސަތު ލިބިފައި ވަނީ 2013 ވަނަ އަހަރުން ފެށިގެން މިކަން ނުކުރެވޭ ގޮތަށް ދައުލަތުގެ ހަރަދަށް ޒިންމާވުމުގެ ގާނޫނަށް ގެނެސްފައިވާ އިސްލާހުގެ މުހިންމު ތިން މާއްދާ އިން އިސްތިސްނާ ހޯދައިގެނެވެ. މި ބާރުވެރިކަން ސަރުކާރަށް ލިބިގެން ދިޔައީ 65 މެންބަރުންގެ މެޖޯރިޓީއެއް އޮވެ، މަޖިލީހުގެ ބޮޑު އިންވޯލްމަންޓެއް އޮވެގެނެވެ. މިކަމަށް ހުރަސް އަޅަން މަރުކަޒީ ބޭންކު ފެނުނީ "ޕެރަލައިޒް" ވެފައި އޮތް ތަނެވެ.\nސަސްޕެންޑް ކުރި ތިން މާއްދާގެ ސަބަބުން ސަރުކާރަށް މަރުކަޒީ ބޭންކުން ދަރަންޏަށް ފައިސާ ނަގައިގެން އެ ބޭނުން ކުރުމުގެ މަގުފަހި ވެގެން ދާނެ އެވެ. އަދި މަރުކަޒީ ބޭންކުން ފައިސާ ނަގައި ދައްކަން ޖެހޭ މުއްދަތަށް ނުދައްކައި ފައިސާ ދައްކަން ޖެހޭ މުއްދަތު ހިތުހުރި ދުވަހަކަށް ދަމާލަން ވެސް ފުރުސަތު ލިބުނީ އެވެ.\nމިކަމުގެ ސަބަބުން މަރުކަޒީ ބޭންކް ވަކި ގާނޫނަކުން މިނިވަންކޮށްފަ ބޭއްވުމުގެ ބޭނުން ކެނޑިއްޖެ. މިއީ އައިއެފްއެފް ފަދަ އިދާރާތަކުން ބަލާނެ ކަމެއް\nފައިސާ ޗާޕު ކުރަން މަޖިލީހުން ދިން "ލައިސަންސް" އާއެކު އިތުރަށް ފައިސާ ޗާޕު ކުރުމުގެ ހުއްދަ ލިބި އަދި މިހާރު ޗާޕު ކޮށްފައިވާ ފައިސާ އަނބުރާ މަރުކަޒީ ބޭންކަށް ދެއްކުން 50 އަހަރަށް ދަމާލަން ވެސް ފުރުސަތު ލިބިއްޖެ އެވެ. މި ހުއްދައާއެކު 4.4 ބިލިއަން ރުފިޔާ އެއްކޮށް މި އަހަރު އޯވަޑްރޯ ކުރެވޭނެ ކަމަށް ސަރުކާރުން އަންދާޒާ ކޮށްފައިވާއިރު މި ބަދަލުން ފެންނާނެ އެންމެ ބޮޑު ގޯހަކީ އިގްތިސޯދުގައި އިތުރަށް 2.5 ބިލިއަން ރުފިޔާ ދައުރުވޭވެ ހުރުމެވެ.\nއޯވަޑްރޯ އަށް ފުރަތަމަ ދިޔައިރު ސަރުކާރުން ދެއްކީ ވާހަކަ ހަނދާން އެބަހުރި ހެއްޔެވެ؟ ފިނޭންސް މިނިސްޓަރު އިބްރާހިމް އަމީރު އޭރު ވިދާޅުވީ ކީކޭ ހެއްޔެވެ؟\nފިނޭންސް މިނިސްޓްރީން އެދިގެން ސަސްޕެންޑް ދައުލަތުގެ ހަރަދަށް ޒިންމާވުމުގެ ގާނޫނުގެ ތިން މާއްދާ -- އަވަސް އިންފްގްރެފިކް: އިޒުވީނާ\nފުރަތަމަ ދެއްކި ވާހަކާ ދިމާ އިދިކޮޅަށް\nފުރަތަމަ އޯވަޑްރޯ ކުރަން ހުއްދަ ދިން ދުވަހު ފިނޭންސް މިނިސްޓަރު އިބްރާހިމް އަމީރު ވިދާޅުވި ގޮތުގައި މި ހުއްދައަށް ވުރެ އިތުރަށް ފައިސާ އޯވާޑްރޯ ކުރުމަކީ ކުރެވޭނެ ކަމެއް ނޫނެވެ. އެ ފައިސާ އޮޓަމެޓިކުން އަދާ ކުރަމުން ދާނެ އެވެ.\nމި ބަދަލު ގެންނަން ފުރަތަމަ އެދިފައިވަނީ ކޮވިޑްގެ ހާލަތާ ގުޅިގެން ދައުލަތުގެ އާމްދަނީ ދަށްވުމުންނެވެ. އޭރުގެ ހާލަތަށް ބަލާއިރު އެކަން ވަރިހަމަ ނުވިޔަސް ގައުމު އޮތް ހާލަތުން ހަމްދަރުދީ ވެގެން ވެސް އެކަމަށް އެއްބަސްވި އެވެ. ސަބަބަކީ އާމްދަނީ ހޯދަން ސަރުކާރުން ކަރުތާ ފެނަށް އެރި ތިބުމެވެ. ނަމަވެސް ކޮވިޑް-19 ގެ ހާލަތުން އަރައިގަނެ އާމްދަނީ ލިބޭނެ މައި ދޮރު ކަމަށްވާ ޓޫރިޒަމް "ބައުންސްބެކް" ވާނެ ކަމަށް އަންދާޒާ ކޮށްފައިވާއިރު އަނެއްކާ ފައިސާ ޗާޕުކޮށް އަދި މަރުކަޒީ ބޭންކް އަށް ދަރަނި އަދާ ކުރުން ފަސްކުރި ސަބަބާމެދު ސުވާލު އުފެދެ އެވެ.\nއަންނަ އަހަރު ބަޖެޓަށް އާމްދަނީ ހޯދަން ކަނޑައަޅާފައިވާ އަދަދު -- އަވަސް އިންފްގްރެފިކް: އިޒުވީނާ\nމި ކަމަށް ފިނޭންސް މިނިސްޓަރު ދެއްވާ ޖަވާބަކީ ކޮވިޑް-19 ގެ ބަލީގެ ވޭރިއަންޓްތައް އަވަސް އަވަހަށް އައުމެވެ. އެކަމުގެ ސަބަބުން އާމްދަނީ އަށް އަސަރު ކުރާނެ ކަމަށް މިނިސްޓަރު ތަކުރާރުކޮށް ވިދާޅުވެ އެވެ. އަދި މި ބަދަލު ނުގެނެސްފިނަމަ ބަޖެޓް 26 ބިލިއަނަށް ކުޑަ ކުރަން ޖެހޭނެ ކަމަށް ވިދާޅުވެ މިނިސްޓަރު "ބަޑި" ން ބިރު ދައްކަވަ އެވެ. އެކަމަކު، ބަޖެޓު ފޮތް ހާވާލުމުން ފައިނޭންސް ހޯދާނެ ގޮތްތައް ތަފުސީލުކޮށް ލިޔެފައި އެބަ ހުއްޓެވެ.\nއަންނަ އަހަރު ބޭރުން ބޭރުގެ އެކި ފަރާތްތަކުން ތިން ބިލިއަނެއްހާ ރުފިޔާގެ ލޯނު ނަގަން ނިންމާފައިވެ އެވެ. އަދި ބޭރަށް ސްކޫކް އާއި ބޮންޑް ވިއްކުމާއި ޑޮމެސްޓިކް ސެކިއުރިޓީސް އަދި ޓީބިލް ވިއްކައިގެން ފައިސާ ހޯދުމާއި ސޮވެރިން ފަންޑުން ފައިސާ ނެގުން އަދި ކުންފުނިތައް ޕްރައިވެޓައިޒް ކޮށްގެން ވެސް އާމްދަނީ ލިބޭނެ ކަމަށް ބަޖެޓުގައިވެ އެވެ. މިގޮތުން ޖުމްލަ 13 ބިލިއަން ރުފިޔާ ވަރު ލިބޭނެ ކަމަށް އަންދާޒާ ކޮށްފައިވެ އެވެ.\nމި ފައިސާ ނުލިބޭނެކަން ޔަގީން ވަނީ ހެއްޔެވެ؟ ނޫނީ މިއީ ރިއަލިސްޓިކް ފިގާތަކެއް ނޫން ހެއްޔެވެ؟\nމި ފައިސާ އިން ކުރާނީ ކީއްވެ؟\nއާމްދަނީ ހޯދާނެ ގޮތް ބޮޑު އަކުރުން ލިޔެފައިވަނިކޮށް އަނެއްކާ އިތުރު ފައިސާ މި ހޯދަނީ ކީއް ކުރަން ހެއްޔެވެ؟ މި ފައިސާއަކީ ރިޔާސީ އިންތިހާބަށް ހަރަދު ކުރަން ހޯދާ ފައިސާ ހެއްޔެވެ؟ ނޫނީ މި ފައިސާ ވެސް ހަރަދު ކުރާނީ ރިކަރަންޓް ހަރަދު ތަކަށް ހެއްޔެވެ؟\nމި ފައިސާ ރިކަރަންޓް ހަރަދަށް ހޭދަ ކުރަން އުޅޭކަމުގެ ނިޝާނަކީ ސިޔާސީ މަގާމުތައް އަންނަ އަހަރު އިތުރު ކުރަން ބަޖެޓުގައި ހިމަނާފައި އޮތުމެވެ. ސިޔާސީ މަގާމުތަކުގެ މުސާރަ އިން އެންމެ "ލޯލާރި" އެއްވެސް ކުޑަ ކުރަން މަޖިލީހުން ބޭނުން ނުވުމެވެ. އެއްބަހެއް ނޫނެވެ. މިއާއެކު މިހާރަށްވުރެ އިތުރަށް 78 ސިޔާސީ މަގާމު އަންނަ އަހަރު އުފައްދާނެ އެވެ. މި ބަދަލާއެކު މިހާރު އޮތް 967 ސިޔާސީ މަގާމުގެ އަދަދު އަންނަ އަހަރު 1،045 އަށް އިތުރުވާނެ އެވެ. އެ ބޭފުޅުންގެ މުސާރައަށް އެކަނި 407.6 މިލިއަން ރުފިޔާ ހޭދަވާނެ އެވެ.\nމުދަލުގެ އަގު މަތިވުން އިތުރަށް ގޯސްވާނެ\nފައިސާ ޗާޕު ކުރުމުން އިންފްލޭޝަން މަތިވާނެ ކަމަށް ސަރުކާރުން ވެސް އެއްބަސްވެ އެވެ. މިހާރު ވެސް ދުނިޔޭގެ ސަޕްލައި ޗެއިނަށް ކުރިމަތިވެފައިވާ މައްސަލަތަކުގެ ސަބަބުން މުދަލުގެ އަގު ދަނީ މަތިވަމުންނެވެ. އެކަމަކު މަޖިލީހުގައި ބައެއް މެންބަރުން ވަނީ ފައިސާ ޗާޕު ކުރުން ދިފާއު ކުރައްވައި މުދާ އަގު ބޮޑުވުމަކީ ވަރިހަމަ ކަމެއްގެ ގޮތުގައި ސިފަ ކުރައްވާފަ އެވެ.\nނަމަވެސް މިހާރު ހުރި އަގަށް އިތުރު 25 ޕަސެންޓް ބޮޑުވެ މުދަލުގެ އަގު ބޮޑުވުމުން މިނިމަމް ވޭޖު ތައާރަފު ކުރުމާއި ސިވިލް ސާވިސް / ޑޮކްޓަރުން / ޓީޗަރުންގެ މުސާރަ ބޮޑު ކުރުމުގެ ބޭނުން ކެނޑޭނެކަން އެ މެންބަރުންނަށް ނުވިސްނެނީ ހެއްޔެވެ؟ އެކަމަށް ވިސްނަން ވެސް ބޭނުން ނުވަނީ ހެއްޔެވެ؟ މުސާރަ ކިތަންމެ ބޮޑު ކުރި ނަމަވެސް މުދާ އަގު ބޮޑުވަމުންދާނަމަ އެކަން ވާނީ ފޫނެތް ފަޔަކަށް ފެން ފުރުން ފަދަ ކަމަކަށެވެ. އެއް ރުފިޔާ މުސާރަ އިން ބޮޑުވާއިރަށް މުދަލުން ދެ ރުފިޔާ ބޮޑުވާ ނަމަ މުސާރަ ބޮޑު ކުރުމުގެ ބޭނުމަކީ ކޮބައި ހެއްޔެވެ؟\nފައިސާ ޗާޕު ކުރަން މިވަނީ ހުއްދަދީ އެ ހުއްދަ ދަމާލާފަ އެވެ. ދެން އޮތީ މިކަމުން ކުރާނެ އިފެކްޓް ބަލަން ތިބުމެވެ. މިކަންކޮށްފައި މިވަނީ އެންމެން ގުޅިގެން އެއްބާރުލުން ލިބިގެންނެވެ. އެހެންވެ މިކަމުގެ ކުރާނެ އަސަރުގެ ޒިންމާ ވެސް ނަގަން ޖެހޭނީ މިކަން ކުރި ބައެކެވެ. މިއީ ގުޅިގެން ކުޅުނު ޑްރާމާއެކެވެ.\nރައީސް އިބްރާހިމް މުހައްމަދު ސޯލިހު ދައުލަތުގެ ބަޖެޓް އިންފްލޭޝަން + ފިނޭންސް މިނިސްޓްރީ އިގްތިސޯދު އިބްރާހިމް އަމީރު


Mihaaru Ehme Hingaa Style Akee Mee! - Vaguthu\nމިހާރު އެންމެ ހިނގާ ސްޓައިލް އަކީ މިއީ!\n10 މަސް ކުރިން ( ސެޕްޓެމްބަރު 24, 2019 )\nތުނބުޅީގެ އެއްފަޅި އެންމެ ފުރަތަމަ ބޭލި ކޫކް\nއެކި ދުވަސްކޮޅު އަހަރެމެންނަށް ފެންނަނީ އެކި ސްޓައިލްތައް ވައިގަ ހިފައިފާ މަންޒަރެވެ. މިގޮތުން އެންމެ ފަހުގެ ފިރިހެން ސްޓައިލް އަކަށް ބަލައިލާއިރު ތުނބުޅީގެ އެއްފަޅި ބޭލުން މިދަނީ ވަރަށް ހަލުވި ކަމާއި އެކު ދުނިޔޭގެ އެކި ކަންކޮޅުތަކުގައި އާއްމުވަމުންދާ ސްޓައިލަކަށް ވަމުންނެވެ.\nމިގޮތަށް އެންމެ ފުރަތަމަ ކަންތައް ކޮށްފައިވަނީ އޮސްޓްރޭލިއާ އަށް ނިސްބަތްވާ ޖޭމްސް ސްޓަންޓެން ކޫކްއެވެ. އޭނާ މިގޮތަށް ކަންތައް ކޮށްފައި ވަނީ ދުނިޔޭގައި އަނދަމުންދާ ބޮޑެތި ޖަންގަލިތަށް ހިމާޔަތް ކުރުމަށް މީހުންގެ ހޭލުންތެރިކަން އިތުރު ކުރުމުގެ ގޮތުން ނަމަވެސް، އެކަން ވަނީ ފިރިހެނުންގެ މެދުގައި އާއްމުވެފައެވެ.\nކޫކް އާއި އޭނާގެ ލޯބިވެރިޔާ\nކޫކް ބުނާ ގޮތުން މިހާރު ދުނިޔޭގެ ރެއިން ފޮރެސްޓުތަކުގެ 50 ޕަސެންޓު ވަނީ އަނދައިގެން ގޮސް ނުވަތަ އިންސާނުންގެ އެކިއެކި ބޭނުންތަކަށް ކަނޑާލާފައެވެ. އެހެންކަމުން، ތުނބުޅީގެ އެއްފަޅި ބޭލުމުން އޭނާގެ މޫނު ފެންނަ ކޮންމެ މީހަކަށްވެސް އެކަމުގެ މަތިން ހަނދާންވެ، ޖަންގަލިތަކާއި މެދު ބޮޑަށް ވިސްނައި، އެތަންތަން ހިމާޔާތް ކުރުމަށް މަގުފަހިވެގެން ދާނެއެވެ.\n"ދިމާވާ ބައެއް ރައްޓެހިންނާއި ނުދަންނަ މީހުންވެސް ފެނުމުން ސުވާލު ކުރޭ ކީއްވެގެންތޯ ތުނބުޅީގެ އެއްފަޅި އަހަރެން ބޭލީ. އެމީހުންނަށް ފުރަތަމަ ހީވަނީ އަހަރެން ކޮންމެވެސް ކަހަލަ ބެޓެއް ކޮށްގެން އެކަން ކުރަން ވައުދު ވެފަ އޮތީމަ ކުރި ކަމެއްހެން. އެކަމަކު އެމީހުންނަށް ވިސްނައިދެން މިއީ ކީއްވެ ކުރާ ކަމެއްކަން." އިންޓަވިއު އެއްގެ ތެރެއިން ކޫކް ބުނެފައި ވެއެވެ.\nމިގޮތަށް ކަންތައް ކުރުން ކިތަންމެ ޖޯކު ނަމަވެސް ގިނަ ބަޔަކު މިހެން ކަންތައް ކުރާނަމަ، ރާއްޖޭގެ ފިރިހެނުންވެސް މިކަންތައް ކުރާނޭ ކަމާއި މެދު ޝައްކެއް ނެތެވެ.\nފިނީގެ ތޫފާނެއްގައި ތަސްމޭނިއާއަށް އާދަޔާއި ޚިލާފު މަންޒަރެއް!\nބެއިރޫތު ގޮވުން: އޮސްޓްރޭލިއާއިން ލުބްނާންއަށް 1.4 މިލިއަން ޑޮލަރު ދެނީ\nކެލެފޯނިއާގެ ބޮޑު ސަރަޙައްދެއްގައި ރޯވެ އަނދަނީ\nސެޕްޓެމްބަރު 24, 2019 20:53\nދެން އެންމެ އަވަހަށް ފެންނާނީ ދިވެހި ފިރިހެނުން މިހެން ތިބޭތަން. ކޮޕީކުރަން މަރެއް.\nސެޕްޓެމްބަރު 24, 2019 21:26\nސެޕްޓެމްބަރު 24, 2019 22:17\nނަބިއްޔާ ސައްލަﷲ އަލައިހި ވަސައްލަމް ހަދީޘް ކުރައްވާފައިވޭ ތިޔަބައިމީހުންގެ ކުރިން އައި މީހުންނައް ތިޔަބައިމީހުން މުށަކައް ފަހު މުށެއް ކައިވަތަކައް ފަހު ކައިވަތެއް ކައިރިވެގެންދާނެ ކަމައް. އެބައިމީހުން ލޮއްބުގެ ހޮރައް ވަތް ކަމުގައި ވިޔަސް ތިޔަބައިމީހުންވެސް އެބައިމީހުންގެ ފަހަތުން ގޮސް ލޮއްބުގެ ހޮރައް ވަންނާނެކަމައް. ސަހާބީ ބޭކަލުން ވިދާޅުވި އެއީ ކޮންބައެއްތޯއޭ. ހަދީޘް ކުރައްވަނީ އެއީ ޔަހޫދީންނާއި ނަސޯރާއިން ކަމައް. އަހަރެމެންނައ މިއަދު މިފެންނަނީ މި ހަދީޘްގެ ތެދުކަން. މިއަދު ޒުވާނުން ފެށަންގެ ނަމުގައި މިކުރާ ކަމަކީ އެބައިމީހުން ކޮޕީކުރުން. އަހަރެމެނައް ރޯލްމޮޑެލުންވަނީމީގެ 1400 އަހަރު ކުރިން އަންގަވާދެއްވާފައި. ވީއިރު ނަބިއްޔުންނާއި ރަސޫލުންނާއި ސަހާބީންނާއި ތާބިއީންނާއި ހެޔޮލަފާ ސޯލިހް ތަގްވާވެރިން ދޫކޮއް ޝައިތާނުން އުޅޭހެން އުޅުމުގެ ނަތީޖާއަކީ މަގުގެއްލި ޒުވާނުން ހަލާކުވެގެން ދިއުން.\nސެޕްޓެމްބަރު 24, 2019 22:32\nސެޕްޓެމްބަރު 24, 2019 23:16\nދީނާއި ބީރައްޓެހި ތުނބުޅިއެއް\nސެޕްޓެމްބަރު 24, 2019 23:37\nތިޔަ ތާކުހުރި މަރުތެޔޮ ލއް\nސެޕްޓެމްބަރު 25, 2019 01:03\nޕިސްޕިސް ހާދަ ފަކުރު ސްޓައިލެކޭ. ތިސްޓައިލް ކޮޕީކުރާނީ ރާއްޖޭގަތިބި މޮޔައިން ކަމުގަ އެއްވެސް ޝައްކެއްނެތް. ޗީޗީ


Pakistan Luxury Hotel akah hamalaadheefi\nހަމަލާ އަމާޒުވި ޕާލް ކޮންޓިނެންޓަލް ހޮޓަލް.-- ފޮޓޯ: އޭއެފްޕީ\n11 މެއި 20190ކޮމެންޓް\nޕާކިސްތާނުގެ ލަގްޒަރީ ހޮޓަލަކަށް ހަމަލާދީފި\nޕާކިސްތާނުގެ ލަގްޒަރީ ހޮޓަލަކަށް ހަތިޔާރާ އެކު ބަޔަކު ވަދެ ބަޑީގެ ހަމަލާތަކެއް ދެމުން އަންނަ ކަމަށް މީޑިއާ ތަކުން ބުނެފި އެވެ.\nމީޑިއާ ރިޕޯޓްތައް ބުނާގޮތުގައި ހަތިޔާރު އަޅައިގެން ތިބި މީހުން ވަދެފައިވަނީ ޕާކިސްތާނުގެ ސުލްހަވެރި ސަރަހައްދެއްގެ ގޮތުގައި ފާހަގަ ކުރެވޭ ބަލޮޗިސްތާން ޕްރޮވިންސްގެ ގަވަދާގައި ހުންނަ ފަސް ތަރީގެ ހޮޓަލެއް ކަމަށްވާ ޕާލް ކޮންޓިނެންޓަލް ހޮޓަލަށެވެ. މީޑިއާ ތަކުން ބުނާގޮތުގައި ހޮޓަލަށް ހަތިޔާރާއި އެކު ވަދެފައިވާ މީހުންނާ، ސަލާމަތީ ބާރުތަކާ ދެމެދު އަދިވެސް އަންނަނީ ހަމަލާތައް ބަދަލު ކުރަމުންނެވެ.\nއެ ހަމަލާގައި މިހާތަނަށް ހޮޓަލުން އެއް ގެސްޓަކު މަރުވެފައިވާ ކަމަށް ވެސް މީޑިއާ ތަކުން ބުނެ އެވެ. އޭގެ އިތުރުން އެ ހަމަލާގައި ގެސްޓަކު މަރުވި ކަމެއް ނުވަތަ އަނިޔާވެފައިވާ ކަމެއް ވެސް އަދި ސާފެއް ނުވެ އެވެ.\nޕާކިސްތާނުގެ ސަލާމަތީ ބާރުތަކުން ވަނީ އެ ހޮޓަލުގައި ތިބި ގިނަ އަދަދެއްގެ ގެސްޓުން ސަލާމަތުން، ހޮޓަލުން ނެރެފަ އެވެ. އެކަމަކު ހަތިޔާރާ އެކު އެ މީހުން ވަދެ، ހަމަލާ ދޭން ފެށިއިރު އެ ހޮޓަލުގައި ތިބީ ކިތައް މީހުން ކަން އަދި ސާފުނުވާ ކަމަށް ސަލާމަތީ ބާރުތަކާ ހަވާލާދީ މީޑިއާތަކުން ބުނެ އެވެ.\nހަމަލާދިން ހޮޓާ ހުންނަ ސަރަހައްދަކީ ޕާކިސްތާނުގައި ޗައިނާ އިން މަލްޓި ބިލިޔަން ޑޮލަރުގެ މަޝްރޫއުގެ ހިންގާ ސަރަހައްދެކެވެ. އަދި އެ ހަމަލާ އަކީ، ޗައިނާ އާއި ފޮރިން އިންވެސްޓަރުންނަށް އަމާޒުކޮށް ދޭ ހަމަލާ އެއް ކަމަށް ބުނެ ބަލޮޗިސްތާން ލިބަރޭޝަން އާމީން ވަނީ ޒިންމާ އުފުލާފަ އެވެ. ބަލޮޗިސްތާން ލިބަރޭޝަން އާމީން ބުނާގޮތުގައި އެ ސަރަހައްދުގައި ޗައިނާ އިން ހިންގާ ޕްރޮޖެކްޓްތަކުން ޕާކިސްތާނުގެ އާންމުންނަށް އެއްވެސް ފައިދާ އެއް ނުކުރެ އެވެ.


BREAKING| Mahmood Ge Maru: Salim Shareeaiy Nimen Dhen Bandhah - Vaguthu\nއދ. ދަނގެތީގެ ވިޔަފާރިވެރިޔާ މަހްމޫދު އަބޫބަކުރު މަރާލި މައްސަލައިގައި ހައްޔަރު ކުރި ބަންގްލަދޭޝްގެ ޝާ އަލޮމް މިއާ (ސާލިމް) ޝަރީއަތް ނިމެންދެން ބަންދު ކުރުމަށް ކްރިމިނަލް ކޯޓުން އިއްޔެ އަމުރުކޮށްފިއެވެ.\nފުލުހުން މިއަދު ބުނީ ވިޔަފާރިވެރިޔާ މަހްމޫދު 57، މަރާލި މައްސަލައާ ގުޅިގެން ހައްޔަރު ކުރި ބަންގްލަދޭޝްގެ ރައްޔިތެއް ކަމަށްވާ ސާލިމް 29، ޝަރީއަތް ނިމެންދެން ބަންދުގައި ބަހައްޓަން އަމުރު ކުރީ، އޭނާގެ ބަންދާ މެދުގައި ގޮތެއް ނިންމުމަށް ކޯޓަށް ހާޒިރު ކުރުމުން ކަމަށެވެ.\nމި މައްސަލައިގެ ތަހުގީގު ފުރިހަމަ ކުރުމަށްޓަކައި ކުރަން ޖެހޭ އެންމެ ފަހުގެ މަސައްކަތްތައް ކުރަމުން އަންނަ ކަމަށް ފުލުހުން ބުންޏެވެ. އަދި ތަހުގީގު ފުރިހަމަ ކުރުމަށް ފަހު އަންނަ ހަފްތާގައި ޕްރޮސެކިއުޓަ ޖެނެރަލް (ޕީޖީ) އޮފީހަށް ފޮނުވަން މަސައްކަތް ކުރަމުންދާ ކަމަށް ފުލުހުން ބުންޏެވެ.\nމި މައްސަލަ ޕީޖީ އަށް ފޮނުވުމަށް ފަހު މައްސަލައާ ގުޅޭ އިތުރު މައުލޫމާތު ނޫސްވެރިންގެ ބައްދަލުވުމެއް މެދުވެރިކޮށް ހިއްސާ ކުރާނެ ކަމަށް ފުލުހުން ބުންޏެވެ.\nމަހްމޫދު ވީނުވީއެއް ނޭނގި ގެއްލިގެން ހޯދަމުން ދަނިކޮށް ފެނިފައި ވަނީ އޭނާގެ އުފަންގޭގެ ވަޅެއްގެ ތެރެއިން މިދިޔަ މަހުގެ 14 ވަނަ ދުވަހުއެވެ. އެ ގެއަކީ މިހާރު ފަޅު ގޯއްޗެކެވެ. އެ ވަޅު ހުންނަނީ މަގުމަތިންދާ މީހަކަށް ވެސް ފެންނާނެ ގޮތަށް ހާމައަށެވެ. އެއީ ސާލިމް ދިރިއުޅޭ ނެދުން ގެއާ ފުދޭ ވަރަކަށް ކައިރި ސަރަހައްދެކެވެ.\nނެދުންގޭގައި ދިރިއުޅެމުން އައީ ސާލިމްގެ އިތުރުން އުމުރުން ދުވަސްވީ ދިވެހި ފިރިހެނެކެވެ. ސާލިމްއަކީ އުމުރުން ދުވަސްވީ މީހާ ބަލަހައްޓަމުން އައި މީހާއެވެ. މި މައްސަލައިގައި ހައްޔަރު ކުރި ސާލިމްގެ ބަންދަށް ދެ ފަހަރެއްގެ މަތިން 15 ދުވަސް ޖަހާފައިވެއެވެ.\nސާލިމް ހައްޔަރު ކުރީ މިދިޔަ މަހުގެ 16 ވަނަ ދުވަހުއެވެ.\nމި މައްސަލައިގައި އެންމެ ފުރަތަމަ ތުހުމަތު ކުރެވުނީ ދަނގެތީގައި އުޅޭ ދެ ބީރައްޓެހިންނަށެވެ. ތޮއްޑޫ އަށް އުފަން އެ ދެ މީހުންނާ ދޭތެރޭގައި ދަނގެތި މީހުން ޝައްކު ކުރި ނަމަވެސް ސާލިމްއާ މެދު ތުހުމަތު ކުރެވުނީ އޭނާ ދިރިއުޅޭ ގެއިން މީހަކަށް ފެނުނު މަންޒަރުންނެވެ.\nއެމީހާ ބުނި ގޮތުގައި ސާލިމް ދިރިއުޅޭ ގެއިން އެ ރޭ ނުވައެއް ޖަހާކަން ހާއިރު، މީހެއްގެ ހަޅޭކުގެ އަޑު އިވިގެން ބަލާލި އިރު، ގޭތެރެއިން އެއްޗެއް ދަމާފައި މީހަކު ގެންދާ މަންޒަރު ފެނުނެވެ. އެ މައުލޫމާތު އޭނާ އެންމެ ފުރަތަމަ ހިއްސާ ކުރީ އާއިލާގެ މީހަކާއެވެ. އެކަމަކު ފަހުން އެކަން ފުލުހުންނާ ހިއްސާ ކުރުމުން ފުލުހުން ވަނީ ސާލިމް ހައްޔަރުކޮށް އޭނާ ދިރިއުޅޭ ގެ ބަލައި ފާސްކޮށްފައެވެ.\nމަހުމޫދުގެ މަރާލި ރޭ ކަން ހިނގައިދިޔަ ގޮތް ސާލިމް ކިޔައި ދިން އިރު، އޭނާ ދިރިއުޅޭ ގޭގައި ވަޅުލާފައި ހުރި ގިނަ ތަކެތި ވެސް ވަނީ ހޯދައިފައެވެ.\nފުލުހުން ބުނެފައި ވަނީ ސާލިމް ފިޔަވައި އިތުރު އެއްވެސް މީހަކު މަހުމޫދު މަރާލުމުގައި ބައިވެރިވި ކަމުގެ ހެއްކެއް ލިބިފައި ނެތް ކަމަށެވެ. އެނގިފައިވާ ގޮތުގައި މަހްމޫދު މަރާލީ، ފައިސާ ދިނުމަށް އެދުމުން އެކަމަށް އިންކާރު ކުރުމުންނެވެ. މަހުމޫދުގެ ހަށިގަނޑު ކޮނޑަށް ލައިގެން ސާލިމް ދަނިކޮށް ކެމެރާއަކަށް ވެސް ވަނީ އަރައިފައެވެ.


ހިޖުރަ (ފަސްވަނަ ބައި) – Esfiya\n“އެކުއްޖާ މީހަކާ ނުއިނދޭ. އަހަރެން އަޑުއެހިން ޝަރީފް އެކުއްޖާގެ ކައިވެނި ކުރާނެ ކުއްޖަކު ހޯދާ ވާހަކަ. އެކުއްޖާއޭ އެކުއްޖާއޭ މި ކިޔަނީ ކީކޭތަ އޭނައަށް ކިޔަނީ. ނަސް….ނަސް…..ނަސްރާ. އާނ ނަޞްރާ!” ސުހާ އެންމެ ފަހަކަށް އެހެން ބުނެލީ ޖޯޝާއި އެކީގައެވެ. ސުހާ އެންމެ ފަހުން ބުނެލި ނަމާއިއެކީ ޔޫނުސް ހުއްޓުން އެރިއެވެ. އޭނަގެ ނޭވާ މެދުކެނޑިފައިވިކަން އޭނައަށް ބަލާލި ކޮންމެ މީހަކަށް ވެސް އެނގޭނެއެވެ. ޔޫނުސްއަށް އައި ބަދަލުތައް ފާހަގަކުރެވުމުން ސުހާއާއި ޒަޔާންއަށް އެކަކު އަނެކަކަށް ބަލާލަމުން އަނެއްކާވެސް ޔޫނުސްއަށް ބަލާލެވުނެވެ. އޭގެ އިރުކޮޅެއްފަހުން ޔޫނުސްގެ އަގައިން ނިކުތް ލުއި އާހެއްގެ އަޑާއިއެކު އޭނަގެ މޫނުމައްޗަށް ހިނިތުންވުމެއް ވެރިވިއެވެ.\n“ނަޞްރާ…..އަހަރެންގެ ހިތަށްއެރި އެއީ ހަމަ ނަޞްރާއޭ.” ޔޫނުސް އެހެން ބުނެލީ އަދިވެސް ޖޯއްޔާއި ދިމާލަށް ނަޒަރު ހުއްޓައިގެން ހުރެއެވެ. އެވަގުތު އެ މޫނުމަތީގައި އުފާވެރިކަމެއްވިއެވެ. އޭނަ އެހެން ހުރެފައި ޒަޔާންއާއި ސުހާއަށް ބަލާލިއިރު ދެމީހުން ވެސް ތިބީ މި ވާ އެއްޗެއް ނޭނގިފައެވެ.\n“ކިޔައިދީފާނަންތަ ޔޫނުސްގެ ލައިފްއިން އަހަންނަށް މިސްވި އެޕިސޯޑެއް؟” ޒަޔާން ބުނެލިއެވެ. އެއާއެކު ޔޫނުސް ހީލުމަކާއެކީ ދުރު ބަލަންފެށިއެވެ. ހުނުން ހުއްޓުމަށްފަހު ވެސް ޔޫނުސް އެއްވެސް އެއްޗެކޭ ނުބުނެ ހިނިތުންވުމެއްގައި އިނީއެވެ.\n“ކަމޯން!” ޒަޔާން ތަންކޮޅެއް ބާރަށް ގޮވާލިއެވެ. ދެންވެސް ޔޫނުސް އިރުކޮޅަކު ހުރެފައި ވާހަކަ ދެއްކިއެވެ.\n“އެއީ ތަންކޮޅެއް މޮޔަ ވާހަކައެއް. ނުދެއްކިއްޔާ ކަންނޭނގެ ރަނގަޅުވާނީ.” ޔޫނުސް ޒަޔާންއަށް ބަލާލަމުން އެހެން ބުނެލިއިރު ވެސް އޭނަގެ ހިނިތުންވުމަކަށް ބަދަލެއް ނާދެއެވެ.\n“ޔޫނުސްއަށް ދެން މި ގެއަކަށް ނުވަދެވޭނެ ތި ވާހަކަ ކިޔައިނުދެނީސް.” ޒަޔާން އަންގާލިއެވެ. ސުހާވެސް އެއްބަސްވުމުގެ ގޮތުން އާނއެކޭ ފަހަތުން ބުނެލައިފިއެވެ.\n“އަހަންނަށް އެނގޭ ޒަޔާން އަހަރެން ވައްދާނެކަން.” ޔޫނުސް ޒަޔާންއަށް ބަލާލަމުން ބުންޏެވެ.\n“ނޫން….މި ބުނީ ހަމަ ނުވައްދާނަން. އަދި ހިތުން ކިޔައި ނުދޭންވެގެންތަ ތިހެން ތިބުނީ؟ އަހަންނަށް އެނގޭ ޔޫނުސް ލައްވާ ވާހަކަތައް ކިޔައިދެވޭނެ ގޮތްތައް.” ޒަޔާން އިންޒާރެއްދޭ ފަދައަކުން ވާހަކަ ދެއްކިއެވެ.\n“ޗިލް، ޒަޔާން. އަހަރެން މިވަގުތަކު ކިޔައިދޭ ހިތެއްނުވޭ. ކިޔައިދޭ ހިތްވީ ދުވަހަކުން ފަހަރެއްގަ ކިޔައިދީފާނަން. ދެން މިވަގުތަށްޓަކައި ކެތްކޮއްލާ.” ޔޫނުސް އެހެން ބުނެލަމުން އުޖާލާވި މޫނަކާއެކީ އޭނަގެ މަސައްކަތް އަނެއްކާވެސް ފެށިއެވެ.\n“ކޮންމެ ގޮތެއްވިޔަސް އަހަންނަށް ހީވަނީ ކުއްޖަކަށް ކުއްޖަކު ކަމުގޮއްސިހެން.” ސުހާ އެހެން ބުނެލީ ރާގަކަށެވެ.\n“ގައިމެއްނު؟” ޒަޔާންވެސް ޔޫނުސްއަށް ބަލަން އިނދެފައި ބުންޏެވެ. ޔޫނުސް އެމީހުންނަށް ނުބެލިއެއްކަމަކު އޭނަގެ ހިނިތުންވުން ފުންވިއެވެ.\nއެދުވަހަށްފަހު ޔޫނުސް ހެއްވާލާނެ އާ ގޮތެއް ޒަޔާންމެނަށް ދަސްވިއެވެ. ޔޫނުސް ރުޅިއައި ކަމަށް ހެދިގެން ހުންނަ ވަގުތުތަކުގައި ވެސް ނަޞްރާގެ ނަން ކިޔާލުމުން އޭނަ ހުއްޓުން އަރާފައި ލަދުން ކަހަލަ ގޮތަކަށް ހީލައެވެ. ޒަޔާން ޔޫނުސްއާއި އެކީ މަގުން ހިނގަމުން ގޮސް ނަޞްރާގެ ގެއާއި ހަމަވާއިރަށް ޔޫނުސްގެ ކޮނޑުގައި އޭނަގެ ކޮނޑު ޖައްސައި ޔޫނުސް އެގެއާއި ދިމާލަށް ކޮއްޕާލައެވެ. ޔޫނުސް އޭގެ ބަދަލުގައި އޭނަގެ ދެއަތުން އެއަށްވުރެ ބާރަށް ޒަޔާން ދުރަށް ކޮއްޕާލައެވެ. އަބާންއަށް ވެސް މި ކަންތައް ފާހަގަވާން ފެށުމުން އޭނަ ޔޫންބެ ހުންނަ ވަގުތުތަކުގައި ނަޞްރާ މިސްގެ ވާހަކަ ދައްކާލެއް ގިނަވިއެވެ. ޒަޔާންމެނަށް ޔޫނުސް އާއި ނަޞްރާގެ ދެމެދުގައި އޮތީ ކޮން ގުޅުމެއްކަން ނޭނގުނެއްކަމަކު އެމީހުންނަށް މިކަން ސަމާސާއަކަށް ފުދުނެވެ.\nއެއްދުވަހެއްގެ މެންދުރުގެ ވަގުތެވެ. ނަޞްރާ އެދުވަހަށްވީ ސްކޫލްގެ މަސައްކަތްތައް ނިންމުމަށްފަހު ސްކޫލްގެ ގޭޓުން ނިކުމެ މަގަށް ނިކުތެވެ. އިޙުސާސް ކުރެވުނު ހޫނެއްގެ ސަބަބުން ނަޞްރާއަށް ދެލޯ ހަނިކޮށްފައި މައްޗަށް ބަލާލެވުނެވެ. އެވަގުތު އެންމެ ކޮޅިއެއްވެސް ނެތް އުޑުގެ މެދުގައި ހުރި އަލިގަދަ އިރު އޭނައަށް ފެނުނެވެ. ނަޞްރާ ފުން ނޭވައެއް ދޫކޮއްލިއެވެ. ގެ ހުރީ ކިހައި ދުރުގަކަން ހަނދާންވުމުން ވެސް އޭނަ ވަރުބަލިވިއެވެ. ބައްޕަގާތު ބަލާ އައިސް ދިނުމަށް ހިތަށްއެރިއެއްކަމަކު މި ވަގުތު ބައްޕަ ހުންނާނީ އޮފީހުގައި ވަރަށް އަވަދިނެތިކޮށްކަން ނަޞްރާ ހަނދާންވިއެވެ. ނަޞްރާ ހިތްވަރުކުރަމުން ކަހަލަ ގޮތަކަށް ކޮނޑުގައި އޮތް އަތް ދަބަހުގައި ބާރަށް ހިފަހައްޓާލިއެވެ. އަދި ކަނާތް ފަރާތަށް އެނބުރިލަމުން ބިމަށް ބަލަހައްޓައިގެން ބާރަކަށް ހިނގަން ފެށިއެވެ. އޭނަ ހިނގަމުން ގޮސް މާ ދުރަށް ނުދެވެނީސް އޭނަ މީހެއްގެ ގައިގައި ޖެހި ފަހަތަށް ޖެހުނެވެ.\n“ސޮރީ.” ނަޞްރާއަށް އެހެން ބުނެލެވުނީ އޭނަގެ ކުރިމަތީގައި ހުރި ޒުވާނާއާއި އެކީގައެވެ. އެވަގުތު ނަޞްރާއަށް އިސްއުފުލައި އެޒުވާނާއާއި ދިމާލަށް ބަލާލެވުނެވެ. އޭނަގެ ކުރިމަތީގައި ހުރީ ޔޫނުސް ނޫން ދެވަނަ މީހެއް ނޫނެވެ. ޔޫނުސްގެ އެއްއަތުގައި އޭނަގެ ފޯނު އޮތްއިރު އަވީގެ ސަބަބުން ހަނިވެފައިވާ އޭނަގެ ދެލޯ ހުއްޓިފައިވީ ނަޞްރާއަށެވެ. ނަޞްރާ ބޭނުންވީ ބިންފަޅައި އަޑިއަށްދާށެވެ. އޭނައަށް މިދުވަހުގެ މިވަގުތު މިތާ ހުރެވުނީ ކީއްވެބާއޭ އޭނަގެ ހިތަށްއެރިއެވެ. ހިތަށްއެރިއެއްކަމަކު ނަޞްރާގެ ދެފައި މަސައްކަތް ނުކުރިއެވެ. ނަޞްރާ އެހެން ހުއްޓާ އޭނައަށް ފެނުނީ ޔޫނުސް ހިނިތުންވެލީތަނެވެ. އަދި ލުއި ހީލުމަކާއެކީ އިސްޖަހައި ފޯނަށް ބަލާލަމުން އޭނައާއި ދުރަށް ހިނގަން ފެށިތަނެވެ. ޔޫނުސް އޭނަ ފަހަނަޅައި ދިޔުމުން ވެސް ލިބުނު ޙައިރާންކަމެއްގެ ސަބަބުން ނަޞްރާއަށް ފަސްއެނބުރި ބަލާލެވުނެވެ. ޔޫނުސް ހިނިތުންވާން ޖެހުނީ ކީއްވެހެއްޔެވެ؟ ނަޞްރާއަށް އިރުކޮޅެއް ވަންދެން އޭނައަށް ފަސްދީފައި ހިނގަމުން ދިޔަ ޔޫނުސްއަށް ބަލަން ހުރެވުނެވެ. ކޮންމެ ގޮތެއްވިޔަސް އޭނައަށް ކޮންކަންހެއްޔޭ ނަޞްރާގެ ހިތަށްއެރިއެވެ. ނަމަވެސް ގެއަށް ދިޔަ މަގުމަތީގައި އޭނައަށް ހަމަ ވިސްނެމުން ދިޔައީ އެ ހިނިތުންވުމާއި މެދުގައެވެ.\n“ސަދަފް!” ތެތް އިސްތަށިގަނޑުގައި ފުނާ އަޅަމުން ދިޔަ ނަޞްރާ ރީތިވާ މޭޒުމަތީގައި އޮތް އޭނަގެ ފޯނާއި ދިމާލަށް ގޮވާލިއެވެ.\n“ކިހިނެއްވީތަ ރަންކޮޅާ؟” ބަދިގެ ތެރޭގައި ފިޔާ ކޮށަން ހުރި ސަދަފް ކަޓިންގް ބޯޑު ކައިރީގައި އޮތް އޭނަގެ ފޯނާއި ވާހަކަ ދެއްކިއެވެ.\n“ދޮންބެ ކައިރި ބުނެބަލަ ސަދަފް ގޮވައިގެން ތަންކޮޅެއް އަވަހަށް އައިސްދީބަލާށޭ.” ނަޞްރާ ޅަ ކުއްޖަކު ޝަކުވާ ކުރާ ފަދައަކުން ވާހަކަ ދެއްކިއެވެ..\n“ކިހިނެއްވީބާ އަނެއްކާ؟” ސަދަފް އަހާލިއެވެ.\n“ސަދަފްގާތު ދައްކަން ބޭނުންވާ ވާހަކައެއް އެބައޮތް. ފޯނުން ނުދެއްކޭނެ އެވާހަކަ.” ނަޞްރާ ފުނާ މޭޒުމަތީގައި ބާއްވައި އިސްތަށިގަނޑު އެއްފަރާތަށްލަމުން ބުނެލިއެވެ.\n“ގޮސްލެވޭނެނަމަ ދިޔައީމުސް. އެކަމަކު ދޮންބެ މިދުވަސްކޮޅު އުޅެނީ ވަރަށް ބިޒީކޮށް އޮފީހުގަ. ބުނީ ޢީދަށޯ ތިކޮޅަށް ދެވޭވަރުވާނީ. ނަޞްރާ ބޭނުންވާ ވާހަކައެއް ބުނެލަބަލަ މިހާރު.” ސަދަފް ބުނެލިއެވެ. ސަދަފްގެ އެވާހަކައަށް ނަޞްރާ އެއްވެސް އެއްޗެކޭ ނުބުނެ ފުން ނޭވައެއް ދޫކޮއްލިއެވެ. އެއަޑަށް ސަދަފްގެ ނިތަށް ރޫގިނަވެ އޭނަގެ އަތް މަޑުޖެހުނެވެ.\n“އޯކޭ ދެން އެހެންވިއްޔާ ރަށަށް އައިމަ ކިޔައިދޭނަން. އިން ޝާ ﷲ” ނަޞްރާ ބުނެލިއެވެ.\n“އޯކޭ….” ސަދަފް އެހެން ބުނެލީ އޭނަ ކިތަންމެ ވަރަކަށް އުޅުނަސް ނަޞްރާ ނުބުނަން އުޅޭ ވާހަކައެއް އޭނަ ނުބުނާނެކަން އެނގޭތީވެއެވެ. ފޯނު ބޭއްވުމަށްފަހު ވެސް ސަދަފްއަށް ހުރެވުނީ ވިސްނުމެއްގެ ތެރޭގައެވެ. ކައިވެނީގެ ވާހަކަ ދެއްކުމުން ނަޞްރާއަށް ވީގޮތް އަފްރާޒްވަނީ އޭނައަށް ކިޔައި ދީފައެވެ. އަދި އަފްރާޒްވަނީ ސަދަފްގާތު ނަޞްރާއަށް އެހެންވާންވީ ސަބަބެއް އޭނައާއި ވާހަކަ ދައްކައިގެން ހޯދުމަށް ވެސް އެދިފައެވެ. ނަޞްރާއާއި ވާހަކަ ނުދައްކާވެސް ނަޞްރާގެ އެ ފަނޑު ހިނިތުންވުމުގެ ފަހަތުގައިވާނެ ސަބަބެއް އަފްރާޒްއާއި ސަދަފްއަށް އަންދާޒާކުރެވެއެވެ. އަފްރާޒްއާއި ސަދަފް ވެސް ބޭނުންވަނީ އެއީ އެ ސަބަބުތޯ ބަލައި ނަޞްރާގެ ހިތަށް ހަމަޖެހުމެއް ގެނެސްދޭށެވެ. އެކަން ކުރެވޭނެ ކަމުގެ ފުރިހަމަ ޔަޤީންކަން ސަދަފް އަފްރާޒްއަށް ދިނެވެ.\nނަޞްރާއަށް އެކި ފަހަރު މަތިން އުދަގޫކުރަމުން ދިޔަ ޔޫނުސްގެ ޚިޔާލުތަކާއެކީވެސް އޭނަ ރަމަޟާން މަހު އަފްރީންއަށް އެކި ގޮތްގޮތުން ޤުރުއާނާއި ބެހޭ ވާހަކަތައް ކިޔައިދެވޭތޯ ބެލިއެވެ. ކިޔައިދޭއިރު އަފްރީން ވަރަށް ޝައުޤުވެރިކަމާއެކީ އަޑުއަހައެވެ. އެކަން އެނގުމުން ނަޞްރާ ވަރަށް ވެސް އުފާވިއެވެ. އަދި އެއަށްވުރެ ވެސް ބޮޑަށް އުފާވީ އަފްރީން އަވަސްއަރުވާލައިގެން ވިޔަސް ފޯރިއާއެކީ ޚަތިމްކުރަން މަސައްކަތް ކުރަމުން ދިޔައީތީވެއެވެ. ނަޞްރާ މި ނޫނީ އަފްރީން މިހާވަރަށް ޤުރުއާން ކިޔެވިތަނެއް ނުދެކެއެވެ. ރަމަޟާން މަސް އައުމުގެ ކުރިން މަޣުރިބް ނަމާދާއި ޢިޝާ ނަމާދުގެ ދެމެދުގައި އަފްރީން ކިޔެވިޔަސް ކިޔަވާލަނީ އެންމެ ޞަފްޙާއެކެވެ. ނުވާނެ ކަމެއްކަން ޔަޤީނާއި ކައިރިވިއެއްކަމަކު މި މަސް ނިމުމަށްފަހު ވެސް އަފްރީންގެ ކިބައިގައި ގިނަގިނައިން ޤުރުއާން ކިޔެވުމުގެ އާދަ ހުންނާނެ ގޮތެއް ހެއްދެވުމަށް އެދި ނަޞްރާއަށް ﷲ ގެ ޙަޟްރަތަށް ދުޢާ ދެންނެވުނެވެ.\nދުވަސްތައް ފާއިތުވަމުން ގޮސް ނަޞްރާއާއި ސަދަފްގެ ވެސް އިންތިޒާރު ނިމުމަކަށް އައެވެ. ޝައްވާލުމަހުގެ ހަނދު ފެނި ޢީދުގެ ތަހުނިޔާތަކުން މުޅި ރަށުތެރެ ފުރުނެވެ. ސަދަފްމެނަށް ރަށަށް އާދެވެން އޮތީ ޢީދު ދުވަހުގެ ރޭގަނޑުގެ ވަގުތެއްގައިކަން އެނގުމުން ނަޞްރާ މާޔޫސްވިއެވެ. ނަޞްރާ ވީހާވެސް އަވަހަކަށް އޭނަގެ އިޙްޞާޞްތައް ސަދަފްއާއި ޙިއްސާކުރަން ބޭނުންވިއެވެ. އޭނައަށް ދިރިއުޅުމުގެ ކޮންމެ ވާހަކައެއް ވެސް އެއްވެސް ޖެހިލުމެއްނެތި ދެއްކޭނެ އެކަކީ ސަދަފްއެވެ. އެއީ އޭނަގެ ދިރިއުޅުމުގައި ހިނގާފައިވާ ގިނަ ކަންތައް ލޮލުން ދެކެ އަތުން ހިފާފައިވާ މީހަކީ ސަދަފް ކަމުގައި ވާތީ ކަމަށްވެސް ވެދާނެއެވެ. ކޮންމެއަކަސް އެދެމެދުގައި އޮންނަނީ ވަރަށް ގާތް ގުޅުމެކެވެ.\nޢީދު ދުވަހުގެ ރޭގެ 8 ޖެހި ވަގުތު ނަޞްރާމެން އަފްރާޒްގެ ދެމަފިރިންނާއި އެމީހުންގެ ދަރިފުޅު އާޒް ބަލައި އެއާރޕޯޓަށް ދިޔައެވެ. ޓާމިނަލްއިން އަފްރާޒްމެން ނިކުތްތަނާ އަފްރާޒްގެ އުރުގައި އިން އާޒް ފެނުމާއެކު އަފްރީން ދުވެފައި ގޮސް އާޒް އުރާލައިފިއެވެ. އަފްރީން އެހެން ހެދުމުން ޝަރީފާއި ނަޞްރާގެ އިތުރުން ސަދަފްއާއި އަފްރާޒްއަށް ވެސް ހެވުނެވެ. ނަޞްރާހެން މޫނުބުރުގާ އަޅައިގެން ހުރި ސަދަފްއަށް ހުނުމުގެ ތެރެއިން ނަޞްރާ ފެނުނުތަނާހެން އޭނަ ނަޞްރާއޭ ކިޔައި ގޮވާލަމުން ގޮސް ނަޞްރާގެ ގައިގައި ބައްދާލައިފިއެވެ. ބަދަލުގައި ނަޞްރާވެސް ސަދަފްގެ ގައިގައި ބާރަށް ބައްދާލި ވަގުތު ނަޞްރާގެ ލޮލުން ކަރުނަ ހިލުނެވެ. ސަދަފް އޭނައަށްޓަކައި ކޮއްދިންހާ ކަންތަކާ ލޯބިން ދިންހާ ނަޞޭޙަތްތައް އެއްފަހަރާ ހަނދާންވުމުން ހިތަށްކުރި އަސަރެއްގެ ބޮޑުކަމުންނެވެ. ސަދަފް ނަޞްރާގެ ކޮނޑުގައި ހިފައި ދުރުކޮށްލަމުން ވަގުތުން އަހާލީ ކޮން ވާހަކައެއްތޯއެވެ. ނަޞްރާ ހިނގާށޭ ބުނެ ސަދަފްގެ އަތުގައި ހިފައިގެން ޖިޕަށް އަރަން ދިޔައެވެ. ގެއަށް ދިޔަ ދަތުރުމަތީގައި ވެސް ނަޞްރާ ސަދަފްއަށް އެއްވެސް ވާހަކައެއް ކިޔައެއް ނުދެއެވެ. އޭނަ ބޭނުންވީ ސަދަފްއާއި އެކީ އެކަނިހުރެ ހަމަޖެހިގެން ވާހަކަ ދައްކާށެވެ. އެހެންކަމުން ގެއަށް ގޮއްސަވެސް ބައްޕަމެންނާއެކީ އިރުކޮޅެއް ހޭދަކުރުމަށްފަހު ނަޞްރާ ސަދަފްގާތު އޭނައާއެކީ އައުމަށް އެދުނެވެ. ސަދަފް ވަގުތުން ބޯޖަހައި އޭނައާއެކީ ދިޔައެވެ.\nޔޫނުސް އޮތީ ސިޓިންގް ރޫމުގެ ދިގު ސޯފާގައި އޮށޯވެގެންނެވެ. ސޯފާގެ ކުރިމައްޗަށްވާ ގޮތަށް ފާރުގައި ހުރި ޓީވީއިން ޚަބަރު ކިޔަމުން ދިޔައެވެ. ނަމަވެސް ޔޫނުސް އެއަކަށް ނުބަލައެވެ. އޭނަގެ ނަޒަރު ހުއްޓިފައިވީ ސީލިންގަށެވެ. ނޭނގޭ ސަބަބަކާހުރެ އޭނައަށް މިރޭ އާދަޔާ ޚިލާފު އެކަނިވެރިކަމެއް އިޙްސާސް ކުރެވެމުން ދިޔައެވެ. އެ އެކަނިވެރިކަމާމެދު ހިތާހިތުން ޝަކުވާ ކުރެވެމުން ދިޔައެވެ. ދިރިއުޅުމުގައި އޭނަ އެކަނި އުޅެން ފެށިތާ ފުދޭ ވަރަކަށް އަހަރު ވެދާނެއެވެ. އެއްވެސް މަސައްކަތެއްނެތި މިހެން އޮންނަން ޖެހުނު ދުވަސްތައް ވެސް ދިޔައެވެ. އޭރު ވަކި މިކަހަލަ އެއްޗެކޭ ހިތަކަށް ނާރައެވެ. މިހާރު މިވަނީ ކިހިނެއްބާވައެވެ؟ ޔޫނުސްގެ ހިތަށްއެރި އެ ސުވާލަށް ޖަވާބު ލިބެން އުޅުނުތަނާ މީހަކު ގޭގެ ދޮރުގައި ޓަކިދިން އަޑު އިވުނެވެ.\n“ހުޅުވާފަ ހުރީ.” ޔޫނުސް ސޯފާގައި އިށީންނަމުން ގޮވާލިއެވެ. އެއާއެކު ދޮރު ހުޅުވާފައި ގެއަށް ވަނީ ޒަޔާންއެވެ.\n“ކީއްކުރަނީތަ ބުރޯ؟” ޒަޔާން ދޮރު ލައްޕަމުން ސަމާސާވެރި ރާގަކަށް އަހާލިއެވެ.\n“އަބާން ކައިރި ބުނާނަން އަބާންގެ ބައްޕި ސަލާން ނުގޮވާ ވާހަކަ.” ޔޫނުސް ސޯފާގައި ހަމަޖެހިލަމުން ބުނެލިއެވެ.\n“އައްސަލާމުޢަލައިކުމް. ޕްލީޒް ޔޫނުސް، އެއީ ކުޑަ ކުއްޖެއް.” ޒަޔާން ގޭތެރެއަށް ވަންނަމުން ބުންޏެވެ.\n“ވަޢަލައިކުމުއްސަލާމް. ކުޑަ ކުއްޖަކު ބުންޏަސް ރަނގަޅުކަމެއްވާނީ ރަނގަޅު ކަމަކަށްދޯ؟” ޔޫނުސް އެހެން ބުނެލިތަނާ ހުޅުވާލެވިފައިވާ ޓީވީ ފެނިފައި ޒަޔާން ޗޮއްކަނޑާލިއެވެ.\n“އަބަދު މި ޕާޓީ ޕާޓީ ޚަބަރު ބަލަން ޔޫނުސް ހުންނާނީ.” ޒަޔާން ރުޅި އައިސްފައި ކަހަލަ ގޮތަކަށް ޓީވީގެ ކައިރިއަށް ގޮސް ޓީވީގެ ބަޓަނަކުން އޭތި ނިވާލިއެވެ.\n“ކީއްކުރާނީ؟ ނޫސްވެރިއެއްވިއްޔާ ޚަބަރުތާ ބެލޭނީދޯ؟” ޔޫނުސް ހިނިތުންވުމަކާއެކީ އެހެން ބުނެލިއެއްކަމަކު އެ ހިނިތުންވުން އޭނަގެ ލޮލާއި ހަމައަށް ނުފޯރިއެވެ. ފަސްއެނބުރި އޭނައަށް ބަލާލި ޒަޔާންއަށް އެކަން ފާހަގަވިއެވެ.\n“ހޭއި، ކިހިނެއްތަވީ؟” ޒަޔާން އަހާލިއެވެ. ޔޫނުސް އެއްވެސް ޖަވާބެއްނުދީ އޭނަގެ ދެއަތް ޖޯޑުކޮއްލަމުން އިސްޖަހާލިއެވެ. ޒަޔާން ވީގޮތެއް ބަލަން ބޭނުންވެފައި ލަސް ހިނގުމެއްގައި ގޮސް ޔޫނުސް އިށީނދެގެން ހުރި ސޯފާގެ ކައިރީގައި ޖެހިގެން ވަކިން ހުރި ސޯފާގައި އިށީނެވެ.\n“ކީއްވެ އަހަރުމެން ގެއަށް ނައީ މިރޭ ކާން؟ ބުނީމެއްނު އަންނާށޭ؟” ޒަޔާން މަޑުމައިތިރި އަޑަކުން އަހާލިއެވެ.\n“ޒަޔާން……އަހަންނަކަށް ވެސް އަބަދަކު ތިގޭގައެއް ނުއުޅެވޭނެއެއްނުދޯ؟ ޒަޔާން ވެސް ޖެހޭނެއެއްނު ޒަޔާންގެ ޢާއިލާއާއެކީ ވަކިން ވަގުތު ހޭދަކުރަން؟” ޔޫނުސް އެހެން ބުނެލަމުން ޒަޔާންއަށް ބަލާލިއެވެ.\n“ހާދަ އެހެން ކަހަލަ ވާހަކައެކޭ މިރޭ ތި ދެއްކީ. އެއްއަހަރު ވަންދެން އަހަރުމެންގެ ގެއަށް އައިސް ގޮސް އުޅުނު މީހަކަށް އަހަންނަށް ހީވަނީ ތިހެން ތަންކޮޅެއް ކުރިން ވެސް ބުނެވެން ވާނެހެން. އަހަރެން ޝަކުވާއެއްނޫން މި ކުރަނީކީ. ޔޫނުސްއަށް މާ ރަނގަޅަށް ވެސް އެނގޭނެ އަހަރެންގެ ޝަކުވާއެއްނުވާނެކަން. ޝަކުވާ ކުރެވޭ ވަރަށްވުރެ ބޮޑަށް ޔޫނުސްވަނީ އަހަރުމެންނަށް އެހީވެފަ. ޔޫނުސްއަށް ތިހެން ބުނެވެން ޖެހޭ އެހެން ސަބަބެއް އެބައޮތްހެން އަހަންނަށް ހީވަނީ. ސުހާ އެއްޗެކޭ ބުނީތަ އަނެއްކާ؟” ޒަޔާން ވާހަކަ ދައްކަމުން ގޮސް ސުވާލެއްކޮށްލިއެވެ. އެއާއެކު ޔޫނުސް ބޯހޫރުވަން ފެށިއެވެ.\n“ނޫން….އަހަރެން ހަމަ…” ޔޫނުސް އެހާ ހިސާބަށް ބުނެ ކުރިމައްޗަށް ނަޒަރު ހިންގަމުން ފުން ނޭވައެއް ދޫކޮށް ސޯފާއަށް ލެނގިލިއެވެ. ޒަޔާންއަށް ބަލަހައްޓައިގެން ހުރެވުނީ ޔޫނުސް އޭނަގެ ވާހަކަ ކުރިއަށް ގެންދާނެ ކަމުގެ އުއްމީދުގައެވެ. ނަމަވެސް ޔޫނުސް ސޯފާއަށް ލެނގިގެން އޮވެ ދެލޯ މަރާލިއެވެ. އޭނަ ދެން ވާހަކަ ދައްކަން އުޅުނިއްޔާ ޔޫނުސް އޭނަ ފޮނުވާލާނެކަން ޒަޔާންއަށް އެނގުނެވެ. ނަމަވެސް އޭނަ ދާކަށް ބޭނުމެއްނުވިއެވެ. ކޮންމެވެސް އެއްގޮތަކަށް ޔޫނުސްގެ ހިތުގައިވާ އެއްޗެއް ދެނެގަންނަން ބޭނުންވިއެވެ. އިރުކޮޅެއް ވަންދެން ވިސްނުމަށްފަހު ޒަޔާންއަށް ކުރަންވީ ކަމެއް އެނގުނެވެ.\n“މި ސިޗުއޭޝަން މާ ސީރިއަސްވެއްޖެ. އެއްގޮތަކަށްވެސް ކަމަކުނުދޭ.” ޒަޔާން ފޫހިވެގެން އުޅޭ ފަދަ ގޮތަކަށް ބުނެލިއެވެ. އެ އަޑު އިވިފައި ޔޫނުސް ދެލޯ ހުޅުވައި ހިންދެމިލަމުން ޒަޔާންއަށް ބަލާލީ ހިސާބަކަށް ޙައިރާންވެ ހުރެއެވެ. ޒަޔާން އެ ބުނެލީ އޭނަ ހީކޮއްގެން ހުރި ކަހަލަ ވާހަކައެއްނޫނެވެ.\n“މިތަނަށް…..ނަޞްރާ ގެނެއްސިއްޔާ ކިހިނެއްބާވާނީ؟” ޒަޔާން އެހެން ބުނެ ނިންމާލިއިރު އޭނަގެ މޫނުމައްޗަށް ލާނެތް ހިނިތުންވުމެއް ވެރިވެއްޖެއެވެ. ކޮންމެ ފަހަރެކޭ ވެސް އެއްގޮތަށް ނަޞްރާގެ ނަން އިވުމުން ޔޫނުސް ހިނިތުންވެލަމުން އިސްޖަހާލިއެވެ. ޒަޔާން އަޖާއިބުވާވަރުވިއެވެ. އެންމެ ފަހަރަކު ވެސް ނަޞްރާގެ ނަން ކިޔުމުން ޔޫނުސް ހިނިތުންނުވާތަނެއް ޒަޔާން ނުދެކެވެ. މީގެ ސިއްރަކީ ކޮބައިކަން ޒަޔާން ކޮންމެހެން ވެސް އެނގެން ބޭނުންވިއެވެ.\n“ޔޫނުސް، ދެން އަހަންނަށް ކިޔައިދީފާނަންތަ ނަޞްރާގެ ވާހަކަ؟ އަސްލުވެސް ނަޞްރާ ލައިކްވަނީތަ ޔޫނުސް؟” ޒަޔާން އަހާލިއެވެ. ޔޫނުސް ޒަޔާންއަށް ބަލާލިއެވެ. އަދި އިރުކޮޅަކު ހުރެފައި ތުންފިއްތާލަމުން ބޯޖަހާލިއެވެ. ޒަޔާން ފޯރިއާއެކީ އެއްޗެކޭ ބުނަން އުޅުނުތަނާ ޔޫނުސް ވާހަކަ ދެއްކިއެވެ.\n“ޒަޔާން ކައިރި އަހަރެން ބުނީމެއްނު އަހަރެން އެންމެ ފުރަތަމަ މިރަށަށް އައީ 17 އަހަރުގައޭ؟” ޔޫނުސް ޒަޔާންއަށް ބެލުމެއްނެތި އަހާލިއެވެ. ޒަޔާން ހޫނލައްވާލަމުން ބޯޖަހާލިއެވެ.\n“އަހަރެން ނަޞްރާއާ ދިމާވީ އޭގެ ކުރިން.” ޔޫނުސް ބުނެލިއެވެ.\n“އަހަންނަށް އޭނަ އެންމެ ފުރަތަމަ ފެނުނީ އަހަރެން ރަށަށް އައި ދުވަހު. މިގޭގަ އޮންނަ ބުޅާ ގެއިން ނިކުމެގެން ދިޔައިމަ އޭތި ބަލާ ދާން އުޅުމުން އޭނަ އޭތި އަނބުރާ ގެނެސްދިނީ. އެރޭ އަހަރެން ހުރީ ގޭގަ އެކަނި. އަހަރެން ހުރިން ގޭޓު ކައިރި އޭނަ ބުޅާ ގޭގެތެރެއަށް ދޫކޮއްލިއިރު ވެސް. އަހަރެން ހީކުރީ އޭނަ އަހަރެން އެކަނި ހުރީމަ އަހަންނާ ވާހަކަ ދައްކާނެ ކަމަށް. ނަމަވެސް އޭނަ އަހަންނަށް ބަލާވެސް ނުލާ ދިޔައީ.” ނަޞްރާ އެވާހަކަ ކިޔައިދެމުން ދިޔައީ އޭނައާއެކީ އޭނަގެ ކޮޓަރީގެ އެނދުގައި އިށީނދެގެން އިން ސަދަފްއަށެވެ. ނަޞްރާ ބިމަށް ބަލަހައްޓައިގެން އިންއިރު ސަދަފް ޝައުޤުވެރިކަމާއެކީ ވާހަކަ އަޑުއަހަމުން ދިޔައީ ނަޞްރާއަށް ބަލަހައްޓައިގެން ހުރެއެވެ.\n“އަހަރެން ކިޔަވަމުން ދަނިކޮށް އަހަރުމެން ސްކޫލަށް މިރަށު ސްކޫލެއްގެ ކުދިބަޔަކު އައީ ފީލްޑް ޓްރިޕަކަށް. އެކުދިންގެ ތެރޭގައި ނަޞްރާވެސްވި. އަހަންނަށް އޭނަ ފުރަތަމަ ފެނުނު ދުވަހުއްސުރެ ވެސް އަހަރެންގެ ހިތުގައި އޭނައަށް ޖާގައެއް ދެވުނު. އެއީ ކިހާ މޮޅު ކުއްޖެއްކަން އެނގުމުން އަދި އިތުރަށް ކަމުދިޔަ.” ޔޫނުސް ކިޔައިދިނެވެ.\n“އޭނަ ވަރަށް ރަނގަޅު. މިގޭގެ ކައިރީގަ އުޅޭނެ އަބާންއޭ ކިޔާ ކުޑަ ކުއްޖެއް. އެކުއްޖާއާ ވެސް ވާހަކަ ދައްކާ ގޮތުން ހީވާނީ އެއީ އޭނަގެ އަމިއްލަ ޢާއިލާގެ ކުއްޖެއްހެން. އަބާންގެ މަންމައާއި ބައްޕައާ ވެސް ވަރަށް އެކުވެރިވާނެ. އެމީހުންނަށް ވަރަށް އެހީވެދޭނެ. އެމީހުންނަށް އެކަންޏެއްނޫން. މަގުމަތިން ހިނގަމުން ދަނިކޮށް ވެސް މީހަކަށް އެހީއެއްވެދެވެން އޮތިއްޔާ އެހީވާތަން އަހަރެން ދެކެން.” ނަޞްރާ އެއްދިމާލަކަށް ބަލަހައްޓައިގެން ހުރެ ވާހަކަ ދެއްކިއެވެ.\n“އަހަރެން އޭނައާއި ކައިރިވެވޭތޯ ބެލިން އެކި ގޮތްގޮތުން. ހެވެނީ ކުރެވުނު މޮޔަ ކަންތައް ހަނދާންވެފަ. އެއްފަހަރު ނަޞްރާގެ ސަމާލުކަން ހޯދަންވެގެން އޭނަ މަގުން ހިނގާފަ ދަނިކޮށް އޭނަ ކައިރިން ނިކަން ބާރަށް ބައިސްކަލް ދުއްވާފަ ދިޔައިން. ނަޞްރާ ބެލިތޯ ބަލަންވެގެން ފަހަތް ބަލާފައި ކުރިމައްޗަށް ބަލާލިއިރު ކިރިޔާ ސައިކަލެއްގަ ނުޖެހި ސަލާމަތްވީ. އޭގެ އަނެއްދުވަހު ސްކޫލްގެ ފަރާތުން ބޭއްވި ކޭމްޕެއްގެ ތެރެއިން އަހަރެން ސިޓީއެއް ލިޔެފަ އޭތި ގާކޮޅަކާއި އެކީ ގުޅައަކަށް ލާފަ ނަޞްރާއާއި ދިމާލަށް އެއްލާލީމަ އޭތި ގޮސްޖެހުނީ ނަޞްރާގެ އެކުވެރިއެއްގެ ބޮލުގަ. އެމީހުން ރުޅި އައިސްގެން އޭތި އައި ދިމާލެއް ބެލި. އަހަރެން ހަމަ ވަގުތުން ފިލީ.” ޔޫނުސް ހެވިފައިހުރެ ކިޔައިދިނެވެ. އެވާހަކަ އަޑުއަހަމުން ދިޔަ ޒަޔާންއަށް ވެސް ހެވެމުން ދިޔައެވެ.\n“މަގުމަތިން ފެންނައިރު އޭނަ އަހަންނާ ދިމާލަށް ވަރަށް ބަލާހެން އަހަންނަށް ހީވޭ. ނޭނގޭ ކީއްވެކަމެއް. އަހަންނަށް ވެސް ބައެއްފަހަރު ބެލޭ. އަހަރެން އޭނައާ ބެހޭގޮތުން ބޮޑަށް އެނގެން ބޭނުންވި. ދެން އެއްދުވަހު އަހަންނަށް އޮންލައިން ނޫހެއްގެ ރިޕޯޓަކުން އޭނަގެ ނަން ފެނުނީ. އެއީ ނޫސްވެރިޔެއް. އޭނަ ލިޔެފަ އޮތީ ސިޔާސީ ލިޔުމެއް. ވަގުތުން ހިތަށްއެރީ މިއީ ރަނގަޅު މީހަކަށް ނުވާނެއޭ. އެކަމަކު…..އަހަންނަށް ފެންނަ އޭނަގެ ރަނގަޅު ކަންތައް މާ ގިނަ. އަދި އޭނަ ލިޔުނު ރިޕޯޓުގައި ވެސް ވަކި ގޯސް ވާހަކައެއްނެތް.” ނަޞްރާ އޭނަގެ ވާހަކަ ކުރިއަށް ގެންދިޔައެވެ. ނަޞްރާ ހުރީ ސަދަފްއަށް ބަލަހައްޓައިގެން ނޫން ކަމުގައި ވިޔަސް ސަދަފްގެ މޫނުމަތީގައި ލުއި ހިނިތުންވުމެއްވިއެވެ.\n“ގާތްގަނޑަކަށް 10 ދުވަސްފަހުން ނަޞްރާމެން އަނބުރާ ރަށަށްދިޔަ. ދެން…..” ޔޫނުސްއަށް އެހާ ހިސާބަށް ބުނެލެވުނުތަނާ ޒަޔާން އެވާހަކަ މެދުކަނޑާލިއެވެ.\n“މަޑުކޮއްބަލަ…..10 ދުވަސްވީއިރު ޔޫނުސްއަށް ހަމަ އެއްވެސް ކަމެއް ނުކުރެވުނުތަ؟ އޭނައާއި އެއްދުވަހު ވެސް ވާހަކަ ނުދައްކަންތަ؟” ޒަޔާން ކެތްތެރިކަން ކުޑަ ގޮތަކަށް އަހާލިއެވެ.\n“ވަގުތެއްވެސް ނުލިބުނީ ޙަޤީޤަތުގަ. މުޅި 10 ދުވަހުގެ ތެރޭގައި ނަޞްރާމެން އުޅުނީ އެކިއެކި ޙަރަކާތްތަކުގައި ވަރަށް ބިޒީކޮށް. އަދި އަމުދުން ނަޞްރާއަކީ ވަރަށް އެކްޓިވްކޮށް އުޅުނު ކުއްޖެއް. އޭނަ އެއްފަހަރުވެސް އެއްތަނެއްގައި މަޑުޖެހިގެން ހުރިތަނެއް އަހަރެން ނުދެކެން. އެއްދުވަހުވެސް ވަރަށް ބާރަށް ސްކޫލްގެ ކޮރިޑޯ ތެރެއިން ހިނގާފަ ދަނިކޮށް އަހަރެންގެ ގައިގަ އައިސްޖެހުނީ. ވަގުތުން ސޮރީއޭ ކިޔާފައި ދުރަށް ހިނގައިގަތް. އަހަންނަކަށް ހިއެއްނުވޭ އޭނައަށް އަހަރެން ރަނގަޅަށް ފެނިފަ ހުންނާނެހެނެއްވެސް.” ޔޫނުސް ކިޔައިދިނެވެ.\n“ދެން އޭނަ ހަމަ އެހެން ހުރެފަ ހިނިތުންވެލީ. ދެން ފޯނާ ކުޅެން ކުޅެމުން ދުރަށް ހިނގައިގަތް. ހިނިތުންވި ގޮތުން ހީވީ އަހަންނަކީ ކާކުކަން އެނގިގެން ހިނިތުންވީހެން. އެކަމަކު އޭނަ ނުޖެހޭނެދޯ ވަކި އެހެން ބަލާފަ ހިނިތުންވާކަށް؟ އޭނަ ނުޖެހޭނެދޯ އަހަރެން ހިނގާހާ މަގަކުން ހިނގާކަށް؟ އޭނަ ނުޖެހޭނެ…..” ނަޞްރާއަށް ރުޅިގޮތަކަށް އެހާ ހިސާބަށް ވާހަކަ ދެކެވުނުތަނާ ސަދަފް އެނދުމަތީގައި އޮތް ނަޞްރާގެ އަތްމަތީގައި އޭނަގެ އަތް އަޅައި ނަޞްރާއަށް ގޮވާލިއެވެ. ނަޞްރާ ސަދަފްއަށް ބަލާލިއެވެ.\n“ނަޞްރާއަށް އޭނަ ކަމުދޭދޯ؟” ސަދަފް ކޮއްލި ސުވާލުން ނަޞްރާ ސިހުންވިއެވެ. އޭނަ އިރުކޮޅަކަށް ހުއްޓުން އަރާފައި ސަދަފްއަށް ބަލަންއިނެވެ. ސަދަފް ދެބުމަ އަރުވާލުމުން ނަޞްރާ ފުން ނޭވައެއް ދޫކޮއްލަމުން އިސްޖަހާލިއެވެ.\n“އަހަރެން ހީކުރީ އޭނައާ މުޅިން ވަކިވީ ކަމަށް އޭނަ އަނބުރާ ރަށަށް ދިޔަ ދުވަހު. އެކަމަކު އޭގެ މަސްތަކެއް ފަހުން އަހަރެން މިރަށަށް ބަދަލުވީ. އަހަރެންގެ ގެ ކައިރިން ނަޞްރާ ފެނުނީމަ އުފަލުން ގޮސް މޮޔަ ނުވީ ކިރިޔާ. ނަމަވެސް އެ އުފާވެރިކަން ދެމިގެން ދިޔައީ އެންމެ ތިން ދުވަހަށް. އަހަރެން މިރަށަށް އައިތާ ތިން ދުވަސްފަހުން ނަޞްރާ ފުރައިގެން ދިޔައީ. އަހަރެން ހީކުރީ ޗުއްޓީއަށް މާލެއަށް ދިޔައީ ކަމަށް. ވަރަށް ފަހުން އެނގުނީ ކިޔަވަން ބޭރަށް ދިޔައީކަން.” ޔޫނުސް ވާހަކަ ނިންމާލަމުން ޒަޔާންއަށް ބަލާލިއެވެ.\n“އޯންވް….ސޯ ސޭޑް.” ޒަޔާން ދެރަގޮތަކަށް ބުނެލިއެވެ.\n“ހެހެހެ…..އެހާ ސޭޑްއެއް ނޫން. އަހަރުތަކެއްފަހުން އެ ދުވަސްތައް ހަނދާންކޮށްފަ އަހަރެންގެ މޮޔަކަމޭ ހިތަށްއަރަމުން ދިޔައީ. ފަހުން ނަޞްރާއަށްޓަކައި ވެސް މާ ބޮޑު އިޙްޞާޞްތަކެއްނެތް. ހިތަށްއެރީ މިހާރު އޭނަ ބޮޑުވެގެން ވަރަށް ލަދުނުގަންނަ ކުއްޖަކަށްވެފައޭ ހުންނާނީ. އެކަހަލަ ގޮތަކަށް އޭނަ އަހަންނާ ދިމާވިއިރު އުޅުނީ. އެކަމަކު މިހާރު……” ޔޫނުސް ޒަޔާންއަށް ބަލަހައްޓައިގެން ހުރެ ވާހަކަ ދައްކަމުން ގޮސް ކުއްލިއަކަށް ހުއްޓާލިއެވެ. އޭނަގެ ދުލުގައި ތަޅުއެޅުނެވެ. އޭނަ އެއްވެސް އެއްޗެކޭ ނުބުނެ ޒަޔާންއަށް ބަލަން އިންދާ ޒަޔާން ވާހަކަ ދެއްކިއެވެ.\n“މިހާރު؟” ޒަޔާން ބުނެލީ ހަމައެކަނި އެހާ ވަރަށެވެ. އެހެން އަހާލިއިރު އޭނަގެ ތުންފަތްމަތިން ހިނިތުންވުމެއް ދުވެލިއެވެ. ޔޫނުސް ލުއި ހީލުމަކާއެކީ އިސްޖަހާލިއެވެ.\n“މިއީ މިކަން ވާންޖެހޭ ގޮތެއްނޫންދޯ؟” އަނގަމަތީގައި ދެއަތް އަޅައިގެން ދުރުބަލަންހުރެ ނަޞްރާ އަހާލިއެވެ.\n“ނަޞްރާ…..މީހަކު ކަމުދިޔުމަކީ ގޯހެއްނޫނޭ. ނަޞްރާ ބޭނުމިއްޔާ އަހަރެން ނަޞްރާގެ ދޮންބެގާތު ތި ވާހަކަ ދައްކަފާނަން. އޭރުން ތި މީހަކާ ނަޞްރާ މެރީކުރެވޭނެ ގޮތް ހަމަޖެއްސިދާނެ. ނަޞްރާ ބޭނުން މީހަކާއެއްނޫންތަ ނަޞްރާ މެރީކުރަންޖެހޭނީ؟ ބުނެބަލަ. ކީކޭތަ އޭނައަށް ކިޔަނީ؟” ސަދަފް ނަޞްރާގެ ކޮނޑުގައި އެއްއަތް އަޅައިގެންހުރެ ވާހަކަ ދެއްކިއެވެ.\n“ޔޫނުސް.” ނަޞްރާ ޖަވާބުދިނެވެ.\n“ހުމް…..ހާދަ ލޯބިވެވިގެންނޭ ނަންވެސް ހޯދާލެވޭނީ.” ސަދަފް އެހެން ބުނެލީ ސީރިއަސްވާކަމަށް ހެދިގެންނެވެ. ސަދަފް ބުނި އެއްޗެއް ނަގައިގަނެވުމާއެކު ނަޞްރާގެ މޫނު ރަތްވެގެން ދިޔައެވެ. އޭނަ ހިނިތުންނުވާން މަސައްކަތް ކުރަމުން ނޫނެކޭ ކިޔައި ކައިރީގައި އޮތް ބާލީހަކުން ސަދަފްގެ ގައިގައި ޖަހައިފިއެވެ. ސަދަފްއަށް ބާރަށް ހީގަނެވުނެވެ.\n“ހޯދީއެއްނޫން! ބުނީމެއްނު ރިޕޯޓަކުން ފެނުނިއްޔޭ؟” ނަޞްރާ ތަންކޮޅެއް އަޑު ހަރުކޮށް ބުނެލިއެވެ. ރުޅިއަންނަ ކަމަށް ހެދުނަސް އޭނަގެ މޫނުމަތިން ހިނިތުންވުމެއް ނުފިލައެވެ.\n“އޮފްކޯސް އޮފްކޯސް……..ދެން މައްސަލައެއްނެތޭ ކޮންމެ ގޮތެއްވިޔަސް. އަވަހަށް ބައްޕަގާތު ބުނަމާ ހިނގާދޯ މިވާހަކަ؟” ސަދަފް ބުނެލިއެވެ. އެއާއެކު ނަޞްރާގެ މޫނުމަތީގެ ކުލަވަރު އޮއްސިގެން ދިޔައެވެ. ސަދަފްއަށް އެކަން ފާހަގަވުމުން އޭނަގެ މޫނުމަތީގެ ވެސް އުޖާލާކަން ގެއްލުނެވެ.\n“ކިހިނެއްވީ؟” ސަދަފް ނަޞްރާގެ އަތުގައި ހިފާލަމުން އަހާލިއެވެ.\n“އަހަންނަށް ނޭނގޭ ކީއްވެކަމެއް ސަދަފް. ބައްޕަ ޔޫނުސްއަށް ރުޅި އާދޭ.” ނަޞްރާ ބުނެލިއެވެ.\n“ދެން ކީއްވެގެންތަ މިތާ މަޑުކޮށްގެން ތި ހުންނަނީ؟ ދެންވެސް ނިކަން ދޭބަލަ ނަޞްރާ ގޮވައިގެން މިގެއަށް އަންނަން.” ޒަޔާން ގޮށްމުއްކަވައި ޔޫނުސްގެ ކޮނޑުގައި ލުއިގޮތަކަށް ޖަހާލަމުން ބުނެލިއެވެ. ޔޫނުސް ދެންވެސް ލުއިގޮތަކަށް ހީލިއެވެ. އެއަށްފަހު ސީރިއަސްވެލިއެވެ.\n“އަދިއެއްނޫން ޒަޔާން. އޭގެ ކުރިން އަދި އަހަރެން ކުރަންޖެހޭ ކަމެއް އެބައޮތް. ނަޞްރާ އަހަރެންގެ މީހަކަށް ހެދުމަކީ އަދި އެހާ ފަސޭހަކަމެއްނޫން.” ޔޫނުސް ބުނެލިއެވެ.\n“އެއީ ކީއްވެ؟” ޒަޔާންއަށް އެހެން އަހާލެވުނީ ނިތަށް ރޫއަރުވަމުންނެވެ. ޔޫނުސް ހިނދުކޮޅަކަށް ވާހަކަ ނުދައްކައި ހުރެފައި ޖަވާބުދިނެވެ.\n“ޒަޔާން ހަނދާންވޭތަ އަހަރެން ކިޔައިދިނީމެއްނު އަހަރެން އެންމެ ފުރަތަމަ މިރަށަށް އައިސްގެން އުޅުނު ގޮތުގެ ވާހަކަ؟” ޔޫނުސް އަހާލިއެވެ. ޒަޔާން ބޯޖަހާލިއެވެ.\n“މަސްތުވާތަކެތި ގަނެވިއްކުމުގެ އެ ވިޔަފާރީގައި އަހަރެން ވައްކަން ކުރި ތަންތަނުގެ ތެރޭގައި ހިމެނޭ ނަޞްރާގެ ބައްޕަ ހިންގާ ފިހާރަވެސް.” ޔޫނުސް ސީރިއަސް ނަޒަރެއްގައި ހުރެ ބުނެލިއެވެ.\n“އަހަންނަށް ހީވޭ ބައްޕައާ ޔޫނުސްއާ ދެމެދު ކޮންމެވެސް އެއްކަމެއް ހިނގާފައިވީހެން. އެކަމެއް ހިނގާފަވާނީ ހަމަ ގައިމުވެސް އަހަރެން ބޭރަށް ފުރިފަހުން. އަހަރެން ހަނދާނެއްނުވޭ އަހަރެން ރަށުގަ ހުއްޓާ ޔޫނުސް މިހާރު ހުންނަ ގޭގައި ބަޔަކު އުޅުނު ހަނދާނެއް. ޔޫނުސް މި ރަށަށް އައިސްފަވާނީ އަހަރެން ދިޔަފަހުން.” ނަޞްރާ އޭނައަށް ހީވާގޮތް ކިޔައިދިނެވެ.\n“ތިހެންވިއްޔާ އަފްރާޒްއަށް ވެސް ނޭނގޭނެ ކަންނޭނގެ ތި މީހަކު އެހާ ބޮޑަށް. ކޮންމެއަކަސް ނަޞްރާ ތި ބުނީއެއްނު އެއީ ރަނގަޅު މީހެކޭ. ކުރީގަ އޭނަ ކޮންމެ ގޮތަކަށް އުޅުނަސް ހަމަ މީހަކު ބަދަލުވެދާނެއެއްނުދޯ؟ ނަޞްރާ ގޮތަށް؟” ސަދަފް އެންމެ ފަހު ދެ ބަސް އެއްލޯމަރާލަމުންނެވެ. ސަދަފްއަށް ބަލަހައްޓައިގެން ހުރި ނަޞްރާގެ އަނގައިން ލުއި އާހެއްގެ އަޑު ނިކުތްއިރު މިފަހަރު އެ މޫނުމައްޗަށް ވެރިވީ ފަނޑު ހިނިތުންވުމެކެވެ. އޭނަ ދުރަށް ނަޒަރު ހިންގާލި ވަގުތު އެ ހިނިތުންވުން ފިލައިފިއެވެ. ނަޞްރާއަށް ވީގޮތް ފެނިފައި ސަދަފް ކަންބޮޑުވިއެވެ. އޭނައަށް ބުނެވުނު އެއްޗަކާމެދު ހިތާމަކުރެވުނެވެ.\n“އެއީ ޔޫނުސްގެ ޕާސްޓެއްނޫންތަ؟ ޔޫނުސް މިހާރުވެސް ތި ދަނީ ޔޫނުސް އޭރު ގެއްލުންދިން އެންމެނަށް އޭގެ ބަދަލުދެމުންނޫންތަ؟ ޝަރީފަށް ދީފިންތަ އަނެއްކާ؟” ޒަޔާން އަހާލިއެވެ. ޔޫނުސް ބޯހޫރުވާލިއެވެ.\n“މި މަހު ސެލެރީ ލިބުނީމަ އެއްކޮށް ހަމަވާނީ. ވީހާވެސް އަވަހަކަށް އެ ދީފަ މަޢާފަށްއެދެން ނިންމައިގެން މިހިރީ” ޔޫނުސް ބުނެލިއެވެ.\n“އެހެންވީމަ ތިއޮތީވެފައެއްނު؟ ދެން ކޮން ފަސޭހައެއްނޫނެކޭތަ ތި ކިޔަނީ؟” ޒަޔާން އަހާލިއެވެ. ޔޫނުސް ފުން ނޭވައެއް ދޫކޮއްލަމުން ކޮޅަށް ތެދުވިއެވެ.\n“ބައެއް ކުށްތަކަކީ ހަނދާން ނައްތާލެވޭނެ ފަދަ ކުށްތައް. އެކަމަކު އަނެއްބައި ކުށްތަކަކީ އެ ކުށްތަކުގެ ސަބަބުން މުޅި ޢުމުރު ދުވަހަށް މީހުންގެ ހިތްތަކުގައި ތިމާއަށްޓަކައި ނަފްރަތު އުފެދޭނެފަދަ ކުށްތައް.” ޔޫނުސް ކުރިއަށް ފިޔަވަޅުތަކެއް އަޅަމުން ބުނެލީ އެހެންނެވެ.\n“ތެދެއް. މީހަކު ބަދަލުވެދާނެ. އެކަމަކު ބައެއްމީހުންގެ މާޒީގައި ވެފައިވާ ކަންތައްތަކަކީ އޭގެ ސަބަބުން އެމީހުންގެ މިއަދަށް ވެސް އަސަރުކުރާނެ ފަދަ ކަންތައް.” ނަޞްރާ ކުރިމައްޗަށް ނަޒަރު ހުއްޓައިގެން ހުރެ އެހެން ބުނެލިއިރު އޭނަގެ ދެލޮލަށް ކަރުނަތައް ޖަމާވެފައިވިއެވެ. ސަދަފް ނަޞްރާއަށް ވައިއަޑުން ގޮވާލިއެވެ. އަދި ނަޞްރާ ކައިރިއަށް ޖެހިލަމުން ނަޞްރާގެ ދެކޮނޑުގައި ހިފައި އޭނައާއިވީ ފަރާތަށް އަނބުރާލިއެވެ.\n“ނަޞްރާ ތިއީ ގޯސް ވިސްނުމެއް. ނަޞްރާ ތިއީ މިހާރު މުޅިން އެހެން މީހެއް. ނަޞްރާއަށް ވެސް އެނގެއެއްނޫންތަ އެކަން؟ އަދި ﷲ އެއަށްވުރެވެސް މޮޅަށް ދެނެވޮޑިގެންވާނެ.” ސަދަފް ނަޞްރާއަށް ވިސްނައިދޭން އުޅޭ ފަދައަކުން ބުނެލިއެވެ.\n“އެނގޭ ތިކަން. ﷲ ފާފަތައް ފުއްސަވާނެކަން ވެސް އެނގޭ. އެކަމަކު މީހުންގެ ރުހުން ހޯދުމަކީ އެހާ ފަސޭހަކަމެއްނޫން. އަ….އަހަރެން ކިހިނެއްތަ މިކަން ހަނދާން ނައްތާލައިގެން މިހާ އުފަލުގަ ކައިވެނީގެ ވާހަކަ މި ދައްކަނީވެސް؟ ޝުކުރިއްޔާ އިނގޭ ހަނދާންކޮއްދިން ކަމަށްޓަކައި. އެނޫންނަމަ އަހަންނަށް މާ ގިނައިރު ވަންދެން ޙަޤީޤަތަކަށް ނުވާނެ ހުވަފެންތައް ބަލަބަލާ ހުރެވުނީސް.” ނަޞްރާ އޭނަގެ ކަރުނަތައް ފޮހެމުން ބުނެލިއެވެ. ސަދަފް އަނެއްކާވެސް ދިގުކޮށް ނަޞްރާއަށް ގޮވާލިއެވެ.\n“އަހަންނާ ނަޞްރާގެ ކައިވެންޏަކީ ވުމަށްވުރެ ނުވުން ގާތްކަމެއް. ކޮން ބައްޕައެއްތަ ޤާތިލަކާ އޭނަގެ ދަރިފުޅު ޙަވާލުކުރާނީ؟” ޔޫނުސް ދުރުގައިހުރެ އެހެން ބުނެލިއިރު އޭނަގެ ދެލޯ ރަތްވެފައިވިއެވެ. އޭނަ އެހެން ބުނިތަނާހެން ޒަޔާން ކޮޅަށްތެދުވެ ބާރަށް ޔޫނުސްގެ ނަމުން ގޮވާލިއެވެ.\n“އަހަރެން ކިހިނެއްތަ އަހަރެންގެ ވާންއުޅެ ފިރިމީހާއަށް ތަޢާރަފުވާނީ؟ އެންމެ ފުރަތަމަ ވެސް ފަށަންޖެހޭނީ އަހަރެން ގެންގުޅުނު ލޯބިވެރިންގެ ވާހަކައިން، ދޯ؟” ނަޞްރާއަށް ނުރޮވުނެއްކަމަކު އޭނަ ސަދަފްއަށް ބަލާލީ ކަރުނައިން ފުރިގެންވި ދެލޮލުންނެވެ.\nއައްސަލާމްޢަލައިކުމް. ޖަނާއަށް އިހަކަށް ދުވަހު އިވުނު ވާހަކައަކުން ޖަނާއަށް ހީވަނީ މި ވާހަކައިގެ ޕޭޖް ލައިކްކޮށްފަ ހުއްޓަސް އޭގެ ޕޯސްޓްތައް ބައެއް ކިޔުންތެރިންނަށް ނިއުސް ފީޑުން ނުފެނި ހުރެދާނެހެން. އެހެންވީމަ އެ ޕޭޖްގެ ޕޯސްޓެއް މިސްކުރަން ބޭނުންނުވާ ކިޔުންތެރިން ޕޯސްޓްވީމަ ނޮޓިފިކޭޝަން ލިބޭގޮތް ހެދުން އެދެން. ޖަނާ ޙަޤީޤަތުގަ ބޮޑަށް ބޭނުންވަނީ ލައިކްސްގެ ޢަދަދެއްނޫން. އެ ޕޭޖުން އެންމެ ކިޔުންތެރިއަކަށްވެސް ފައިދާއެއްކޮއްފިއްޔާ ޖަނާ އެއީ ކާމިޔާބީއެއްކަމުގަ ދެކޭނަން އިން ޝާ ﷲ. 🙂\nފޭސްބުކްގަ ނުއުޅޭ ކުދިން ހާސްނުވައްޗޭ. އަދި ޖަނާގެ ނަޒަރުގަ އެ ޕޭޖްގަ ޕޯސްޓްތައް ހުއްޓަސް އަދި މާ ބޮޑު ކަމެއްނުކުރެވޭ. ބޮޑު ކަމެއް ކުރެވުނު ދުވަހަކުން އެ ކުރެވޭ ކަމެއް އަންގާނަން އިން ޝާ ﷲ\nVarah reethi. Aneh part lasnukoi genesdhinun edhen.. Dheenaai loabi ekuleveyvaahaka thakaky vaahaka vaahaaka kiyaameehunnah iburah thakeh haasil vaaney fadha vaaha thakeh kamah vaane. Janaa ge mivaahaka varah reethi.Mikahala vaahaka thakah aharen varah like vey. Aharen edhenee jnaa ah undhaguleh nethi Allah geiraadha fulhaa minvaru fulhun mivaahaka kiyun therinnaa hamayah genes dhinunah magu fahi kurehvun keerithi allah janaa ge thi bura maskkathu gakaamiyaabaai barakaai lavvaashai… Ameen..\nAmeen! 😀 varah ufaavejje thi kohdhin dua akun. jana ves dua kuran jana ah mi vaahakain rangalhu iburaiythakeh kiyuntherinna hissa kurumuge qaabilkan dhevvumah edhi. Allah alhamen emmennah heyo rahmah lavva hidhaayai ithuru kohdhevvashi. Ameen 🙂 dhen oiy bai monday ga In Sha Allah\nSubuhaanallah ma sha allah..mikahala vaahaka akee mikahala zamaanakah varah muhimmu ehche..jazaakahllah khairann.. ? mikahala vaahaka eh genas dheythee ?\nzamaanaa gulhey gothun vaahaka genesdhinyma eh nun dho kiyuntherinnah faidha kuraany? ehen noony vaahaka kiyaafa hithah araany mi dhekeveny ehen baeh ge vaahaka ey. vaahakain amilla nafsu nufennanya udhagoo vaane ibraiy haasil kuran. Jazakallah Khairan 😀\nAnonymous ah heevany Nasra ge mamma ge gaathilaky Yunus hen\naachaa! guess kurumuge mubaaraai feshuny 😛 dhen engidhaanetha dho? 😀\nnext part monday ga In Sha Allah 🙂\nIburaiytheri reethi vaahakaeh maasha allah…. keep up ur good wrk janaa… mikahala stry eh mihaaru varah nufene.love ur stry janaa.. avahah nxt part up kohdhehchey… emme happy vany dhigukoh stry genesdheythy… 😉\nhehehe….baeh faharu jana beynun nuviyas dhigu kuran jehey hiy huttey fadha thanakah komme baeh nimman 😛 dhen oiy bai hoama dhuvahu In Sha Allah\nMikahala dheeni vaahaka eh veema haadha madhey dho comments ves. Janaa gina ginai mikahala vaahaka genes dhinun muhimmu. Allah thi beyfulhaage faafa fussavaa suvaruge dhakkavaamdheyv. 🙂\nbtw whens the next part?\ncomment nukuriyas jana qabool kuraa gothuga vaahaka varah kiyaa hithun kiyaafa iburaiy haasilu kuraa kiyuntherin ulheyne. commenteh noon muhimmy. iburaiy haasilu vun muhimmy. Allah alhamen emmenge faafathah fussavai faafathakun dhurukuravvai dhedhuniyeyge baajjaverikan dhevvashi. Ameen! next part monday ga 🙂\nVvvv vvv reeethi Mi vaaahaka… keeep it up…\nJazakallah Khairan! 😀\nmashaallah varah reeeeeeeeeethi……when next part……..\nnext part monday ga In Sha Allah 😀\nMi part vex v reethi… kon irakun nxt part??? 🙂\nmonday ga 🙂\nSalhi.. ethah ahareh fahun deenee vaahaka eh kiyan mi libumee dw.. salhi… v reethi story ah laafa thibi nana thahvex.. And alhugandah vex kiyanee nasraa.. kon irakun next paert JANA\nWow! Nasra ah feel va ehcheh jana ah varah rangalhah engey ingey. Jana ge nan jana dhushin3vaahaka akun. liyuntherin maa reethi vegen ulhey nameh jana aky 😛 Jana ah varah reethi nasra ge nan. adhi engeytha? jana ah varah fahakah realize vee plot plan kurevifa oiy gothun nasra ge namuge maanaecharacter aa varah gulheykan. vaahaka kuriah dhaa varakah engeyne In Sha Allah 😀 next part monday ga In Sha Allah\nKomme dhuvahaku comment nukuriyas mi vaahaka regular koh kiyaningeyy… Vvv reethi.. Keep it up jana\njana ah engey thikahala kiyuntherin ulheyne kan nubunyas. 😀 Jazakallah Khairan!\nShabee emme kiyaa hithun kiyaa eh vaahaka mee jana… love this story… v mauloomath libey..dheena beheygothun… aslu mi keema hithah araa baeh faharu namaadhu nukoh chat kh hadhan thibevey kan vex…v dheravey but insha allah dhen ehvex namaadheh vahttaa nulaa kuran azum kanda alhaanan… jana uragrt author… mifaharuvex shabee ummwah eh dheynan story ah….ummmwah 😉\nAlhamdhulillah shabee thi negi decision ah. Allah shabee namaadhu vaguthun adha kuran kuraa masakkathugai barakaai lavvashi. Ameen. Jana bunan beynunvany adhi vaahakain jana beynun vaa varah mauloomath dheven nuves fesheyey. edhuvahakah jana mihunnany keh madhuvefa. jana ahemauloomaath thah rangalhah genes dheveyne goiy hehdhevumah edhi dua kurahchey ingey? haassa koh namaadhah fahu 😉 hehe…. 😀\nOfcourse jana I’ll… n thank u for the support… 🙂\nJana hiyy hama jeheyvarah mauloomaathu nudhevunas shabee kahala kujjakah mihaaruvex v baivaru mauloomaathu libijje… 🙂 n jana kairy vex ahaalaanan r uagirl oraboy?? Jana vex heevanee thee girl ehhen… hama ahaalee ingey… hiyy hama nujehunu nama sorry… 😉\ndhen hiy hama nujehen vy keekkuran. jana vaahaka dhakka gothun neyngeytha girl eh kan 😛\nJana asluves mi vaahaka v reethi ! Maash allah Jana akee musthaqubaluga vv molhu vaahaka kiyuntheringe akah vaane insha Allah\nvaahaka liyuntherieh* dho? 😉 jana adhi ehaa hisaabakah nueh visnan. like, jana huvafenakun nubalan jana baivaru foiythah liyegen show akah araafa hunnathaneh 😛 mi dhaairaain ehaa hisaabakah dhaan nuves raavan…….adhieh.\nDhen anna bai monday gaey??? Haadha lahakun 😮 dhen alhe jana plx thankolheh avahah up khdheebaaa… shabee haadha kiyaa hiyu veyey… hama kehmadhuvefa meenee… 🙂 jana aa dheenee suvaaleh khlan beynun… lava adu ehumakee goahehtha??? V beynunesuvaaluge javaab… admin viyas reader ehviyas shabee ah heyo mi suvaaluge javaabu shabee beynun…plxx ingey kujjaku,meehaku, bunedheythi ingey… jana do u knw?? If u knw then tell me ingey… 🙂\nShabee ah engeytha? thi suvaalaky jana ves kureega varah ginain kuri suvaaleh. eki sheikhun bunaa ehchehi ves aduehin. ekamaku jana dhuvahakuves clear eh nuvey. noony clear vaakah beynumeh nuvy. dhen life ge eh pointegga jana ge attitude badhaluvy hurihaa kamakah. lava jehumaky jana mihaaru ehaa kuraa hivva kameh noon. ekamaku mihaa hisaabah ai errey eh dhuvaalunne noon. ey hama varah dhigu dhathureh. jana afreen ge vaahakaige therein lava ah jana ge attitude badhaluvy goiy sifakohdheyn nimmaigen mihiry. edhuvahun shabee clear vaane jana clear vy gothah In Sha Allah 🙂\n@shabee. check dis link. you ll be getn answer.\nmee kanneynge dho shabee emme beynun vi javaabu? Jazakallah Khairan mariya 😀\nThank u jana… but kon afreen vaahaka eh?? Shabee v lava adu ahahiyy vey… i wmt to knw abt it… plx if u knw tell me more… dhwn shabee ehen suvaaluthakuge javaabu kobaa jana?? V foohivey djw shabee djeke maa suvaalu gina v ma… sorry4tht.. 🙂\nnoonekey foosse nuvey. jana akah nueh buneveyne miveni kameh goahey miveni kameh rangalhey ehaa faseyhain. thi ee ves fiqh aa gulhey suvaaleh. ekamaku jana dhemme buny jana ah life ga realize vee ey ey rangalhu kameh noon kan. hamaekani mihen bunelyma jana ah heevany thankolheh udhagoo vaanehen ekan dhookollan. aslu lava thaka medhu aharumen dhekey goiy badhaluveemaedhookuran faseyha vaany. shabee thihaavarah engen beynunvyma jana kuda kuda tip eh dheefaanan.\nmi site in quran adu eheyne maana balaigen hure. komme namaadhakah fahu atleast eh page nimendhen quran adu ahanvy ingey. massalaeh ney komme suratakun feshiyas. mihen bunyma foari araigan furathama dhuvahuves2gadi iru vandhen hunnan noolhehchey ingey. eyrun ehdhuvahu ekan kureveyny. dhuvasthah dhaa varakah adu ahaa minvaru gina kuramun dhiyaima In Sha Allah thikan dhookuran faseyha vedhaane 🙂\nJana asluvex haadha molhey!Jana mi vaahaka nimaalany kon irakun?I love ur stry!hama vv reethi!wish uablessed future! May Allah bless u\nhaadha avahakah nimmalan thi ulheny shaisha. Jana mibunany adhi miulheny nuves feshigenney -.-‘ gaaigandakah mi rate in dhanya adhi 1 month varakah nagaanehen heevany In Sha Allah. May Allah bless us all. Ameen! 😀\nJana thank u hama bodu kh… but jana bunee kon afreen vaahaka ehtha??? Ey mariya ebain dhw shabee suvaaluge javaabu dheefaesite in fennaane dhw…alhey mariya thank u sooooooo much…. so jana thee girl eh dhw… my lovingly sis ehkahala hama… thank u.. 😛\nAslu mariya vex jana vex thi khdhinee v bodu kameh… v bodah thank u…2kudhinnahvex….may god bless us all… 🙂\nހިތާމަ އެހެނިހެން ލޯބި December 8, 2018\nއެ މާޒީގެ އިބްރަތް\nހަޤީޤީ ބިރުވެރި ކުރުވާހަކަ ދީނީ October 24, 2018\nވާ ލޯބި އިނގޭނަމަ…\nހަޤީޤީ ކުރުވާހަކަ ލޯބި February 18, 2018


Corona Virus: Raajjeyga alhaafa vanee rakkaatheri kamuge kon fiyavalhu thakeh?\nވެލާނާ އިންޓަނޭޝަނަލް އެއާޕޯޓުގައި ކޮރޯނާ ވައިރަހާ ދެކޮޅަށް އެކި މުއައްސަސާތަކުގެ އޮފިޝަލުން ތައްޔާރުވެގެން-- ފޮޓޯ: އެމްއޭސީއެލް\nކޮރޯނާ ވައިރަސް: ރާއްޖޭގައި އަޅާފައި ވަނީ ރައްކާތެރިކަމުގެ ކޮން ފިޔަވަޅުތަކެއް؟\n28 ޖެނުއަރީ 2020 - 13:10:28\nޗައިނާއިން އަލަށް ފެނިގެން އުޅޭ ކޮރޯނާ ވައިރަސް ދުނިޔޭގެ އެކި ގައުމުތަކަށް ފެތުރެމުން ދާއިރު، ރާއްޖެއަށް ވެސް އެ ވައިރަސް އަތުވެދާނެ ކަމަށް ބަލައި ދަނީ ރައްކާތެރިކަމުގެ ފިޔަވަޅުތައް އަޅަމުންނެވެ.\nކޮރޯނާ ވައިރަހަކީ ކޮބާ؟\nމި ވައިރަހަށް ނޮވެލް ކޮރޯނާ ވައިރަސް ކިޔަނީ މިއީ ކޮރޯނާ ވައިރަސް އާއިލާގެ ތެރެއިން މުޅިން އަލަށް ފެނުނު ވައިރަހަކަށް ވާތީ އެވެ. އެހެން ހުރިހާ ކޮރޯނާ ވައިރަހެއް ފަދައިން މި ވައިރަސް ވެސް އައިސްފައި ވަނީ ޖަނަވާރުންނެވެ. ވޫހާން ސިޓީގެ ސީފުޑް މާކެޓަކުން ފެތުރުނު މި ވައިރަސް އިންސާނުންގެ ގައިން އިންސާނުންގެ ގަޔަށް އަރަ އެވެ.\nދެން އުޅެނީ ކޮން ބާވަތްތަކެއްގެ ކޮރޯނާ ވައިރަހެއް؟\nދެހާސް ދެވަނަ އަހަރު ޗައިނާއިން ފެނުނު ސިވިއަ އެކިއުޓް ރެސްޕިރޭޓަރީ ސިންޑްރޯމް (ސާސް) އަކީ ވެސް ޖަނަވާރުގެ ގައިން ފެތުރުނު ބައްޔެކެވެ. ރިޕޯޓުތައް ބުނާ ގޮތުން އެ ވައިރަސް ފެތުރުނީ ބުޅަލުގެ ގައިންނެވެ. މި ބަލި 37 ގައުމަކަށް ފެތުރި، 8000 މީހުން ބަލިވެ، 750 މީހުން މަރުވި އެވެ.\nދެހާސް ބާރަވަނަ އަހަރު ފެނުނު މިޑްލް އީސްޓް ރެސްޕިރޭޓަރީ ސިންޑްރޯމް (މާސް) އަކީ ޖަމަލުން ފެތުރު ބައްޔެކެވެ. މާސް އަކީ ވެސް އިންސާނުންގެ ގައިން އިންސާނުންގެ ގަޔަށް ވާސިލްވެވޭ ވައިރަހެކެވެ. މި ބަލި ޖެހުނު 2500 މީހުންގެ ތެރެއުން 35 އިންސައްތަ މީހުން މަރުވި އެވެ.\nސާސް އާއި މާސް ވެސް އެންމެ ފުރަތަމަ އައީ ވާލުން ކަމަށް ބެލެވެ އެވެ. މިހާރު ފެތުރެމުންދާ ނޮވެލް ކޮރޯނާ ވައިރަސް ވެސް އެންމެ ފުރަތަމަ އައިސްފައި ވަނީ ވާލުން ކަމަށް ބައެއް ތަޖުރިބާކާރުން ލަފާކުރެ އެވެ. އިންފްލުއެންޒާ އަދި އެބޯލާ ފަދަ ބަލިތަކަކީ ވެސް ވާލުގެ ހަށިގަނޑުގައި އުޅޭ ވައިރަހުގެ ސަބަބުން ޖެހޭ ބައްޔެވެ.\nނޮވެލް ކޮރޯނާ ވައިރަހުގެ އަލާމާތްތަކަކީ ކޮބާ؟\nމި ވައިރަހުން ޖެހެނީ ނިއުމޯނިއާ އެވެ. ކެއްސާ، ހުން އައިސް، ނޭވާލާން އުނދަގޫވުން ފަދަ އަލާމާތްތައް މި ވައިރަހުގެ ސަބަބުން ކުރިމަތިވެ އެވެ. ފުރާނައަށް ނުރައްކާވާ ހާލަތްތަކުގެ ހަށިގަނޑުގެ ގުނަވަންތައް ފެއިލްވެ އެވެ. މި ބަލީގައި ގިނައިން މަރުވަމުން ދަނީ ސިއްހީ މައްސަލަތައް ކުރިން ވެސް ދިމާވެފައި ހުރި މީހުންނެވެ.\nއިންސާނުންގެ ގައިން އިންސާނުންގެ ގަޔަށް އަރާތަ؟\nޗައިނާގެ ގައުމީ ހެލްތު ކޮމިޝަނުން ވަނީ މިކަން ކަށަވަރުކޮށްދީފަ އެވެ. އއްޔެގެ ނިޔަލަށް ޗައިނާގައި 2700 މހުންނަށް އޭގެ އަސަރުކޮށް، 56 މީހުން މަރުވެފައި ވެއެވެ. މި ވައިރަސް ވަނީ ހޮންކޮން، މަކާއު، ޖަޕާން، ނޭޕާލް، ސިންގަޕޫރު، ދެކުނު ކޮރެއާ، ޓައިވާން، ތައިލޭންޑް، އެމެރިކާ، ވިއެޓްނާމް އަދި ސްރީ ލަންކާއިން ފެނިފަ އެވެ.\nރާއްޖޭގައި އަޅާފައި ވަނީ ކޮން ފިޔަވަޅުތަކެއް؟\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނާ ގޮތުގައި މި ބަލި ފެތުރުމުގެ ފުރުސަތު މުޅި ދުނިޔޭގެ ނިސްބަތުގައި މަތިކަމަށް ދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ) އިން އަންދާޒާ ކުރެ އެވެ. މި ބައްޔަކަށް ޝައްކު ކުރެވޭ މީހަކު އަދި ރާއްޖެއިން ފެނިފައި ނުވާއިރު، ރައްކާތެރި ކަމުގެ ފިޔަވަޅުތަކެއް ވަނީ އަޅާފަ އެވެ.\nވެލާނާ އިންޓަނޭޝަނަލް އެއާޕޯޓާއި ގަން އިންޓަނޭޝަނަލް އެއާޕޯޓްގައި ދަތުރުވެރިންގެ ހަށިގަނޑުގެ ބޭރުފުށުގެ ފިނި ހޫނުމިން ހުރި މިންވަރު ދެނެގަތުމަށް ތާމަލް ކެމެރާ ބޭނުންކުރުން. އަދި އެއާޕޯޓްތަކުގެ ޓާމިނަލްގައި ތާމަލް ކެމެރާއިން ހުން ހުރި ކަމަށް ދައްކާ ފަސިންޖަރުން ސްކްރީންކުރުމުގެ އިންތިޒާމު ހަމަޖެއްސުމާއި ބައްޔަށް ޝައްކުކުރެވޭ އަދި ބަލީގެ އަލާމާތްތައް ފެންނަ ފަރާތްތަކަށް ރައްކާތެރިކަމާއެކު ފަރުވާދިނުމުގެ އިންތިޒާމު ހަމަޖެއްސުން\nމިބައްޔަށް ޝައްކުކުރެވޭ މީހަކު ފެނިއްޖެނަމަ އަމަލުކުރަން ޖެހޭ ގޮތުގެ ގައިޑްލައިންތައް ތައްޔާރުކޮށް ކަމާބެހޭ ފަރާތްތަކަށް ފޯރުކޮށްދިނުން. އެގޮތުން އެއާޕޯޓުގައި މަސައްކަތް ކުރާ މުއައްސަސާތަކަށާއި، މިނިސްޓްރީ އޮފް ޓޫރިޒަމް މެދުވެރިކޮށް ޓޫރިސްޓް ރިސޯޓްތަކަށާއި ލޯކަލް ގެސްޓް ހައުސްތަކަށާއި އަދި ފަތުރުވެރިކަމާ ގުޅޭ އެހެނިހެން ޖަމިއްޔާ ޖަމާއަތްތަކަށް ފޯރުކޮށްދިނުން\nސްކްރީން ކުރެވޭ ފަސިންޖަރުންގެ ތެރޭން މިބަލީގެ ސަވައިލަންސް ކްރައިޓީރިޔާއަށް ފެތޭ ފަސިންޖަރުންނަށް ފަރުވާ ދިނުމަށް ބޭނުންވާ ވަސީލާތްތަކާއެކު ވެލާނާ އިންޓަނޭޝަނަލް އެއާޕޯޓާއި ހުޅުމާލޭގައި އަދި ދަރުމަވަންތަ ހޮސްޕިޓަލުގައި ގާއިމުކުރުން\nބައްޔާބެހޭ މައުލޫމާތު އޮޅުން ފިލުވައިދިނުމަށާއި އާންމުންގެ ސުވާލުތަކަށް ޖަވާބުދީ ކަންކުރަންވާ ގޮތްތައް އޮޅުން ފިލުވައިދިނުމަށް ހޮޓްލައިން 7377004 މި ނަމްބަރުގެ ހިދުމަތް ފެށުން. އަދި ބައްޔާބެހޭ އާންމު މައުލޫމާތު މީޑިއާ އާއި މީސް މީޑިއާ މެދުވެރިކޮށް ދިނުން\nކޮރޯނާ ވައިރަސްމާސް ކޮރޯނާ ވައިރަސްއެމްއޭސީއެލްއެޗްޕީއޭ\nމޮންގޯލިއަންގެ ރައީސް ކަރަންޓީނުކޮށްފި\nއިރާނުގެ ހެލްތު މިނިސްޓަރުގެ ނައިބު ކޮރޯނާ ވައިރަހަށް ޕޮޒިޓިވް ވެއްޖެ\nމިޝަން އިމްޕޮސިބަލް7ގެ ޕްރޮޑަކްޝަން އަށް މެދުކެނޑުމެއް\nމިހާރު ވައްކަން ކުރަނީ ތަފާތު ގޮތަކަށް: އަދުރޭ\nމިއަދު އެމްޑީޕީ މެމްބަރުން ވެސް ތިބީ މާޔޫސްވެފައި: އަދުރޭ\nއަޅުގަނޑުމެން ރައީސް ޔާމީންގެ ފިކުރު އަނބުރާ ގެންނާނަން: މުއިއްޒު


SunOnline: Midhiya aharu 4.3 billion rufiyaage T-bill vikki\nމިދިޔަ އަހަރު 4.3 ބިލިއަން ރުފިޔާގެ ޓީބިލް ވިއްކި\nނަޖާހު މަސްއޫދު 02 Jan 2020, 19:15\nމޯލްޑިވްސް މަނިޓަރީ އޮތޯރިޓީ (އެމްއެމްއޭ)ގެ އިމާރާތް -- ސަން ފޮޓޯ\nމިދިޔަ އަހަރު އެމްއެމްއޭއިން ޓީބިލް ވިއްކި އަދަދު 4.3 ބިލިއަން ރުފިޔާއަށް އަރާފައިވާކަން ފިނޭންސް މިނިސްޓްރީގެ ތަފާސްހިސާބުތަކުން ދައްކައިފި އެވެ.\nފިނޭންސް މިނިސްޓްރީގެ ތަފާސްހިސާބުތަކުން ދައްކާ ގޮތުގައި ސަރުކާރުގެ ހަރަދުތަކަށް ފައިސާ ހޯދަން މިދިޔަ އަހަރުގެ ޑިސެމްބަރު މަހުގެ 26 ވަނަ ދުވަހުގެ ނިޔަލަށް 4.3 ބިލިއަން ރުފިޔާގެ ޓީބިލް ދައްކާފައިވެެއެވެ.\nމިދިޔަ ޑިސެމްބަރު މަހުގެ 26 ވަނަ ދުވަހުގެ ނިޔަލަށް ދިވެހި ރުފިޔާ އިން ޓީބިލް ވިއްކި އަދަދު 1.96 ބިލިއަނަށް އަރައެވެ. އެ އަދަދު ނޮވެމްބަރު މަސް ނިމުނު އިރު ހުރީ 1.2 ބިލިއަނުގައި ކަމުން، ޑިސެމްބަރު މަހު އެކަނި ގާތްގަނޑަކަށް 700 މިލިއަން ޑޮލަރުގެ ޓީބިލު ވިއްކާފައިވެއެވެ.\nޔޫއެސް ޑޮލަރުގެ ގޮތުގައި ވިއްކި ޓީބިލުގެ އަގު އުޅެނީ 2.3 ބިލިއަން ރުފިޔާގައެވެ. އެއީ 150 މިލިއަން ޑޮލަރެވެ.\nޔޫއެސް ޑޮލަރުގެ ގޮތުގައި 2.3 ބިލިއަން ރުފިޔާގެ ޓީބިލު ވައްކާފައިވާ އިރު މި އަހަރުގެ ތެރޭގައި އިންޑިއާއަށް ގިނަ އަދަދަކަށް ޓީބިލު ވިއްކާފައިވެއެވެ.\nޓީބިލަކީ އިންޓަރެސްޓާ އެކު އަނބުރާ ދައްކާ ގޮތަށް ސަރުކާރުން ނަގާ ފައިސާ އެވެ. ޓީބިލު އަނބުރާ ދައްކަން ޖެހޭ މުއްދަތު އިތުރުވާ ވަރަކަށް އެއަށް ދައްކަން ޖެހޭ އިންޓްރެސްޓުވެސް އިތުރުވާނެ އެވެ.\nމިހާރު އެމްއެމްއޭއިން ވިއްކަނީ 28 ދުވަހުން ފައިސާ އަނބުރާ ދައްކަން ޖެހޭ ޓީބިލާއި 98 ދުވަހުން ފައިސާ އަނބުރާ ދައްކަން ޖެހޭ ޓީބިލާއި 182 ދުވަހުން ފައިސާ ދައްކަން ޖެހޭ ޓީބިލުގެ އިތުރުން 364 ދުވަހުގެ ތެރޭގައި ފައިސާ އަނބުރާ ދައްކަންޖެހޭ ޓީބިލެވެ.\nއެމްއެމްއޭއިން ހިދުމަތްދޭ ގަޑިތަކަށް ބަދަލެއް\nބޭންކުތައް ހުޅުވާނީ މިމަހު 30، އަންނަ މަހު2ގައި\nރާއްޖެ، އިންޑިއާއިން 150 މިލިއަން ޑޮލަރު ނަގަނީ